
Se  aine,  jota  tämä  kirjanen  käsittelee,  on  an- 
teeksi antamattoman  outoa  suomalaisessa  kirjalli- 
suudessa ja  suurelle  osalle  yleisöäkin.  Suoma- 
laisissa oppikouluissa  käydään  tämä  tärkeä  opinto- 
ala läpitse  mahdollisimman  hätäisesti,  vain  kirk- 
kohistorian valossa,  ja  opetuksen  päätarkoitukse- 
na on  suojella  niin  sanoakseni  kirkollis  taloudel- 
lis ta  puhdasoppisuutta  nykyajan  valtavaa  talou- 
dellista vallankumousaatetta  vastaan.  Saint  Si- 
mon, Fourier  ja  Owen  ovat  sentakia  monelle  suo- 
malaiselle ylioppilaallekin  vain  uskonnollisia  ke- 
rettiläisiä, joiden  nimet  tulee  unohtaa  niin  pian 
kuin  mahdollista. 

Olen  koettanut  käsitellä  mahdollisimman 
lyhyesti,  vain  yleiskuvauksen  luomalla,  näitä  ai- 
kansa suurmiehiä,  joita  vapaan  kilpailun  tuotta- 
massa jättiläiskehityksen  huumauksessa  maailma 
on  väkisinkin  koettanut  unholaan  painaa.  Alku- 
peräiseen suunnitelmaan  kuuluivat  myös  uskon- 
nolliset yhteiskuntaparannelmat,  mutta  jäivät  ne 


kuitenkin  tästä  pois  tulevaisuudessa  eri  teoksena 
esitettäviksi. 

Lähteistä  mainittakoon:  American  Commu- 
nltles,  by  W.  A.  Hlnds  1902.  —  Social  Destlny 
of  Man,  by  Albert  Brlsbane  1840.  —  Hlstory  of 
Soclallsm  In  the  United  States,  by  Morris  Hill- 
qult  1903.  —  Qeschlchte  der  Deutschen  Soclal- 
demokratte,  von  Franz  Mehrlng,  erster  Band, 
1903. 

Hancock,  Mtch.,  syyskuulla  1905. 

Kaapo  Murros. 


Yhteiskuntafilosofia  viime  vuosisadalla. 

Ranskan  vallankumous  1789  on  niitä  histo- 
rian tapahtumia,  jotka  muodostavat  käännekohdan 
eri  ajanjaksojen  välillä.  Se  on  lähtökohtana  uu- 
demman ajan  kehitykselle  niin  historiallisessa  kuin 
valtiollisessa  suhteessa,  yhteiskunnallisessa  ja 
taloudellisessa,  filosofisessa  ja  luonnontieteelli- 
sessä sekä  uskonnollisessa  suhteessa,  ja  siitä  läh- 
tien eri  alojen  kehitykset  kulkevat  yhä  lähemmäksi 
toisiaan,  aivan  kuin  vastustamaton  voima  niitä 
vetäisi  johonkin  nielukohtaan  yhtyäkseen  sopu- 
soinnussa johonkin  yhteiseen  suurkäsitteeseen. 
Saksalaisessa  filosofiassa  ne  jo  tapaavat  yhteisen 
kulkuväylän  dialektisessa  ajattelumuodossa  ja  solu- 
vat sitä  myöten  vihdoin  materialistiseen  historia- 
käsitykseen kulkeakseen  sitten  käsikädeseä  tulok- 
siaan toteuttamaan  käytännöllisessä  yhteiskunnan 
uudistustyössä. 

Ranskan  vallankumouksen  suurajattelijat  oli- 
vat ehdottoman  vallankumouksen  miehiä.  He  eivät 
tunnustaneet  minkäänlaista  ylivaltaa,  arvostelivat 
kaikkia  ja  repostelivat  joka  sopen  olevaisessa  elä- 


mässä  ylösalasin,  saadakseen  sen  järjen  vaaka- 
laudalle punnittavaksi  ja  tuomittavaksi.  Uskonto, 
otaksumat  luonnosta,  valtio,  yhteiskuntarakenne, 
kaikki  vedettiin  kirkkaaseen  päivän  valoon,  niitä 
katseltiin  epäluulolla,  ja  missä  vähänkin  oli  peruste 
ennakkoluulolle  vivahtavaa,  se  heitettiin  romuka- 
saan ja  uutta  ehdottoman  »järjellistä»  pystytettiin 
tilalle.  Vuosituhanten  ennakkoluulot  oli  tarkoitus 
masentaa  ikipäiviksi,  hävittää  niiden  mukana  kaikki 
vääryys,  sorto,  paha  ja  laskea  iki-totuus,  iki-oikeus, 
luonnon  yhdenvertaisuus  ja  ihmisen  ihmisoikeu- 
det korkeimmiksi  ja  ainoiksi  hallitusmiehiksi. 
Maailma  seisoi  päällään,  sanoo  kaksimielisesti 
Hegel  tästä  aikakaudesta.  Järki  oli  jumala,  ja  jär- 
jen hallintokauden  oli  määrä  alkaa  kirkkaassa  päi- 
vän valossa. 

Se  oli  ihannemuoto  siitä  porvarillisesta  yh- 
teiskunnasta jota  tätä  nykyä  eletään.  Aatteita 
toteutettaessa  olivat  vastakkain  feodaalinen  aatelis- 
luokka  ja  aateliton  »kolmas  sääty»,  järjestymätön 
köyhälistö  kintereillä.  Yhdenvertaisuus  tarkoitti 
yhdenvertaisuutta  »lain  edessä»  ja  vapaus  tarkoitti 
aateliston  etuoikeuksien  kumoamista;  veljeyshuuto 
kulki  vierellä  kolmantena  antamassa  tyydytystä 
pelkkänä  lupauksena  kurjuuteen  vajonneelle  köy- 
hälistölle. 

Mutta  jo  tämän  suuren  keskiluokan  liikkeen 
rinnalla  oli  syntynyt  käsitys  toisenlaisestakin  luok- 
kajaosta, sorretun  ja  sortajan  välisestä;  aavistettiin 
että   yhdenvertaisuus    »lain    edessä»  ei  ollut  täy- 


dellinen,  vaan  että  siitä  puuttui  yhteiskunnallisten 
ja  taloudellisten  olosuhteitten  yhdenvertaisuus; 
että  vapaus  ei  voinut  rajoittua  luokkaetuoikeuksiin 
yksinomaan,  vaan  että  luokkaerotus  sellaisenaan 
oli  vapautta  ehkäisevä.  Näihin  silloisiin  sivuseik- 
koihin iskeytyivät  kiinni  suuret  utopistiset  ajatte- 
lijat Saint  Simon,  Fourier  ja  Owen,  jotka  vapau- 
tuneina yleisen  kehitysaskeleen  riemusta  jaksoivat 
katsella  uutta  porvarillista  yhteiskuntaa  puuttei- 
neen. 

Nämä  kolme  ajattelijaa  eivät  olleet  mitään  köy- 
hälistön edustajia,  enemmän  kuin  Ranskan  filoso- 
fitkaan. He  sulkivat  teorioihinsa  koko  maailman 
parannuksen,  ajattelematta  minkään  erikoisen  luo- 
kan kohottamista  yksinomaan.  Mutta  samalla  he 
järjen  palvelijoista  erosivat  sangen  suuresti  ja  piti- 
vät heidän  ajattelunsa  tuloksia  yhtä  väärinä  kuin 
oli  porvarillinen  yhteiskuntakin.  Heillä  ei  liioin 
vielä  ollut  käsitystä  kehityksen  johdonmukaisuu- 
desta. Järki  ja  oikeus  olivat  heidän  mielestään 
aina  tähän  asti  olleet  piilossa  ihmiselämässä,  ei 
ollut  niiden  keksijätä  vielä  ennen  syntynyt.  Nyt 
olivat  ne  löydetyt  ja  luonnollisesti  heti  ne  myös 
laskettaisiin  oikealle  tilallensa.  Ja  se  löytö  oli 
tapahtunut  sattumalta,  riippumatta  mistään  kehi- 
tysasteesta; sama  keksintö  olisi  yhtä  hyvin  voitu 
tehdä  jo  tuhat  vuotta  ennen  ja  sovittaa  elämään 
yhtä  erinomaisella  menestyksellä. 

Tämä   käsitys  se  heidän  kommunistisille  ko- 

keilleen  antoi  sitkeyttä  ja  itsepäisyyttä  huolimatta 
pettymyksistä. 


Ranskan  filosofien  ajatelmain  luoma  järjen 
valtio  saavutti  yhdenvertaisuutta  tavoitellessaan 
nykyisen  porvarillisen  yhdenvertaisuuden.  Järjelle 
perustetut  laitokset  osottautuivat  jo  heti  alussa 
järjettömiksi,  mahdottomiksi,  ja  koko  järjen  val- 
tio romahti  kokoon.  Sen  entiset  ylpistelijät, 
jotka  Rousseau'n  »yhteiskunnallista  sopimusta» 
(Contrat  social)  tavoitellessaan  olivat  luoneet  hir- 
muvallan, pakenivat  mitättömyytensä  tunnustaen 
ensimäisen  suurmiehen,  Napoleonin,  itsevaltiutta 
matelemaan  ja  tyytyivät  ikuisen  rauhan  ihanuu- 
desta muuttamaan  sortavan  valloitussodan  mels- 
keisiin. Itsevaltius  oli  ensimmäisenä  tuloksena. 
Mutta  kumous  oli  hävittänyt  teollisuudesta  per- 
heellisen ammattiyhteyden,  nouseva  suurteollisuus 
lisäsi  kurjuutta  työväestölle.  Uusi  luokkajako  kävi 
yhä  selvemmäksi,  rikkauden  joutilaisuus  erottau- 
tui köyhyyden  raadannasta  sitä  jyrkemmin,  mitä 
enemmän  »käteinen  raha  muuttui  ainoaksi  yhteis- 
kunnalliseksi siteeksi»,  kuten  Garlyle  sanoo.  Feo- 
daalisen aateliston  röyhkeät  väkivallan  paheet 
väistyivät,  mutta  tilalle  astui  laillinen  nylkemis-  ja 
petospahe  joka  ennen  oli  vain  salassa  kytenyt 
juutalaisten  koronkiskurien  hökkeleissä.  Koko 
liike  muuttui  laillistetuksi  petokseksi,  väkivallan 
tilalle  astui  lahjominen  ja  miekka  sai  rahassa  ver- 


täisensä  perillisen.  Avioliittokin  tuli  kaupan  teoksi, 
haureuslaitos  laajentui  tavattomasti,  samoin  ka- 
pakkaliike,  ja  yleensä  vallankumouksessa  tapahtu- 
nut »järjen  voitto»  kehitti  inhoittavimpia  puolia 
yhteiskunnasta  yhtä  korkealle  kuin  varsinaista  ke- 
hitystäkin. 

Utopistien  iskiessä  ajatuksensa  yhteiskuntaan, 
he  huomasivat  siinä  näitä  kierouksia.  Syvimmälle 
asian  ytimeen  pääsi  Saint  Simon,  joka  viime  vuosi- 
sadan taittuessa  havaitsi  totuudeksi  ja  välttämät- 
tömyydeksi sen  seikan  että  kaikkien  ihmisten  tulee 
tehdä  työtä.  Jo  aikaisin  hän  myös  havaitsi  että 
politiikka  on  vain  tuotantotiedettä  ja  että  talous- 
kysymys tulee  ehdottomasti  ennen  pitkää  politii- 
kan nielemään.  Toisin  sanoen  hän  ensimmäisenä, 
joskin  hämärästi,  lausui  ajatuksen  että  valtion 
hallituksen,  sen  sijaan  että  se  ihmisiä  hallitsee, 
tulee  hallita  asioita  ja  johtaa  tuotantotoimintaa. 
Fourier  taas  imeytyi  sangen  purevalla  ivalla  kiinni 
yhteiskunnan  paheisiin,  säälimättä  paljastaen  sen 
huonoja  puolia  ja  vertaillen  niitä  alkuperäiseen 
ihannekuvaan.  Nousevaa  voiton  himoa  ja  keinot- 
telua hän  kohtelee  kuolettavalla  halveksumisella, 
ja  pelottavalla  varmuudella  väitti  että  sivistyskausi 
muuttaa  kaikki  raakalaiskauden  yksinkertaiset  pa- 
heet monimutkaisiksi,  hämäriksi  ja  ulkokullatuiksi 
paheiksi  ja  että  sivistys  liikkuu  paheiden  ilmake- 
hässä, vastakkaisuuksissa,  joita  se  alituisesti  syn- 
nyttää kykenemättä  niitä  poistamaan.  Sivistys  siis 
aiheuttaa    välttämättä  omien  tarkoitustensa  vasta- 

kohtia.  Tällä  tavoin,  hän  väittää,  jokaisella  histo- 
riallisella kehitysasteella  on  samalla  aikaa  suun- 
tansa sekä  ylöspäin  että  alaspäin,  ja  siinä  on  sie- 
men ihmissuvun  tulevaiseen  häviöön. 

Ovvenin  lähtökohta  utopistisessa  ajattelussa 
oli  käytännöllisempää  laatua.  Hän  arveli  että  ih- 
misen luonne  oli  tulos  hänen  sisäisten  ominai- 
suuksiensa ja  häntä  ympäröivän  olosuhteiden  yh- 
teistoiminnasta. Suurteollisuudessa  hän,  päinvas- 
toin kuin  aikalaisensa,  ei  nähnyt  vain  suunnatto- 
mia edellytyksiä  itsekkäälle  yksilölliselle  toimin- 
nalle, vaan  keinon  millä  järjestyksellinen  työ  voi- 
daan alottaa  ihmisen  onnellisuuden  luomiseksi. 
Hän  huomasi  että  uusissa  olosuhteissa  2,500 
työntekijää  tuotti  saman  tuloksen  kuin  600,000 
oli  tuottanut  50  vuotta  ennen.  Mihin  sitten  jou- 
tui erotus  näiden  2,500  kuluttaman  omaisuuden 
ja  sen  välillä,  mikä  olisi  tarvittu  noiden  600,000 
kulutukseksi?  Vastaus  oli  selvä.  Viisi  prosent- 
tia meni  pääomanomistajille  korkoon  ja  sitäpaitsi 
300,000  puntaa  suoranaiseksi  voitoksi.  Ja  kun  se 
yksinomaan  syntyi  työväestön  ponnistuksista,  täy- 
tyi sen  myös  oikeuden  mukaan  heille  kuulua. 
Tarvittiin  vain  toteuttaa  tämä  ajatus  käytännössä 
ja  se  totuutena  voittaisi  koko  maailman.  Sille 
perusti  Owen  kommunistiset  tarkoituksensa,  joista 
myöhemmin  pitemmältä. 

Ennenkuin  käymme  näiden  haaveilijain  aja- 
tuskantaa  pitemmälle  seuraamaan,  esitämme  hei- 
dän jälkeisensä  ajan  ajattelun  tulokset. 

Ranskan  valistusfilosoofien  jälkeen  ajattele- 
mistieteen  pääväylä  siirtyi  Saksaan  ja  sai  siellä 
keskipisteensä  Hegelissä.  Ja  hänestä  lähtee  uusi 
suunta,  uusi  systeemi,  niin  sanottu  dialektinen 
ajattelumuoto,  joka  ei  enää  tyytynyt  katselemaan 
ympäristöään  erikoisina  reposteltuina  osina,  pala- 
sina, vaan  etsi  ja  löysi  näiden  palasien  välisen 
yhteyden  ja  tottui  katselemaan  kaikkeutta  suurena 
elimellisenä  yhteytenä. 

Entinen  systeemi,  metafyysillinen  ajattelemis- 
muoto,  oli  kaikkeuden  eri  osien  tutkimista  sellai- 
senaan, luonnollinen  seuraus  luonnon  tieteistä, 
jotka  elämästä  etsivät  juuri  yksityiskohtien  erikois- 
ominaisuuksia. Metafyysillinen  filosofia  katselee 
kaikkeuden  osia  liikkumattomina,  pysyväisinä,  kuol- 
leina asioina.  Metafyysikon  silmään  sattuu  yksi 
kohta,  hän  tempasee  sen  erillensä,  tarkastelee  sitä, 
tutkii  ja  asettaa  sen  jälleen  paikallensa.  Hän  nä- 
kee kanan,  näkee  munan  ja  kananpojan,  tutkii  ne 
kunkin  erikseen,  välittämättä  siitä  että  ne  yhteen 
kuuluvat.  Hän  näkee  elämän,  tutkii  sitä,  erottaa 
sen  ehdottomasti  kuolemasta,  ollenkaan  etsimättä 
näiden  yhtymäkohtaa  ja  mahdollista  siltaa  niiden 
välillä.  Elämä  on  elämää,  kuolema  kuolemaa,  ne 
ovat  toistensa  vastakohtia  ja  sillä  hyvä.  Kaikkeu- 
dessa on  vain:  on,  on  tai  ei,  ei,  ja  mitä  siihen 
lisätään,  se  ei  kuulu  asiaan. 

Ja  kuitenkin  on  kaikkeudessa  ehkä  tärkeintä 
juuri  se  lisäys,  yksityiskohtien  suhde  toisiinsa. 
Me    näemme    sen    kaikkeuden    olevan  alituisessa 

liikkeessä,  näemme  siinä  tapahtuvan  alituista  syn- 
tymistä ja  kuolemista,  yhtymistä  ja  eroamista,  ole- 
mista ja  ei  olemista.  Elämä  ja  kuolema  ovat  niin 
läheisessä  yhteydessä  että  tavallisesti  on  mahdo- 
tonta sanoa,  missä  toinen  loppuu  ja  missä  toinen 
alkaa.  Ahvenen  sydän  elää  vielä  kauan  sen  jäl- 
keen, kun  ruumis  on  pikku  palasina,  kuollut. 
Kuolema  ei  olekaan  mikään  yhtäkkinen  »hetki», 
vaan  vitkallisesti  tapahtuva  prosessi.  Samalla  ta- 
valla jokainen  kaikkeuden  ilmiö  alituisesti  vaih- 
tuu, nyt  se  on  tämä,  mutta  samalla  myös  jo  toi- 
nen. Syy  ja  seuraus  ovat  vissillä  hetkellä  tarkas- 
tettuina selvästi  toisistaan  erillään,  jouduttuaan 
toisellaiseen  asemaan,  ne  jo  sulautuvat  yhdeksi 
ja  samaksi  tai  vaihtavat  kokonaan  paikkojaan.  Se 
mitä  metafyysikko  silmänräpäystä  ennen  syynä  ja 
aiheena  tarkasteli,  oli  seuraavana  hetkenä  hänellä 
seurauksena  tutkittavana.  Ja  silloin  se  oli  hänestä 
vastakohta  omalle  itselleen. 

Darvin,  kirkon  piirissä  pelätty  ja  monasti  ki- 
rottu nimi,  oikeastaan  kukisti  metafyysillisen  filo- 
sofian todistamalla  että  koko  orgaaninen  luonto 
ihmisineen,  eläimineen,  kaikkineen  oli  luonnolli- 
nen tulos  vuosimiljoonain  kehityksestä.  Ja  saman 
periaatteen  mukaiserti  uusi  saksalainen  filosofia, 
Hegel  keskipisteenä,  läksi  päinvastoin  kuin  meta- 
fyysikot tarkastamaan  kaikkeutta  liikkuvana,  muut- 
tuvana ja  kehittyvänä.  Dialektinen  tutkimisjärjes- 
telmä  —  siksi  tätä  sanottiin  —  samalla  kuin  se 
tämän  kaikkeuden  ominaisuuden  piti  tärkeimpänä, 

läksi  myös  etsiskelemään  niitä  syitä  ja  lakeja,  jotka 
kaikkeuden  liikunnon  ja  kehityksen  vaikuttivat. 
Historiakaan  ei  tämän  jälkeen  enää  ollut  hurjaa, 
järjetöntä  ja  tarkoituksetonta  seikkailusekamelskaa, 
vaan  asteettaista  kehitystä,  säännöllisesti  vaikutta- 
vain  voimain  johdonmukaista  työtä,  ja  niiden  voi- 
main selville  saaminen  kävi  nyt  ajan  tärkeimmäksi 
tutkimuspykäläksi. 

Todellakin  kaikkeutta  tässä  valossa  tarkastel- 
lessamme me  huomaamme  olevamme  tekemisissä 
paljon  suuremmoisempain  asiain  kanssa  kuin 
ikinä  ovat  olleet  ne  luonnon  voimat,  sähköt,  höy- 
ryt y.  m.  joita  esi-isämme  muinaisuudessa  ovat 
jumalina  palvelleet.  Siinä  me  jälleen  olemme  teke- 
misissä jumalan  kanssa,  johon  meidän  täytyy  us- 
koa, koska  näemme  vaikutukset.  Mutta  samalla 
me  myöskin  tiedämme  että  aivan  samoin  kuin 
sähköjumala  on  astunut  hämärän  loistoiselta  val- 
taistuimeltaan ihmiskunnan  nöyräksi  palvelijaksi, 
samoin  astuu  tämäkin  kaikkeuden  yhteisvoiman 
jumala  kerran  luoksemme  sanoen  ihmiskunnalle 
kuten  Aladdinin  taikalampun  haltija:  käske  ja  minä 
tottelen!  Se  »Tuhannen  ja  Yksi  Yötä»  on  yhtä 
varma  aavistus  maailman  kaikkeuden  voimien  omi- 
naisuuksista kuin  muinaisten  suomalaisten  luotta- 
mus loitsujen  mahtavuuteen.  Kun  voiman  synty- 
sanat tunnet,  on  se  käytettävissäsi.  Se  on  nyky- 
aikaisella kielellä:  minkä  enemmän  kykenet  tun- 
keutumaan kaikkivaltiaan  olemukseen,  sitä  enem- 
män   hän    antaa   mahtinsa  sinun   käytettäväksesi. 

Se  on  kaiken  tieteen  tarkoitus  ja  ydin  ja  sitä  vä- 
hemmän me  uskoa  tähän  kaikkeuden  jumaluuteen 
tarvitsemme,  mitä  enemmän  me  siitä  todellisuu- 
dessa tiedämme. 

Ja  kuitenkin,  kuinka  vähän  me  itse  asiassa 
vielä  tiedämme  ja  kuinka  paljon  meidän  täytyy 
uskoa!  Me  näemme  joka  hetki  ympärillämme 
tuloksia,  seurauksia,  joiden  syihin  emme  ole  vielä 
voineet  tutustua.  Me  emme  niitä  tiedä,  mutta 
uskoa  meidän  täytyy,  uskoa  hämärästi,  aavistellen, 
vaistomaisesti.  Meidän  oma  olemuksemme  nou- 
see ehdottomasti  kapinaan  sitä  useitten  filosoo- 
fien  rohkeata  väitettä  vastaan  että  ihmisellä  ei  ole 
vapaata  tahtoa,  vaan  että  hänen  toimintansa,  hä- 
nen jokainen  liikkeensä  ja  koko  elämänsä  juoksu 
on  yksityisseikkoineen  ennakolta  määrätty.  Sito- 
villa syillä  me  emme  voi  vastakohtaa  todistaa, 
päinvastoin  nähdessämme,  miten  suuret  seurauk- 
set aiheutuvat  vähäpätöisistä  syistä,  miten  käden 
käänne  tai  sormen  koukistus  voi  matkaan  saattaa 
tavattomuuksia  —  ne  kaikki  vahvistavat  ehdotto- 
man ennakolta  määrätyn  kohtalon  oppia.  Mutta 
me  emme  sittenkään  hyväksy  sitä,  vaan  meidän 
täytyy  uskoa  vastakohtaan,  kunnes  jompi  kumpi 
on  todistettu. 

Hegelin  dialektiikka  ei  liioin  kyennyt  ratkai- 
semaan sitä  kysymystä  minkä  se  esitetyksi  sai. 
Se  vain  osotti  ongelman  minkä  ratkaiseminen  on 
välttämätön  kaikkeuden  ymmärtämiselle.  Se  osotti 
että    ihmiskunnan    historia   on  kehitysprosessi  ja 

että  siis  ehdotonta  lotuutta,  jossa  jokin  käsitys 
olisi  huipussaan,  ei  voi  olla  olemassa  tämän  his- 
torian yhä  jatkuessa.  Siitä  huolimatta  se  väitti 
oman  idealistisen  käsityksensä,  että  kaikki  ja  kai- 
ken kehitys  yleensä  oli  vain  aineellinen  muoto 
eräästä  »ideasta»  joka  oli  olemassa  ennen  mitään 
muuta,  olevan  ehdotonta  totuutta  ja  totuuden  ole- 
musta. Dialektisen  ajattelumuodon  oma  olemus 
jo  nousi  tätä  vastaan  ja  ilmeni  tämän  idealistisen 
luonnon  käsityksen  vastakohtana,  materialistisena 
käsityksenä  luonnosta.  Nojautuen  luonnon  tut- 
kimuksen uusimpiin  tuloksiin  se  väitti  että  luon- 
non tieteelläkin  on  historiansa,  että  kaikki  luon- 
non kappaleetkin  ovat  alituisesti  muuttuvia,  ali- 
tuisesti syntyviä  ja  alituiseen  hukkuvia. 

Ja  tällä  välillä  erinäiset  historialliset  tapahtu- 
mat olivat  ruvenneet  horjuttamaan  idealisista  his- 
torian käsitystä.  Europan  teollisuusmaissa  alkoi 
suurteollisuuden  erikoisluokaksi  jakama  köyhälistö 
nousta,  käydä  levottamaksi  ja  järjestyä.  Luokka- 
taistelu joutui  yhteiskunnallisista  tapauksista  etu- 
rintaan  ja  toisella  puolella  teollisuutta  vallitseva 
kapitalistiluokka  alkoi  käyttää  hallitusmahtia  omain 
voittoetujensa  kohottamiseksi.  Englannin  char- 
tistinen  liike  sekä  ensimmäinen  työväen  kapina 
Lyonissa  järkäyttivät  idealistista  sopusoinnun  kä- 
sitystä; yhä  selvemmäksi  paljastui  se  taloustie- 
teellinen valhe  että  kapitaalin  ja  työn  edut  ovat 
sopusointuisia,  että  vapaan  kilpailun  tulos  olisi 
yleinen    yhteiskunnallinen    sopusointu    ja    hyvin- 

vointi.  Idealistinen  käsitys  ei  kuitenkaan  luopu- 
nut omasta  olemuksestaan,  se  ei  tunnustanut  mi- 
tään luokkataistelua,  ei  edes  luokkajakoa  eikä  ha- 
lunnut antaa  tuotannolle,  taloudellisille  olosuh- 
teille eikä  materialistisille  tarpeille  muuta  tunnus- 
tusta kuin  että  ne  kaikki  olivat  toisarvoisia  asioita 
kehityksen  historiassa. 

Uusi  historian  tutkimussuunta  oli  tästä  seu- 
rauksena, ja  materialistinen  historiakäsitys  syntyi. 
Sen  perusteena  oli  huomio  että  kaikkien  aikojen 
historia,  ihmisen  ensimmäisiä  viileyden  aikoja  lu- 
kuunottamatta, on  ollut  luokkataistelun  historiaa. 
Ihmiskunnassa  on  aina  vallinnut  taistelu  ja  tais- 
televat luokat  ovat  olleet  elintarpeiden  tuotannon 
ja  niiden  jakamisen  tuloksia,  aikansa  taloudellis- 
ten olosuhteitten  synnyttämiä.  Ja  tästä  on  seu- 
rauksena että  koko  yhteiskuntarakennuksen  poh- 
jana ja  perustuksena  on  aineellinen  toimeentulo, 
että  taloudelliset  syyt  ovat  johtavina  tekijöinä  niin 
hyvin  lainlaadinnan  kuin  politiikankin  alalla  ja  ne 
myös  muodostavat  uskonnolliset  ja  filosofiset  sekä 
kaikki  muut  aatteet  kunakin  aikakautena.  Luon- 
nontieteestä oli  idealistinen  käsitys  saanut  jo  en- 
nen paeta  materialistisen  todellisuuden  tieltä,  nyt 
sen  oli  lähteminen  historiastakin,  viimeisestä  ja 
lujimmasta  varustuksestaan.  Ihmisen  koko  ole- 
mus, tietoisuus  ja  toiminta  sai  täten  luonnollisen 
selityksensä  itse  hänen  olemassa  olostansa. 

Ja  kun  tämä  kerran  oli  päivän  valoon  vedetty, 
oli    samalla  myös  päästy  siitä  maailman  paranta- 

jäin  hurskaasta  uskosta  ettei  tarvinnut  muuta  kuin 
teoreettisesti  muodostaa  paperille  malliyhteiskunta, 
sovittaa  se  käytännölliseen  elämään  —  ja  maalli- 
nen paratiisi  olisi  valmis.  Mikään  »kekseliäs  ne- 
ro» ei  enää  voinut  syntyä  maailmaan  yhteiskun- 
nan uudestamuodostajaksi,  vaan  koko  prosessi 
oli  oleva  luokkataistelun,  köyhälistön  ja  kapita- 
listien välisen  taistelun  tulos.  Sen  jälkeen  oli 
turhaa  yritystä  lähteä  enää  keksimään  mahdolli- 
simman parasta  yhteiskuntajärjestelmää,  vaan  pon- 
nistukset tuli  kohdistaa  niiden  syiden  selville  saa- 
miseksi, jotka  olivat  luokkataistelun  kaikkine  vas- 
takkaisuuksineen  aiheuttaneet,  ja  sen  taloudellisen 
aseman  ymmärtämiseksi  jonka  taistelu  oli  muo- 
dostanut. Utopististen  kommunistien  ajatukset, 
jotka  olivat  häilyneet  kaikkeudesta  irrallaan,  ve- 
dettiin täten  sen  kaikkeuden  yhteyteen  kehitettä- 
viksi tieteellisten  totuuksien  ja  itse  kehitysvoi- 
main  kanssa  sopusoinnussa.  Kommunistiset  ajat- 
telijat olivat  nähnnet  vain  seuraukset  kapitalisti- 
sesta tuotantojärjestelmästä,  olivat  nähneet  sen 
perustuvan  köyhälistön  riistämiseen.  Mutta  var- 
sinainen tämän  riistämisen  selitys  jäi  heiltä  kek- 
simättä, jäi  nyt  vasta  syntyvän  tieteellisen  sosia- 
lismin tehtäväksi. 

Sen  tuli  siis  osottaa  kapitalistisen  tuotanto- 
järjestelmän toimintatapa  historiallisen  kehityksen 
valossa  sekä  sen  välttämättömyys  yhtenä  tämän 
kehityksen  osana,  jonka  siis  oli  yhtä  varmasti  kuo- 
leminen   kuin  sen  kerran  oli  ollut  pakko  syntyä- 

kin.  Ja  samalla  oli  tieteellisen  sosialismin  pääs- 
tävä kapitalismin  riistämisominaisuuden  luonteen 
perille,  josta  ei  vielä  tunnettu  muuta  kuin  sen  vai- 
kutus. Tämä  selvisi,  kun  oli  selville  saatu  tuo- 
tannon niin  sanottu  yliarvo,  joka  merkitsi  että 
kapitalistisen  tuotantojärjestelmän  peruste  oli  mak- 
samaton, korvausta  vaille  jäänyt  työn  tulos.  Se 
samalla  oli  sen  riistämisen  ydin  jonka  saman  jär- 
jestelmän tiedettiin  sisältävän.  Yliarvo  syntyy 
siten  että  kapitalisti,  vaikka  hän  ostaakin  työnte- 
kijän työvoiman  käyvästä  markkinahinnasta,  mak- 
saa kuitenkin  vain  pienen  osan  sen  voiman  todel- 
lisesta arvosta;  hänelle  jää  niin  muodoin  suurin 
osa  työvoimasta  ja  sen  tuloksista  ilmaiseksi,  omai- 
suudeksi jonka  hankkimiseksi  hän  ei  ole  mitään 
uhrannnt  eikä  mitään  tehnyt.  Se  yliarvo  yhä  kas- 
vattaa kapitaalia  omistavien  luokkien  käsiin.  Ka- 
pitalistisen tuotannon  sekä  kapitaalin  tuottamisen 
salaisuus  oli  täten  selvitetty,  ja  seuraava  kehitys- 
aste samalla  oli  ilmielävänä  nähtävänä,  ei  minään 
keksittynä  ehdotuksena,  vaan  syntymis-  ja  kuole- 
mislain  välttämättömänä  tuloksena. 


Saint  Simon. 

Kaikessa  lyhykäisyydessään  olemme  edelli- 
sessä käyneet  läpi  viime  vuosisadan  yhteiskunta- 
filosofian kehitysvaiheet.  Siitä  »utopistiset  sosia- 
listit», joiksi  tavallisesti  sanotaan  näitä  haaveili- 
joita, poikkesivat  syrjään  ja  läksivät  totuutta  hapui- 
lemaan umpikuljuun  johtavilta  poluilta.  Heidän 
erehdyksensä  yksinkertaisesti  johtui  siitä  etteivät 
tunteneet  tai  tunnustaneet  dialektisen  ajattelujärjes- 
telmän paremmuutta  metafyysillisen  rinnalla,  vaan 
pitivät  »maailman  parantamista»  itsenäisenä,  kehi- 
tyksen tuloksista  riippumattomana  tehtävänä,  joka 
voidaan  suorittaa  millä  hetkellä  tahansa  vissillä 
tavalla,  ja  se  parannus  sitten  on  lopullinen  tulos, 
onnellisuuden  ylläpitäjä,  ijankaikkisen  sopusoin- 
nun turva.  Se  vissi  tapa,  oikea  elämänjärjestelmä 
tarvitsee  vain  »keksiä»,  sovittaa  se  käytäntöön  ja 
maallinen  paratiisi  on  valmis.  Koko  ihmiskunta 
on  avosylin  rientävä  omaksumaan  uuden  käytän- 
nöllisen evankeliumin,  eikä  meillä  sen  jälkeen  ole 
muuta  tekemistä  kuin  onnellisuuden  ja  veljeyden 
sopusoinnussa  askaroida  huvia  tuottavassa  työssä. 

Tämä  käsityskanta  on  kaikille  utopisteille  yh- 
teinen, ja  ajatus  malliyhteiskuntain  perustamisesta 
väitteiden  oikeuden  todistamiseksi  on  sentakia  en- 
simmäinen käytännöllinen  aikomus  heidän  asiansa 
ajamisessa.  Nykyaikana  jo  tiedetään  että  kapita- 
listinen tuotantojärjestelmä  ei  suvaitse  hyvinvoi- 
pia torppareita  tiluksillaan,  vaan  nielee  ne  ehdot- 
tomasti, ja  siksi  tuntuukin  tämä  puoli  suurten  haa- 
veilijain  toiminnassa  lapselliselta  kamarifilosofialta, 
joka  ei  jaksa  tosiolojen  perusteella  laskea  ihmisen 
luontoperäistä  itsekkyyttä  miksikään  voimaksi. 
Sama  utopistien  käsitys  vaikuttaa  myös  sen  että 
he  vähäväkisten  valtiollista  yhteistoimintaa  vastus- 
tavat, Rauha,  oikeus  ja  yhdenvertaisuus  on  sel- 
laisessa toiminnassa  jo  poljettu  lokaan,  ja  ivailles- 
saan  niitä  vastakohtia  jotka  ilmenevät  ennen  val- 
lankumousta saarnattujen  ihannejulistusten  ja  val- 
lankumouksen jälkeisen  todellisuuden  välillä  he 
tuomitsevat  koko  vallankumouksen  hyödyn.  Enti- 
siin ihanteisiin  he  halusivat  uudelleen  tarttua,  nos- 
taa ne  porvarillisen  väkivallan  loasta  ja  todella 
sovittaa  ne  käytännölliseen  elämään.  Mutta  kei- 
not olivat  aivan  yksilöllistä  laatua.  Saint  Simon 
vetosi  ruhtinaaseen  ja  hänen  mahtivaltaansa.  Fou- 
rier ilmoitti  olevansa  joka  päivä  visseinä  tunteina 
kotona  sitä  miljonääriä  odottamassa  joka  hänelle 
varat  laittaisi  yhteiskunnan  uudestaan  luomiseen 
ja  Owen  jo  käytännöllisempänä  muovaili  ympä- 
ristöä ja  nuorisoa  uutta  ihanneyhteiskuntaa  var- 
ten.    Luontoperäinen  itsekkyys,  joka  enemmistö- 


21 

mahdin  kokoaa  aivan  samoinkuin  vähemmistön 
väkivallamahdin,  se  oli  yhteiskuntavoimana  heille 
tuntematon. 

Näistä  kolmesta  utopistista  oli  Saint  Simon 
epäilemättä  hengeltänsä  suurin  ja  kaukonäköisin. 
Aikansa  elämään  hän  oli  syventynyt  sangen  tar- 
koin. Hän  syntyi  1760  Ranskan  kreivillisestä  su- 
vusta, sai  sotilaallista  kasvatusta  luonnollisesti, 
läksi  Yhdysvaltain  vapautussotaan  vapauden  puo- 
lesta taistelemaan  ja  käytti  sitten  aikansa  matkus- 
telemiseen.     Kuollessaan  oli  hän  65  vuotias. 

Saint  Simonin  opin  pääytimenä  oli  vapaus, 
elämisen,  olemisen  ja  kehittymisen  vapaus.  Jokai- 
selle yksilölle  tuli  tämä  täysi  vapaus  taata  ja  orjuus 
oli  kaikissa  muodoissaan  perinpohjin  hävitettävä. 
Tähän  asti  oli  ihmisten  kesken  ollut  vallitsemassa 
riistämisjärjestelmä,  ihmiset  olivat  lähimmäisiänsä 
ryöstäneet  ja  nylkeneet,  veli  oli  veljeänsä  orjana 
pitänyt,  ensin  henkiorjana,  sitten  maaorjana.  Kun 
niistä  muodoista  oli  päästy  oli  luotu  uusi  orjuus- 
muoto,  palkkaorja  joutunut  nyljettäväksi,  jäänyt 
vaille  ihmisellisen  vapauden  edellytyksiä.  Ja  kui- 
tenkin oli  ihmisille  varsinaisesti  riistettäväksi  annettu 
luonto  kaikkine  rikkauksineen,  elantolähteineen. 
Luontoa  yksinomaan  tuli  ihmisen  pitää  vallintansa 
alaisena,  siitä  oli  itsekunkin  toimeentulonsa  otet- 
tava, ei  siten  että  toinen  ihminen  pakotetaan  raa- 
tamaan toisen  puolesta  jonkilaisessa  orjuusmuo- 
dossa,  vaan  siten  että  ihmisten  yhteyden  voimalla 
pakotetaan    luonto    antiansa    luovuttamaan    koko 

ihmissuvun  yhtäläisellä  oikeudella  nautittavaksi. 
Siinä  yhteistyössä  jokaisen  yksilön  tulee  suorittaa 
osansa,  ei  ketään  toista  orjuuttaa,  sillä  työnteko  on 
jokaisen  ihmisen  syntyperäinen  velvollisuus.  Rik- 
kauden etuoikeudet  ovat  perinjuurin  hävitettävät, 
varsinkin  perintöoikeus  joka  tyhmyristäkin  tekee 
mahtavan.  Jokaisen  vainajan  perut  hallintovalta 
ottakoon  huostaansa  ja  kaikki  ihmiset  kukin  ky- 
kynsä mukaan  niistä  tulkoot  osallisiksi. 

Ja  samalla  tavalla  kuin  luonnon  riistämisen 
kaikkialla  tulee  astua  ihmisriistämisen  tilalle,  täy- 
tyy hallituksenkin  perusteet  kokonaan  muuttua. 
Hallituskin  on  tähän  asti  ollut  ihmisten  vapautta 
rajoittamassa,  harjoittanut  orjuuttamisvaltaa  ihmis- 
ten yli;  siitä  on  tehtävä  loppu  ja  hallituksen  tulee 
hallita  vain  asioita,  mutta  jättää  ihmiset  rauhaan. 
Tuotanto  kaikkine  syrjähaaroineen  kuuluu  halli- 
tuksen johtopiiriin,  muu  ei.  Sotajoukko  ei  saa  olla 
minään  herrauden  perusteena,  teollisuus  ja  tiede 
ovat  sen  määrääjinä,  kyky  ja  nero  oikeita  valtiaita. 

Ja  yhtä  vähän  kuin  sotajoukko,  saapi  usko- 
kaan olla  minään  tekijänä  yhteiskunnassa.  Kristil- 
lisen uskonnon  tulee  suuntautua  kurjuutta  poista- 
maan ja  kurjalistoa  kohottamaan  sekä  aineellisesti 
että  henkisesti.  Uskonnon  päätarkoituksena  tulee 
olla  hengen  ja  lihan  yhdistäminen  sopusointuun, 
niiden  keskinäisen  vastakkaisuuden  hävittäminen. 
Sen  sopusoinnun  on  kristinusko  hävittänyt,  ja 
siksi  täytyy  uskonnon  se  uudelleen  rakentaakin  ja 
tavoittaa  ihmiskunnalle  onnea  jo  täällä  maan  päällä. 

Saint  Simon  oli  toisia  utopisteja  siis  koko 
joukon  edellä  siinä  suhteessa  että  hän  ymmärsi 
kuitenkin  eri  historiallisten  kehitysasteitten  oikeu- 
tuksen, ymmärsi  keskiajan  välttämättömyyden,  ym- 
märsi maaorjuuden  olevan  henkiorjuutta  edellä  ja 
jälleen  palkkaorjuuden  ylempänä  maaorjuutta.  En- 
tisyyden hän  käsitti  olevan  pohjana  tulevaisuu- 
delle, ja  nykyisyyden  voitot  olivat  ehdottomasti 
säilytettävät,  ne  vain  vaativat  uutta  järjestystä  ollak- 
seen siunauksellisia.  Ja  se  uusi  järjestys  oli  aikaan- 
saatava yhteiskunnassa,  hän  ei  tavoitellut  korpi- 
maita koekentäkseen.  Itse  asiassa  hän  oli  vallan- 
kumouksen miehiä,  vetosi  kuninkuuden  velvolli- 
suuden tuntoon  asiassansa,  naivisti  kyllä  edellyt- 
täen että  valtaistuimellakin  voisi  asustaa  itsekkyy- 
destä vapaa  oikeus.  Sinä  uskossansa,  mutta  näke- 
mättä mitään  käytännöllistä  tulosta,  hän  kuoli  1825 
pienen  oppilasparven  ihailemana. 

Saint  Simonin  oppisuunta  ei  ollut  pitkäikäi- 
nen. Luonnollisesti  ei  kehittymätön  köyhälistö, 
joka  vasta  silloin  vuosituhansia  torkuksissa  oltuaan 
tietämättömyyden  yössä  alkoi  osottaa  heräämisoi- 
reita,  hänen  oppejansa  omaksunut,  eipä  niitä  tun- 
tenutkaan. Porvariston  valistunein  osa  häntä  kan- 
natti. Hänen  oppilaistaan  on  etupäässä  mainit- 
tava Bazard.  Hän  se  järjesti  ja  kehitti  Sain  Simo- 
nin opit  yhtenäisiksi,  vaati  jo  että  valtion  on  tuo- 
tantokeinot  otettava  haltuunsa  ja  johti  mestarin 
luoman     järjestelmän    poliittisen    puoluetaistelun 


24 

häläkkään.  Tarkoituksena  hänellä  oli  luoda  vankka 
puolue  yhteiskunnassa  joka  sitten  pakottaisi  hal- 
lituksen ottamaan  käytäntöön  uuden  järjestelmän. 
Se  homma  ei  kuitenkaan  menestynyt,  sillä  koko 
oppisuunta  pirstausi  pian  kahtia.  Enfantin,  muuan 
toinen  Saint  Simonin  oppilas,  läksi  nimittäin  mes- 
tarin mielipiteitä  kehittämään  toiseen  suuntaan. 
Hän  otti  lähtökohdakseen  Saint  Simonin  mielipi- 
teet lihan  ja  hengen  sopusoinnusta  ja  muodosti 
niiden  pohjalle  jonkinlaisen  uskonnollisen  lahko- 
kunnan, joka  saarnasi  lihan  eli  aistillisuuden  va- 
paata tyydytystä,  jonkinlaista  »vapaata  rakkautta» 
ja  tuomitsi  avioliiton  hyljättäväksi.  Tämä  aistilli- 
suuden uskonto,  jota  joskus  näkee  selitettävän 
Saint  Simonin  koulukunnan  varsinaiseksi  perus- 
teeksi —  tietysti  aivan  väärin,  koska  sen  ei  saata 
sanoa  siihen  varsinaisesti  kuuluvankaan  —  yhdessä 
Enfantinin  mukaansa  tempaavan  olennon  keralla, 
lienee  vaikuttanut  hetkellistä  hurmausta  koulukun- 
nassa. Enfantin  oli  kiihkoilija,  mutta  järkiperäi- 
nen laskumies,  osasi  ennakolta  arvata  liikkeittensä 
seuraukset.  Bazard  jäi  valtiollisine  uudistushom- 
mineen  tappiolle  koulukunnassa  ja  sortui  kohta 
sen  jälkeen  kuolemaan  pettymystensä  uhrina. 

Enfantinin  voitto  merkitsi  kuitenkin  kuoleman 
iskua  koko  suunnalle.  Järkevimmät  ja  uskonnol- 
lisista kiihkoiluista  vapaat  vetäytyivät  liikkeestä 
pois,  ja  koko  liike  suistui  perikatoon,  kun  hal- 
litus hiukan  alkoi  sitä  ahdistaa.  Toiset  jäsenistä 
alentuivat   pörssikeinottelijoiksi,    mammonan   pai- 

velijoiksi,  vakaumukseltaan  vankimmat  yhtyivät 
Fourieriin. 

Oppisuunnan  apostoleista  on  vielä  mainittava 
Buchez,  Bazardin  asetoveri.  Enfantinin  voiton 
jälkeen  hän  varsinaisesta  koulukunnasta  erosi  ja 
alkoi  yhteiskunnallisella  alalla  toimia  työväen  yh- 
teyksien hyväksi.  Työväestön  tuli  muodostaa  tuo- 
tantoveljeskuntia,  ei  siinä  mielessä  että  työväestön 
jäsenistä  tulisi  isäntiä,  vaan  siinä  että  työväestö 
kokonaan  pääsisi  palkkaorjuudesta.  Näiden  vel- 
jeskuntain voitosta  vissi  osa  tuli  luovuttaa  »jaka- 
mattomaan pääomaan»,  jonka  ympärille  siten  vähi- 
tellen koko  työväestö  kertyisi  itsenäisiksi  tuotta- 
jiksi. Hänen  oppiinsa  sisältyi  sen  ohessa  ihmi- 
sen kehittyminen  siveellisesti  täydelliseksi,  joka 
tapahtuisi  siten  että  ehdottomasti  noudatetaan 
kristillisyyden  siveysvaatimuksia  sellaisina  kuin  ne 
katoolilaisessa  kirkossa  esiintyvät.  Buchezin  oppi- 
suunnalla on  kyllä  merkityksensä  juuri  näiden 
tuotantoveljeskuntain  takia,  koska  ne  ovat  Rans- 
kan työväestössä  herättäneet  voimakasta  yhteen- 
kuuluvaisuustunnetta. 

Saint  Simonin  oppisuunnalla  ei  käytännössä 
ollut  siis  hetikään  niin  suurta  merkitystä  kuin  toi- 
silla haaveilijoilla.  Mestarin  kuoltua  koko  aate 
lamautui.  Mutta  yhteiskunnalliseen  ajattelemiseen 
ovat  hänen  mielipiteensä  sangen  suuresti  vaikut- 
taneet, ja  jo  se  seikka,  että  hän  kapitalistisen  tuo- 
tantojärjestelmän syntyessä  oli  niin  paljon  ylä- 
puolella   aikalaisiaan   että   näki    sen  suuret  varjo- 

puolet,  on  omiansa  kohottamaan  Saint  Simonin 
viime  vuosisadan  suurmiesten  joukkoon.  Se  kiro- 
leima,  minkä  kirkollis-porvarillinen  yhteiskunta- 
aines  on  häneen  painanut,  poistuu  väkisinkin  heti 
kun  yhteiskunnan  muuttumattomuuden  valheoppi 
ennakkoluulona  hyljätään.  Ja  nyt  se  jo  alkaa  olla 
hylkytavaraa  —  100  vuotta  Saint  Simonin  kuole- 
man jälkeen. 


Charles  Fourier. 

Saint  Simon  oli  syvämietteinen  ajattelija,  Fou- 
rier repivä  arvostelija,  mutta  myös  haaveilija  tämän 
sanan  täydellisimmässä  merkityksessä. 

Charles  Fourier  syntyi  1772.  Hän  oli  kaup- 
piaan poika  ja  itsekin  kauppias,  vaikka  ei  koskaan 
liene  pitkälle  kehittynyt  tässä  »jalossa  valehtele- 
mistaiteessa»,  kuten  hän  ammattiansa  varsin  vä- 
hän kunnioittaen  sitä  nimitti.  Sitä  innokkaammin 
hän  harrasti  maantiedettä,  tähtitiedettä,  kemiaa  ja 
fysiikkaa  ja  kiinnitti  kaupparetkillänsä  paljon  enem- 
män huomiota  yhteiskunnallisiin  olosuhteisiin 
kuin  »valehtelemiseen».  Vuonna  1820  hän  koko- 
naan antausi  yhteiskunnallisten  ja  filosoofisten 
ongelmain  tutkimiseen,  kehitti  omituista  maail- 
mankatsomustaan, rakenteli  tuulen  tupia  ja  uskoi 
niihin  ehdottomasti.  Ja  tässä  uskossa  vähääkään 
horjumatta  hän  vuonna  1837  kuoli  yhtä  köyhänä 
kuin  Saint  Simon  ja  tuhannet  muut,  joille  yhteis- 
kunta vain  tylyä  puoltaan  kääntää,  kun  eivät  sen 
mieliksi  ajatella  tahdo. 

Pitkä  kokemus  kauppaliikkeessä  oli  perehdyt- 

tänyt  Fourierin  liike-elämän  salaisuuksiin  ja  hän 
selvästi  sai  kokea  sen  pohjattoman  ristiriitaisuu- 
den mikä  oli  olemassa  todellisuuden  ja  sen  ihan- 
teellisuuden välillä  jota  uusien  olosuhteitten  tulok- 
sena oli  saarnattu.  Hän  näki  ja  koki,  miten  val- 
tiomiesten kaikki  valtioviisaus  kehittyi  yksinomaan 
porvarillisten  tuotantoa  edistämään,  miten  suuret 
kaappaukset,  mannermaan  sulkemiset*),  sodat  ja 
armeijain  varustamiset  tapahtuivat  vain  valtaan 
päässeitten  kapitaalin  omistajain  hyödyksi,  vaikka 
niille  koreasti  annettiin  kansan  hyödyttämisen  lei- 
ma. Terävämmin  hänen  arvostelunsa  sen  takia 
iski  olosuhteisiin  joihin  oli  suuren  vallankumouk- 
sen kautta  päästy.  Hän  repäsi  pirstoiksi  koko 
sen  valheverhon,  joka  oli  todellisuuden  eteen  pin- 
gotettu ja  jonka  takana  kansa  yhä  odotti  niitä 
ihanteellisia  onnen  oloja  mitä  sille  oli  lupailtu  ja 
ennusteltu. 

Reposteltuaan  rikki  kapitalistisen  yhteiskun- 
nan ihanteellisuuden,  Fourier  ryhtyi  luomaan  uutta. 
Mielikuvituksensa  koko  voimalla  hän  antausi  tule- 
vaissuuden  unelmoihin,  rakensi  uuden  yhteiskun- 
nan pienimpiäkin  yksityiskohtiaan  myöten,  teo- 
reettisesti nerokkaan,  matemaattisesti  tarkan.  Mi- 
kään ei  unohtunut,  ja  koko  maailman  tulevaisuus 
oli  hänellä  yhtä  varmana,  yhtä  ehdottomana  kuin 


*)  Napoleonin  toimenpide.  Tarkoitti  kaikkien  Euro- 
pan  valtojen  yhtymistä  liittoon  joka  pitäisi  Europan  man- 
tereen suljettuna  Englannin  tuotteilta.     Yritys  meni  myttyyn. 

puutarhurille  on  se  hedelmä  minkä  hänen  istut- 
tamansa taimi  tulevaisuudessa  kantaa.  Varmem- 
panakin, sillä  Fourier  ei  tyytynyt  ainoastaan  he- 
delmään, hän  määräsi  ennakolta  puunsa  joka  haa- 
ran, oksan  ja  joka  lehdenkin. 

Fourierin  lähtökohtana  ei  ole  omaisuuden 
epätasaisuus  —  sen  edellyttää  hänen  järjestelmän- 
säkin  —  eikä  yleinen  köyhäin  kurjuus,  kuten  uto- 
pisteilla tavallisesti,  vaan  hän  teroittaa  pääasialli- 
sesti tuotannon  mahdotonta  suuruutta  ja  siinä 
vallitsevaa  anarkiaa,  sekamelskaa,  joka  vaikuttaa 
että  koko  toivottu  ihannemaailma  on  pirstoiksi 
särkynyt  ja  työn  asema  tuotannossa  on  kokonaan 
väärässä  suhteessa.  Ei  hän  liioin  vetoa  ihmisten 
tunteisiin,  ei  sääliväisyyteen  eikä  armeliaisuuden 
harjoittamiseen.  Ihmisen  omat  aineelliset  edut 
hän  vetää  esille,  vaatii  järjestystä  yhteiskunnassa 
ja  tuotannossa  sopusointua,  ei  sentakia  että  siveelli- 
nen ja  jumalallinen  oikeus  olisi  sitä  pyytämässä, 
vaan  siksi  että  järjestys  kaikille  ihmisille  tuottaa 
sen  mitä  nyt  ei  ole  kellään  ja  että  tämä  oikeus 
on  järjestyksen  välttämätön  seuraus.  Jumala  on 
maailman  kaikkeuden  luonut  sopusointuiseksi,  hän 
opettaa,  ja  tämän  kaikkeuden  eri  yksityiskohtien 
välillä  täytyy  sentakia  vallita  sopusointuinen  suh- 
de; elävä  ja  kuollut  (liikkumaton)  luonto,  ihminen, 
Jumala,  maailma  ja  yleensä  kaikkeus,  universumi, 
on  sopusoinnussa  keskenään.  Ja  sama  on  laita 
ihmisten  halujen  ja  taipumusten,  niitäkään  ei  ole 
tukahuttamista  varten  luotu,  vaan  päinvastoin  va- 

paata  järkevätä  käyttöä  varten.  Ihmisen  intohi- 
mot, halut  ja  taipumukset  eivät  siis  millään  tavoin 
ole  paheina  yhteiskunnassa,  kun  vain  yhteiskun- 
nan olot  ovat  oikein  järjestetyt.  Ja  yhteiskunnan 
tulee  ensi  kädessä  taata  jäsenilleen  näiden  into- 
himojen,   halujen  ja  taipumusten  vapaa  tyydytys. 

Mitkä  sitten  ovat  ihmisen  intohimot? 

Tarkasti  luokittelee  Fourier  ne,  löytää  ihmi- 
sestä kaksitoista  eri  intohimoa,  jotka  kolmeen  eri 
osastoon  jaettuina  lajitellaan  seuraavasti*): 


Viisi  tunneintohimoa 


Näkö 

Kuulo 

Haju 

Maku 

Tunto 


Ystävyys 

XT  ....      .  ..  . .  Rakkaus 

Neliä  mieltymysmtohimoa     [  . ,       ... 
J  J    J  Kunnianhimo 

|  Isällisyys 

(  Kilpailu 
Kolme  johtavaa  intohimoa        Vaihtelu 

(  Yhdistely 

Ensimmäinen    intohimojen    osasto,   jos  niitä 
oikein  käytetään,  saavat  aikaan  ihmiskunnassa  hie- 


N)     Brisbane:    Social  Dectiny  of  Man. 

noutta,  taideaistia,  terveyttä,  iloa  ja  elämän  halua. 
Toinen  joukko  jälleen  jalostaa  ihmisten  keskinäisiä 
suhteita,  luo  sopusointua,  tasapainoa  rakentaa. 
Kolmas  intohimojen  osasto,  Fourierin  itsensä  kek- 
simä, on  vaikuttavana  tekijänä  tuotannossa.  Eri 
tuotantokuntain  välinen  kilpailu  vaikuttaa  oikein 
käytettynä  mitä  paraimpain  tuotteiden  syntymi- 
seen, kiihoittaa  parannuksien  toimeenpanemiseen 
tuotannossa  ja  on  keksimiskyvyn  alituinen  vaiku- 
tin ja  ehtymätön  lähde.  Vaihtelu  jälleen  hävittää 
yksitoikkoisuuden  joka  nykyisessä  työjärjestyk- 
sessä vallitsee  ja  tekee  työn  huvittavaksi,  viehät- 
täväksi, sellaiseksi  jota  kaipaa  ja  joka  tuottaa  tyy- 
dytystä. Yhdistelyn  intohimo  vihdoin  täydentää 
työstä  lähtevän  nautinnon.  Se  merkitsee  useam- 
manlaisen halun  tyydyttämistä  yhdellä  kertaa,  esi- 
merkiksi mieluisan  toverin  seurassa  ihanan  musii- 
kin kuulemista  ja  ehkä  vielä  taiteen  katselemista. 
Tuotantoon  sovitettuna  se  on  mieluisan  työn  suo- 
rittamista toverien  seurassa  joihin  on  sydämmel- 
lään  kiintynyt. 

Kun  näiden  intohimojen  vapaa  tyydytys  taa- 
taan varmaksi,  on  tuloksena  »Ryhmien»  ja  »Sar- 
jojen» muodostuminen.  Ryhmä  on  Brisbanen 
määritelmän  mukaan  »kolmen,  seitsemän,  kahdek- 
santoista tai  useamman  henkilön  yhteys,  jotka 
vapaasti  ja  omasta  tahdostaan  ovat  liittyneet  yh- 
teen toteuttamaan  jotakin  tarkoitusta,  joko  amma- 
tillista tai  huvittavaa.  Mutta  tarkoin  teoreettisesti 
määritellen    me   ymmärrämme  Ryhmällä  joukkoa 

joka  on  liittynyt  yhteen  maun  yhtäläisyyden  takia 
harjoittamaan  jotakin  teollisuuden,  tieteen  tai  tai- 
teen haaraa». 

Täydelliseen  Ryhmään  kuuluu  vähintäin  seit- 
semän henkilöä,  nämä  jälleen  muodostavat  kolme 
alaryhmää,  kolme  henkeä  keskustassa,  kaksi  kum- 
mallakin siivellä.  Kunkin  Ryhmän  kaksi  siipeä 
edustaa  kahta  vastakkaista  äärimmäisyyttä  maku- 
jen ja  taipumusten  suhteen,  keskusta  taas  on  tasa- 
painon ylläpitäjänä  näiden  äärimmäisyyksien 
välillä. 

Sarja  muodostuu  eri  ryhmistä,  joita  pitää  vä- 
hintäin olla  viisi,  samalla  tavalla  kuin  Ryhmä  yksi- 
löistä. Esimerkiksi  Sarja,  joka  kasvattaa  karjaa, 
jakaantuu  niin  moneen  Ryhmään  kuin  sillä  on 
karjalajeja,  ja  kukin  Ryhmä  jälleen  jakaantuu  niin 
moneen  alaryhmään  kuin  sen  karjalajissa  on  vaih- 
televaisuuksia. 

Lisäksi  on  vielä  huomattava  että  Sarjoja  ja 
Ryhmiä  ei  mikään  johtaja  eikä  päällysmies  muo- 
dosta, vaan  jäsenet  vapaasti  valiten,  eivätkä  ne 
liioin  ole  mitään  tarkoin  rajoitettuja  yhteyksiäj 
vaan  itsekullakin  yksilöllä  on  valta  mielensä  mu- 
kaan vaihtaa  Ryhmiä  ja  Sarjoja. 

Ennenkuin  tätä  yhteiskuntamuotoa  voidaan 
toteuttaa  käytännössä,  täytyy  vähintäin  olla  tie- 
dossa noin  2,000  jäsentä  liitossa.  Tätä  liittoa 
kutsutaan  nimellä  Falanksi,  ja  se  on  Fourierin  jär- 
jestelmän varsinainen  yhteiskunta.  Pienempiin  yk- 
sityiskohtiin asti  kuvaa  Fourier  Falanksin  toiminnan. 

Sen  toimintapiiriin  kuuluu  noin  kolmen  neliömailin 
suuruinen  maa-ala  ja  sen  päärakennuksena  on 
Palatsi.  Tähän  kuuluu  kaksirivinen  rakennus,  noin 
2,200  jalkaa  pitkä  ja  kolmikerroksinen,  ja  Sarjain  ja 
Ryhmäin  tapaan  on  siinäkin  niinikään  keskus  ja 
kaksi  siipeä.  Keskustassa  harjoitetaan  rauhallisia  toi- 
mia, siellä  on  ruoka-  ja  keskusteluhuoneet,  kirjasto 
j.  n.  e.  Toisessa  siipirakennuksessa  ovat  ääntä  pitä- 
vät työpajat  ja  toisessa  hotelli  kaikkine  mukavuuk- 
sineen vieraita  varten.  Palatsia  vastapäätä  ovat 
varastohuoneet  ja  säilytysaitat  y.  m.  ja  välinen  tori 
on  paraadeja  ja  juhlallisuuksia  varten.  Palatsin 
sisällä  kulkee  komea  käytävä  josta  portaat  johta- 
vat jokaiseen  rakennuksen  osaan.  Palatsin  asuk- 
kaat voivat  pakkasta,  pyryä  tai  muuta  ulkoilman 
viheliäisyyttä  tuntematta  olla  tämän  käytävän  kautta 
yhteydessä  työpajojen,  varastohuoneitten  y.  m. 
kanssa. 

Palatsin  takana  ovat  puutarhat  ja  pellot,  jär- 
jestetyt kauneuden  vaatimusten  ja  maaperän  luon- 
non mukaan. 

Mitään  loiseläviä  ei  Falanksissa  ole,  ei  pal- 
velijoita, ei  sotilaita,  ei  poliiseja,  ei  joutilaita.  Nais- 
ten ei  tarvitse  alituisesti  olla  yksitoikkoisissa  talous- 
toimissa, vaan  toimivat  eri  aloilla  jotka  heille  eri- 
tyisesti sopivat.  Työ  tapahtuu  osuustoiminnan 
perusteella  ja  Falanksien  rikkaus  ja  hyvinvointi  on 
sentakia  tavaton.  Otaksutaan  että  Falanksiin  kuu- 
luu 400  perhettä.  Jos  kukin  perhe  erikseen  eläisi, 
vaatisi    kukin    itselleen    eri  kyökin  ja  keittoastiat, 

jokaisen  400  perheen  emännän  aika  kuluisi  tar- 
koin talousaskareissa  ja  tulokset  kuitenkin  olisi- 
vat huonot.  Falanksissa  keittäminen  tapahtuu  yh- 
dessä suuressa  keittiössä,  ja  kymmenen  taitavata 
kokkia  voi  valmistaa  paremman  ruuan  kunkin  per- 
heen maun  mukaan.  Samoin  on  kaikissa  muissa 
toimissa  laita;  mitä  paraimmat  koneet  ja  muut  apu- 
neuvot kun  ovat  käytettävänä,  tulee  koko  tuotanto 
olemaan  pelkkää  keveätä  ja  hauskaa  ajan  vietettä. 

Lasten  kasvatus  on  Falanksissa  tärkeimmän 
huolenpidon  keskuksena.  Kaikki  lapset  saavat 
samallaisen  kasvatuksen  yhteisissä  kouluissa  ja 
kasvatuslaitoksissa.  Ja  kun  kaikki  ihmisen  taipu- 
mukset ja  halut  katsotaan  hyödyllisiksi,  on  opet- 
tajain päätehtävänä  saada  selville  lapsissa  nämä 
taipumukset,  kehittää  niitä  ja  johtaa  ne  oikealle 
tielle.  Lasten  luokittelu  alkaa  heti  syntymisen  jäl- 
keen. Rintalapset  ovat  jaetut  kolmeen  luokkaan: 
rauhalliset  eli  hyvänluontoiset,  levottomat  eli  äänek- 
käät ja  hurjat  eli  hillitsemättömät.  Kullekin  näille 
luokille  varataan  eri  huoneet.  Lapsia  hoitavat  eri- 
tyiset naiset  joille  on  siihen  taipumusta  ja  halua, 
mutta  äidit  saavat  itse  imettää  lapsensa,  jos 
haluavat. 

Ijän  mukaan  lapset  ovat  jaetut  seitsemään  eri 
kuntaan  ja  kunkin  kunnan  kasvatus  on  sovitettu 
niiden  taipumusten  mukaan  joita  lapset  eri  ikä- 
kausinaan osottavat.  Kolmen  vuotiaana  jo  lapsille 
annetaan  keveitä  ja  mielyttäviä  tehtäviä  ja  siten 
lasten  taipumus  leikkeihin  jo  aikaisin  yhdistetään 

hyötyyn  ja  herätetään  heissä  halua  teollisuuteen. 
Ja  sitä  mukaa  kuin  lapset  henkisesti  ja  ruumiilli- 
sesti kehittyvät  laajennetaan  heidän  toimintapii- 
riänsä. Tässä  suhteessa  ovat  huomattavat  pikku 
lasten  ryhmät,  joihin  kuuluu  10— 12  vuotiaita  lap- 
sia ja  jotka  toimittavat  kaikellaisia  likaisia  töitä, 
kuten  lian  ja  lannan  korjaamista  ja  siivousta  j.  e.  n. 
Tämä  toimi  on  heille  annettu  siksi  että  sen  ikäi- 
sillä lapsilla,  kuten  Fourier  selittää,  on  merkittävä 
taipumus  kaikkea  likaa  ja  saastaa  käsittelemään. 
Falanksin  jäsenistöstä  on  seitsemän  kahdek- 
satta osaa  maanviljelijöitä  ja  teollisuustyön  teki- 
jöitä; loput  ovat  kapitalisteja,  tiedemiehiä  ja  tai- 
teilijoita. Falanksi  nimittäin  ei  itse  asiassa  ole  puh- 
taasti kommunistinen,  vaan  sen  omaisuus  on  osa- 
keyhtiön, vaikka  jokaisella  yhtiön  jäsenellä  ei  tar- 
vitse olla  osaketta  eikä  jokaisen  osakkeen  omis- 
tajan tarvitse  jäsenenä  olla.  Falanksin  tileissä  on 
kullakin  jäsenellä  konttonsa  ja  hänen  palkkansa 
määrää  neuvoskunta  itsekunkin  kyvyn  ja  työn 
luonteen  mukaan.  Kunkin  vuoden  lopussa  kirjat 
päätetään  ja  voitto  jaetaan  seuraavasti : 

Työlle  viisi  kahtatoista  osaa. 
Kapitaalille  neljä  hahtatoista  osaa. 
Nerolle  ja  kyvylle  kolme  kahtatoista  osaa. 

Tällainen  voiton  jako  ei  kuitenkaan  synnytä 
mitään  ristiriitaa;  kullakin  jäsenellä  voi  olla  yksi 
tai  useampia  osia  Falanksissa,  hän  voi  tehdä  työtä 

yhdessä  tai  useammassa  Ryhmässä,  kehittää  eri- 
koista taitoa  yhdessä  tai  useammassa  teollisuus- 
haarassa  ja  siten  saada  osansa  kustakin  voiton 
jakoluokasta.  Kapitalisti  voi  joko  tyytyä  pelkkään 
osinkoon  taikka  lisäksi  tehdä  työtä  ja  köyhä  taas 
ansaitsee  enemmän  tai  vähemmän  aina  ahkeruu- 
den ja  taidon  mukaan.  Kullakin  on  tilaisuus  elää 
loisteliaasti  tai  ylellisesti,  sillä  kumpikin  on  Falank- 
sissa  edustettuna. 

Tällainen  on  pääkohdissaan  Fourierin  raken- 
tama ihanneyhteiskunta.  Työn  vapaaehtoinen  va- 
linta toiminnan  vaihtelu  tavan  takaa,  työtoverien 
valinta  keskinäisen  kiintymyksen  mukaan,  työn 
jako  ja  kilpailu  eri  Ryhmien  ja  Sarjojen  välillä.  — 
Siinä  ne  pylväät  joille  Fourier  laski  koko  yhteis- 
kunnallisen järjestyksen  ja  joista  itsestään  oli  onni 
ja  hyvinvointi  seuraava.  Niiden  yhteydessä  vielä 
oli  teollisuus  sellaisenaan  saatava  ulkopuolisesta 
niin  loistokkaaksi  ja  komeaksi  kuin  mahdollista, 
ja  keinotekoisina  houkutuskeinoina  hän  vielä  tär- 
keinä pitää  kunnianimiä,  ritarimerkkiä,  virkapu- 
kuja j.  n.  e. 

Fourierin  luottamus  tähän  loistavaan  mieliku- 
vitusrakennukseen  oli  järkähtämätön.  Elämänsä 
loppuun  asti  hän  odotti  miljoonamiestä  hänelle 
rahoja  tuomaan  joilla  toteuttaa  aikeet.  Hän  oli 
varma  siitä  että  tämä  järjestelmä  oli  asteettain 
maailman  voittava  ja  hävittävä  nykyisen  anarkian. 
Kun  vain  kerran  yksi  Falanksi  oli  perustettu,  seu- 
raisi  toisia    nopeasti,  kunnes  koko  maailma  olisi 

niitä  täynnä.  Matemaattisella  tarkkuudella  laski 
Fourier  Falankseja  maailmassa  lopulta  olevan  um- 
melleen  kaksi  miljoonaa.  Koko  maailma  oli  muut- 
tuva veljesliitoksi,  jossa  sivistys  ja  kieli  oli  oleva 
yhteistä.  Konstantinopeli  oli  tuleva  maailman  pää- 
kaupungiksi sekä  omniarkin,  maailman  toimeen- 
panevan päämiehen,  asuinsijaksi.  Maailman  hal- 
lituksessa tulisi  paitsi  omniarkia  olemaan  kolme 
augustusta,  12  caesarinaa,  48  keisarinnaa,  144  ka- 
liifia,  576  sulttaania  j.  n.  e. 

Vielä  on  Fourierin  järjestelmästä  mainittava 
osa  joka  on  rohkeimpia  hänen  mielikuvituksensa 
luomista.  Hän  selittää  että  samoinkuin  ihmisellä 
on  kullakin  taivaarf  kappaleellakin  lapsuuden,  kehi- 
tyksen, surkastumisen  ja  kuoleman  aikakausi.  Tai- 
vaan kappaleen  keskimääräinen  ikä  on  80,000 
vuotta.  Sen  ajan  kuluessa  ihmissuku  kulkee  läpi 
32  kehitysjakson.  Nykyaikana  on  viides  jakso,  sivis- 
tyksen aikakausi,  menossa.  Kahdeksas  jakso  on 
oleva  yleisen  sopusoinnun  ja  onnen  aika.  Tämän 
jälkeen  seuraa  maapallolla  aikakausi  jolloin  ilman- 
ala kaikkialla  muuttuu  samallaiseksi ;  pedot  häviä- 
vät ja  uusia  ihmisille  hyödyllisiä  eläimiä  sikiytyy; 
valtamerien  vedet  saavat  suloisen  mehujuoman 
maun    ja    maailma   on  oleva  täydellinen  paratiisi. 

Koko  tämän  yksityiskohtaisen  järjestelmänsä 
Fourier  piti  ehdottomasti  oikeana  ja  ainoana  mah- 
dollisena elämänsä  loppuun  asti.  Kymmeniä  raha- 
pohatoita  hän  puhutteli,  selvitteli  heille  järjestel- 
määnsä,   mutta    uskostaan  hän  ei  vähääkään  jär- 

kähtänyt,  vaikka  toivottu  miljoonamies  aina  vain 
pysyi  piilossa.  Hän  oli  vakuutettu  siitä  että  oli 
keksinyt  yhteiskunnan  painovoiman»,  samoin- 
kuin Newton  oli  keksinyt  fysikaalisen  painovoi- 
man, ja  hän  piti  keksintöänsä  aivan  yhtä  hyvin 
tieteellisenä  tuloksena  kuin  Nevvtonin  keksintö- 
kin oli.  Mutta  unelmiensa  toteutumista  hän  ei 
nähnyt,  sillä  vasta  hänen  kuolemansa  jälkeen  hä- 
nen mietelmänsä  etupäässä  Amerikassa  saivat 
alulle  liikkeen  joka  kykeni  kokeiluihin  antautu- 
maan. 


Fourierin  järjestelmä  käytännössä. 

Fourierin  innokkain  ja  tarmokkain  opetus- 
lapsi, Albert  Brisbane,  oli  amerikalainen.  Hän 
syntyi  Bostonissa,  N.  Y.  1809. 

Brisbane  oli  yläluokan  lapsia,  varakkaan  maan- 
omistajan ainoa  poika.  Hän  sai  hyvän  kasvatuk- 
sen ja  vartuttuaan  läksi  laajentamaan  tietopiiriänsä 
Europaan,  oleskellen  varsinkin  Berliinissä  pitkät 
ajat,  opiskellen  ajan  filosofisia  virtauksia  Hegelin 
koulukunnassa.  Humaaniset  harrastukset  tempa- 
sivat hänetkin  mukaansa,  ja  ennen  pitkää  hän  oli 
Saint  Simonin  hartaita  oppilaita  ja  apostoleita. 
Bazardin  ja  Enfantinin  välisen  kiistan  aikana  hän 
kuitenkin  sen  suunnan  jätti,  ja  melkein  samaan 
aikaan  hän  tutustui  Fourierin  mietelmiin.  Ne  hänet 
saivat  aivan  haltioihinsa.  Hän  löysi  sen  johto- 
langan jota  oli  kauan  etsinyt.  Inhimillinen  työ, 
tähän  asti  jumalallisena  rangaistuksena  pidetty, 
olikin  kunniata  tuottavaa,  ylevätä,  jaloa!  Sen  ko- 
hottaminen oikeaan  arvoonsa  —  siinä  hänen  elä- 
mänsä  tehtävä  jota  turhaan  oli  pimeästä  hapuillut! 

Hän  muutti  Pariisiin  jossa  perin  pohjin  alkoi 

tutkia  uuden  mestarinsa  oppia,  mieltyen  ja  kiin- 
tyen siihen  yhä  enemmän.  Pari  vuotta  ennen 
Fourierin  kuolemaa  hän  palasi  kotimaahansa  ja 
alkoi  uutta  evankeliumia  levittämään  aluksi  vain 
toveripiirissä,  sitten  laajemmalle  ja  vihdoin  julkaisi 
pääteoksensa  »ihmisen  yhteiskunnallinen  tarkoi- 
tus» (Social  Destiny  of  Man)  jonka  teoksen  jul- 
kaisemisesta fourieristinen  liike,  täynnä  intoa,  heh- 
kua, uskoa  ja  varmuutta,  sai  alkunsa  Yhdysval- 
loissa. Teos  oli  selitys  Fourierin  mietelmistä  sekä 
niiden  sovittamisesta  käytäntöön  Amerikassa. 

Brisbane  julkaisi  teoksensa  1840,  ja  se  sytytti 
fourieristisen  profeettahengen  toiseen,  ehkä  vai- 
kuttavimmin  toimineeseen  apostoliin,  nimellä  Ho- 
race  Greeley.  Yhdessä  nämä  molemmat  alkoi- 
vat julaista  viikkolehteä  joka  kuitenkin  jo  kahden 
kuukauden  kuluttua  kuoli.  Mutta  parin  vuoden 
päästä,  kun  Greeley  oli  perustanut  Tribune  nimi- 
sen päivälehden  ja  saanut  sen  leviämään  noin 
20,000  painoksena,  ryhdyttiin  siinä  säännöllisesti 
levittämään  Fourierin  oppeja.  Joka  numerossa  oli 
siinä  yksi  palsta  fourierismia,  jota  tällöin  tunnet- 
tiin Association  liikkeen  nimellä.  Noin  vuoden 
ajan  oli  tämä  Tribune  fourierismin  asianajajana. 
Sitten  perustettiin  liikkeelle  kokonaan  oma  äänen- 
kannattaja, »Phalanx»  niminen,  jota  1845  seurasi 
»Harbinger»;  se  painettiin  jo  kuuluisalla  Brook 
Farmilla,  josta  oli  muodostettu  fouristinen  falanksi. 

Koko  liike  alkoi  sangen  otolliseen  aikaan. 
Vuonna    1837    oli    Amerikassakin    teollisuuspula 

mitä  vaikeinta  laatua,  työt  olivat  seisauksissa,  kur- 
juus ylimmillään.  Koko  talous-  ja  teollisuusjär- 
jestelmä näytti  olevan  kukistumaisillaan,  valtion 
ja  yksityisten  armeliaisuushommat  eivät  suuria 
aikaan  saaneet  ja  ihmisissä,  ajattelevissa  ihmisissä 
vakaantui  arvelu  että  yhteiskunnallisen  talousjär- 
jestelmän koneisto  oli  kihnaantunnt  rikki  ja  uutta 
tarvittiin.  Tämä  selittää  puolestaan  fourierismin, 
samoinkuin  muidenkin  radikaalisten  uudistusliik- 
keiden menestyksen  tänä  aikana. 

Fourierismin  apostolit  olivat  aikansa  innok- 
kaimmat. Mestarin  luja  luottamus  ihanteeseen  oli 
vallannut  opetuslapsetkin;  innostuttavat  ponnis- 
tukset, jotka  eivät  saaneet  »levätä  eikä  peräytyä», 
tulivat  luonteen  omaisiksi  näille  apostoleille,  voi- 
ton varmuus  oli  ihmeen  vankka  ja  sekä  henkiset 
että  aineelliset  uhraukset  olivat  tavattomat.  Kol- 
mikertainen lunastuslause  —  »ihmisten  yhteys 
oikeassa  yhteiskunnassa,  ihmisten  ja  Jumalan  yh- 
teys oikeassa  uskonnossa,  ihmisten  ja  luonnon 
yhteys  luovassa  taiteessa  ja  teollisuudessa»  —  se 
levisi  kautta  koko  maan  ja  satoja  tuhansia  ihmi- 
siä liittyi  liikkeen  innostuneisiin  riveihin.  Vuonna 
1844  näiden  »Associationistein»  yhteinen  edusta- 
jakokous pidettiin  Nevv-Yorkissa.  Siellä  perustet- 
tiin varsinainen  fourieristinen  liitto,  »National  Con- 
federation of  Associations»,  jonka  äänenkannat- 
tajaksi hyväksyttiin  »Phalanx»  lehti  ja  18-henki- 
nen  toimeenpaneva  komitea  valittiin  liiton  asioita 
jaamaan.     Samalla   siellä  julistettiin  Fourierin  Fa- 

lanksit  yhteiskunnallisten  epäkohtien  yleisrohdoksi 
ja  niiden  perustamista  pidettiin  liiton  tärkeimpänä 
tehtävänä. 

Fourier  itse  ei  luottanut  Falanksiensa  menes- 
tymiseen pienoiskoossa.  Hänen  matemaattisesti 
tarkkojen  laskujensa  mukaan  piti  jäseniä  olla  vä- 
hintäin 1,500  —  2,000  ja  pääomaa  noin  miljoona 
frangia,  ja  kaikista  pikkuyrityksistä  hän  vakavasti 
varotti  opetuslapsiaan.  Brisbane  kuitenkin  oli 
liiaksi  malttamaton  odotellakseen  näin  suuria  edel- 
lytyksiä ja  siksi  hän  tinki  mestarin  vaatimuksista 
suuren  osan  pois,  päätellen  että  400  henkeä  riitti 
falanksin  muodostamiseen. 

»Helpoimmin  saattaa  Associationin  muodos- 
taa siten»,  hän  opetti,  »että  kehoitetaan  400  hen- 
keä liittymään  yhteen  ja  kukin  ottaa  1,000  doll. 
arvosta  osakkeita,  mikä  muodostaa  400,000  doll. 
pääoman.  Osakkeen  omistajat  saavat  neljännek- 
sen Associationin  koko  tuotannosta  eli  voitosta; 
jos  he  haluavat,  voivat  he  saada  varman  8  pro- 
sentin koron.  Tuhannen  dollarin  sijoitus  tuottaa 
80  doll.  vuotuista  korkoa.  Tällä  summalla  Asso- 
ciationin tulee  taata  henkilölle  asunto  ja  elanto; 
ja  se  voidaan  tehdä.  Rakennus  voidaan  pystyttää 
150,000  dollarilla  ja  korko  siitä  10  prosentin  mu- 
kaan on  15,000  doll.  Kun  tämä  summa  jaetaan 
400  joka  on  henkilöitten  luku,  saadaan  37,50  doll. 
vuodessa  kutakin  henkilöä  kohti  vuokraa.  Muu- 
tamiin asuntoihin  kuuluisi  useampia  huoneita  ja 
ne    vuokrattaisiin   100  doll.  tai  vähemmällä,  joten 

noin  puolet  huoneista  voitaisiin  vuokrata  20  doll. 
vuodessa.  Henkilölle,  joka  haluaisi  elää  mitä  hal- 
vimmilla  menoilla,  jäisi  vuokran  suorituksen  jäl- 
keen vielä  60  doll.  Kun  »Association»  itse  vilje- 
lisi  hedelmänsä,  jyvänsä,  kasviksensa,  karjansa  j.  n.  e. 
ja  kun  se  säästäisi  tavattomasti  polttoaineissa, 
keittäjäin  lukumäärässä  ja  kaikessa  muussa,  voisi 
se  halvinta  täysihoitoa  antaa  60  doll.  vuodessa. 
Siten  1,000  doll.  sijoittanut  henkilö  saisi  varmasti 
käytettäväkseen  mukavan  huoneen  ja  täysihoidon 
korollansa,  ja  säästäen  eläisi  ja  saisi  lisäksi  kai- 
ken mitä  ikinä  voi  tuottaa  työllään.  Hän  saisi 
elää  sitäpaitsi  komeassa  kauniiden  peltojen  ja  puu- 
tarhojen ympäröivässä  rakennuksessa». 

Tämän  kaavan  mukaan  innostuttiin  Ameri- 
kassa fourierismia  toteuttamaan.  Aate  oli  kiih- 
koisalla voimalla  levinnyt  huonon  ajan  kiusaamiin 
kansan  joukkoihin,  jotka  pääasiana  pitivät  päästä 
niin  pian  kuin  mahdollista  vapaan  kilpailun  tais- 
telusta pois  Falanksien  yhteiselantoon.  Tämä  halu 
se  voitti  kaikki  edellytysten  ja  mahdollisuuksien 
järjellisen  punnitsemisen,  ja  Brisbanenkin  tingityt 
vaatimukset  tuntuivat  jo  liian  suurilta.  Missä  vain 
fourieristinen  aate  oli  muutamiakin  kokoon  tuo- 
nut, siellä  jo  Falanksi  suunniteltiin  ja  toteuttami- 
seen käsiksi  käytiin.  Useimmissa  tapauksissa 
pääoma  oli  sangen  pieni,  toisissa  sitä  ei  ollut 
ollenkaan,  mutta  falankseja  syntyi  kaikkialle  aivan 
kuin  lehtiä  puuhun  lämpimän  kevätsateen  jälkeen. 

Luonnollisesti    ei  ensimmäisiäkään   Fourierin 

tarkoituksia  tällä  neuvoin  voitu  toteuttaa.  Falank- 
sit  sijoitettiin  useimmissa  tapauksissa  perkaamat- 
tomiin erämaihin,  maa  kiinnitettiin  mahdollisim- 
man korkeasta  ja  jäsenet,  joilla  ei  aavistustakaan 
ollut  uutisviljelyksestä,  antausivat  maata  perkaa- 
maan, kyntämään  ja  kylvämään.  Teollisuustuo- 
tanto jäi  hurskaaksi  toivomukseksi  tulevaisuuden 
varalle.  Innostusta  riitti  tavallisesti  niin  kauan 
kuin  kiinnitysvelan  ensimmäiset  sitoumukset  lan- 
kesivat maksettaviksi.  Silloin  Falanksi  melkein 
säännöllisesti  luovutti  omaisuuden  alkunsa  kapi- 
talististen velkojainsa  huostaan. 

Kaikille  ei  kuitenkaan  käynyt  yhtä  huonosti. 
Muutamain  onnistui  toteuttaa  fouristiset  aatteet 
laajemmallekin. 

Ensimmäisenä  fourieristisista  yritelmistä  on 
mainittava  Pohjois-Amerikan  Falanksi,  joka  eli  koko- 
naista 12  vuotta. 

Se  perustettiin  syyskuussa  1843  jolloin  Fa- 
lanksia  varten  valitulle  alueelle  New  Jerseyn  val- 
tiossa muutti  muutamia  perheitä  New  Yorkista 
ja  Albanysta.  Seuraavana  vuonna  oli  vakituisia 
asukkaita  jo  satakunta. 

Alkuperäistä  pääomaa  oli  tällä  Falanksilla 
8,000  doll.  Sillä  lähdettiin  alkuun.  Aluksi  raken- 
nettiin väliaikainen  asuinrakennus,  mutta  se  san- 
gen pian  vaihdettiin  kolmikerroksiseen  Palatsiin, 
jossa  oli  keskus  ja  toinen  siipi,  kumpikin  150  jalan 
pituiset.  Monenlaisiin  teollisuushommiin  käytiin 
käsiksi    heti   alusta  pitäen,  muun  muassa  pienen 

puron  varteen  rakennettiin  mylly,  mutta  pääelin- 
keinona oli  kuitenkin  maaviljelys.  Noin  70  eek- 
keriä käsittävä  kaksinainen  hedelmätarha  oli  erin- 
omaisessa kunnossa  ja  yleensä  muutkin  pellot  ja 
niityt  kelpasivat  esimerkiksi  naapureille.  Falank- 
sin omaisuuden  arvo  kasvoikin  sentakia  vuosi 
vuodelta.  Jo  1844  se  arvioittiin  28,000  doll.  ja 
1852  oli  se  noin  80,000  doll. 

Falanksin  asukkaiden  enemmistö  oli  sivisty- 
nyttä hienostoa,  mutta  siitä  huolimatta  luistivat 
työt  hyvin,  varsinkin  alkuaikoina.  Ne  järjestettiin 
melkein  heti  Ryhmä-  ja  Sarjajaon  perusteelle  ja 
palkka  määrättiin  työn  mukaan.  Raskaasta  ja  vas- 
tenmielisestä työstä  maksettiin  korkein  palkka, 
hauskasta  ja  kevyestä  alin.  Tiilen  tekijät  esimer- 
kiksi saivat  10  senttiä  tunnilta,  maatyön  tekijät  8 
senttiä,  lääkäri  sai  vain  6  l/4  senttiä  tunnilta.  Paitsi 
noita  säännöllisiä  palkkoja  maksettiin  vielä  ylimää- 
räisesti  erikoiskyvyistä  sekä  Falanksin  asian  joh- 
tamisesta. Niinpä  esim.  rakennusryhmän  pääl- 
likkö, jonka  tuli  määrätä,  suunnitella  ja  johtaa  työt 
omalla  työalallaan,  sai  tavallisen  palkkansa  lisäksi 
5  senttiä  tunnilta  korvaukseksi  johtokyvystään. 

Jäsenillä  oli  täysi  oikeus  itse  valita  työnsä  ja 
määrätä  oma  työaikansa.  Heidän  työnsä  merkit- 
tiin heidän  tililleen  ja  kerran  kuukaudessa  oli  ylei- 
nen maksupäivä.  Kunkin  vuoden  lopussa  jaettiin 
sitten  varsinaiset  voitto-osingot.  Työn  osuus  nousi 
tällöin  noin  13  doll.  ja  kapitaalin  noin  5  %  sijoi- 
tetusta kapitaalista. 


46 

Suuria  eivät  yhteiskunnan  jäsenten  tulot  näin- 
muodoin  olleet,  mutta  elantokin  oli  jotenkin  help- 
poa. Palatsissa  maksoi  kaikilla  mukavuuksilla  va- 
rustettu huone  vain  12  doll.  Vuodessa.  Ruokaa 
sai  tilauksen  mukaan.  Kahvi  maksoi  V2  senttiä 
kuppi,  voi  x\i  senttiä,  liha  2  senttiä  j.  n.  e.  Kun- 
kin jäsenen  tuli  maksaa  tämän  lisäksi  36  72  sent- 
tiä viikossa  ruokailuhuoneen  käyttämisestä.  Kukin 
jäsen  piti  mukanaan  kirjan  johon  ruuan  tarjoojat 
merkitsivät  kunkin  ruoka-annoksen,  ja  kuukausi- 
tilissä  ne  tasattiin. 

Elämä  Falanksissa  oli  siellä  kävijäin  kerto- 
musten mukaan  erittäin  hauskaa.  Kun  päivän  työt 
olivat  suoritetut,  vietettiin  iltaa  lukemalla,  soitolla 
ja  tanssilla.  Asukkaat  olivat  kaikki  »maailmallista» 
väkeä,  itsensä  kiduttamista  varten  ei  sitä  oltu  pe- 
rustettu, ja  kaikin  neuvoin  koetettiin  elämä  muo- 
dostaa niin  onnelliseksi  kuin  mahdollista.  Kaikesta 
huolimatta  oli  onni  ja  hauskuus  kuitenkin  vain 
pintapuolista  laatua.  Se  tarvitsi  voimassa  pysyäk- 
seen koko  joukon  ulkopuolista  osanottoa  ja  kanna- 
tusta. Ensi  vuosina  sitä  olikin  paljon  tarjolla,  kun 
fourierismin  ystäviä  tavan  takaa  kävi  Falanksissa 
vierailulla  ja  mukanaan  toi  sitä  innostuttavaa  tuu- 
lahdusta mitä  liike  ulkomaailmassa  silloin  vielä 
nautti.  Mutta  fourieristiset  kokeilut  muualla  kukis- 
tuivat vähitellen,  innostus  ja  usko  liikkeen  paran- 
tavaan voimaan  laimentui  yhä  enemmän,  ja  kun 
Pohjois-Amerikan  Falanksikaan  ei  kyennyt  aineel- 
lisia etuja  parantamaan  erityisemmässä  määrässä, 

alkoi  jäsenistössä  vähitellen  itää  kaipaus  takasin 
vapaan  kilpailun  taisteluun  ja  niihin  aineellisiin 
mahdollisuuksiin  mitä  vapaa  kilpailu  kullekin  yk- 
silölle antoi,  joskin  vain  harvoille  onnistumiseen 
asti.  Tämä  kaipaus  alkoi  ensiksi  synnyttää  hal- 
lintoriitoja, sitten  jo  napinaa  liian  vähäisten  ansioit- 
ten johdosta,  ja  joskaan  ei  yleisesti  puhuttu  Fa- 
lanksin  hajoittamisesta,  kyti  se  ajatus  kuitenkin  jo 
enemmistön  mielissä.  Syyskuussa  1854  paloi  Fa- 
lanksin  mylly  joka  oli  tullut  maksamaan  noin  12,000, 
doll.  ja  se  tapaus  vihdoin  tuotti  ilmoille  nämä  aja- 
tukset. Vaikka  uuden  myllyn  rakennusrahat  au- 
liisti tarjottiin  Falanksin  ulkopuolelta  lainaksi,  esitti 
joku  kuitenkin  että  myllyä  ei  rakennettaisi,  vaan 
hajoitettaisiin  koko  yhteys.  Esitys  tehtiin  aivan 
äkkiä;  sittenkään  se  ei  herättänyt  mitään  hämmäs- 
tystä, vaan  ryhdyttiin  esityksestä  äänestämään.  Ja 
ulkopuolisten  suureksi  ällistykseksi  taukosi  Poh- 
jois-Amerikan  Falanksi  täten  toiminnastaan.  Sen 
omaisuus  myytiin  pakkohuutokaupalla  ja  osak- 
keen omistajat  saivat  66  senttiä  dollarista. 

Fourieristisista  kokeiluista  kuuluisin  oli  Brook 
Farm  niminen  noin  200  eekkeriä  sisältävä  maa- 
tila Bostonin  lähistöllä.  Alkuperäisesti  se  ei  ollut 
mikään  fourieristinen  Falanksi,  vaan  erään  jouk- 
kokunnan  koti,  joka  joukkokunta  tunnettiin  nimellä 
»Transcendental  Club»,  se  on  »Yläilmalaisten  Yh- 
distys». Tähän  yhdistykseen  kuului  joukko  innot- 
televia  haaveilijoita  jotka  tavan  takaa  kokoontui- 
vat   toistensa    koteihin    pohtimaan  »kaikkia  mah- 

dollisia  ja  mahdottomia  probleemeja  filosofian, 
politiikan  ja  uskonnon  aloilta»,  kuten  Hillquit 
sanoo.  Haaveilujensa  takia  heitä  pilkallisesti  ruvet- 
tiin sanomaan  »yläilmalaisiksi»,  ja  he  sen  omak- 
suivat kunnianimenä,  sillä  he  uskoivat,  »oikeuden 
järjestykseen  joka  on  ulkonaisten  aistimien  ulot- 
tuvaisuuspiirin  yläpuolella».  Yhdistys  julkaisi  »The 
Dial»  nimistä  aikakauslehteäkin,  jossa  terävästi 
kirjoiteltuja  artikkeleita  ilmestyi  ihmisolemuksen  ja 
elämän  tarkoituksesta  ja  suhteesta  maailman  kaik- 
keuteen. 

Tämä  piiri  pysyi  kauan  aikaa  omien  mietel- 
mäinsä  ja  ajatelmainsa  kehyksissä  pyrkimättäkään 
varsinaisesti  fourieristisen  liikkeen  yhteyteen.  Vuon- 
na 1840  George  Ripley,  yhdistyksen  varsinainen 
sielu,  rupesi  puuhaamaan  erinäistä  siirtolaa  »ylä- 
ilmalaisille».  Keväällä  1841  valittiin  ylläoleva  maa- 
tila sellaiseksi  siirtolaksi  ja  sen  nimeksi  pantiin 
»Brook  Farm,  maanviljelys-  ja  kasvatuslaitos», 
ja  sen  tarkoitusta  selitettiin  perustuslakien  johdan- 
nossa seuraavaan  tapaan: 

»Voimakkaammin  edistää  inhimillisen  sivis- 
tyksen suuria  tarkoituksia,  muodostaa  elämän  ul- 
konaiset olosuhteet  viisauden  ja  puhtauden  perus- 
teella, istuttaa  oikeuden  ja  rakkauden  periaatteet 
yhteiskuntajärjestöömme  jumalallisen  sallimuksen 
lakien  kanssa  sopusoinnussa,  perustaa  veljellisen 
yhteistoiminnan  järjestelmä  itsekkään  kilpailujär- 
jestelmän tilalle»  j.  n.  e. 

Itse  peruslaissa  määrättiin  että  siirtolan  omai- 

suus  oli  oleva  osakeyhtiöllä  jonka  osakkeitten 
nimellisarvo  oli  100  doll.  Kullekin  jäsenelle  taat- 
tiin työtä  kunkin  kykyjen  ja  halun  mukaan.  Kai- 
kesta työstä  oli  oleva  yhtäläinen  korvaus,  kapi- 
taalille myönnettiin  5  %  korko,  työpäivä  korkein- 
taan 10-tuntinen,  alle  kymmenen  ja  yli  70  ikä- 
vuoden oleville  vapaa  toimeentulo,  samoinkuin 
kaikille  sairaille  ja  työhön  kykenemättömille.  Kas- 
vatus, lääkärinapu  ja  kirjasten  ja  kylpylaitosten 
käyttö  taattiin  jokaiselle  vapaaksi. 

Siirtolan  hallinto  oli  oleva  neljän  kolmihen- 
kisen komitean  käsissä,  jotka  edustivat  yleistä 
hallintoa,  maanviljelyshallintoa,  kasvatushallintoa 
ja  raha-asiain  hallintoa. 

Koululaitos  oli  siirtolasta  tärkein.  Se  oli  neli- 
osastoinen:  pikkulasten  koulu  alle  kuusivuotiaille, 
alkeiskoulu  6-vuotiaille,  valmistava  koulu  korkeam- 
pia tutkimusaloja  tavoitteleville  ja  6-vuotinen  kurssi 
yliopistoon  aikoville. 

Brook  Farm  oli  siis  vakaasti  taipuvainen  fou- 
rierismiin,  vaikka  sen  perustajat  eivät  pitäneetkään 
itseänsä  fourieristeina.  Ajan  henkisten  rientojen 
sieluna  kaikkialla  oli  Brisbanen  loihtima  yhteis- 
kunnallinen uudistusliike  eivätkä  »yläilmalaiset- 
kaan»  voineet  sen  vaikutuksista  päästä.  Siirtolan 
jäsenistö,  vaikka  olikin  harvalukuinen  taisteli  mo- 
nenlaisia vaikeuksia  vastaan  sangen  urhoollisesti. 
He  osasivat  säilyttää  pitkän  aikaa  ihanteellisen 
innostuksensa  asiansa  suuruuteen  ja  oikeuteen 
ja  heillä  oli  ulkpuolella    runsaasti    ystäviä.     Kris- 

tiilinen  uskonto  oli  korkeassa  arvossa,  mutta  mi- 
tään ahdasta  lahkolaisuutta  ei  ilmennyt  heidän 
joukossaan.  Itse  Ripley  oli  pappismies,  ja  hän- 
kin käsitti  kristillisyyden  käytännöllisesti,  yhteis- 
teollisuus  oli  keskinäistä  auttamista  kuorman  kan- 
tamisessa. Fourieristinen  liike  oli  kuitenkin  siksi 
voimakas  että  kaikki  yhteiskunnalliset  parannus- 
yritelmät  kohdistuivat  siihen  liikkeeseen,  eikä  »ylä- 
ilmallisten»  onnistunut  mainittavassa  määrässä 
kartuttaa  jäsenistönsä  lukua.  Kolmen  vuoden 
kuluttua  oli  Brook  Farmin  asukasluku  vielä  sadan 
alapuolella.  Tämä  seikka  se  pääasiassa  lienee 
vaikuttanut  että  »kaikki  havainnot  olivat  osotta- 
neet  totuudeksi  Fourierin  käytännöllisen  jär- 
jestelmän» ja  että  Brook  Farmin  johtajat  1844 
julistivat  siirtolansa  fourieristiseksi  Falanksiksi. 
Fourierin  järjestelmä  otettiin  käytäntöön,  hallinto 
muodostettiin  uudelleen  ja  Ryhmät  ja  Sarjat  alkoi- 
vat työskennellä  makujen  ja  keskinäisen  myötä- 
tuntoisuuden  perusteella. 

Tämä  askel  saattoi  Brook  Farmin  koko  fou- 
rieristisen  liikkeen  keskukseksi.  Liikkeen  äänen- 
kannattaja »Harbinger»  muutettiin  siirtolaan  ja 
sieltä  käsin  alettiin  varsinainen  lähetystyö  ulko- 
puolelle. Ja  siirtolan  aineelliset  asiat  näyttivät  var- 
moin askelin  yhä  paranevan;  väkiluku  lisääntyi, 
alinomaa  tuli  uusia  jäsenhakemuksia,  teollisuus- 
yrityksiä laajennettiin  ja  ruvettiin  rakentamaan 
suurta  palatsia.  Fourieristinen  liike  näytti  Brook 
Farmissa  jo  todistavan  maailmalle  mestarin  ereh- 

tymättömän  laskutaidon  sekä  niiden  epäilys- 
ten tehottomuuden  jotka  väittivät  että  korkea- 
kirjallinen  sivistys  ei  pysty  ylläpitämään  raakaa 
työtä  vaativaa  siirtolaa.  Toivo  asui  ja  eli  Brook 
Farmilla. 

Mutta  sittenkin  se  oli  pintapuolista,  hiekalle 
rakennettua. 

Myrskyssä  se  ei  kestänyt. 

Komea  rakenteilla  oleva  Palatsi  syttyi  eräänä 
kevätiltana  1846  tuleen  ja  siinä  paloi  myös  7,000 
dollarin  arvon  mukana  Brook  Farmin  valheelli- 
sesti vakava  perus.  Myötäkäymisen  päivinä  oli 
into  laimennut,  kapitalismin  vapaa  kilpailu  hou- 
kutteli alituisesti  yksilöllisillä  pettävillä  mahdolli- 
suuksillaan. Hiukan  toista  vuotta  koettivat  innok- 
kaimmat vielä  ponnistella,  mutta  turhaan.  Vas- 
toinkäymiset olivat  vieneet  uskon  yhteisonnen 
mahdollisuuteen  ja  seuraavan  vuoden  syksynä 
riutunut  Falanksi  menetti  kaiken  merkityksensä 
Kirkollinen  orpokoti  on  nyt  paikalla  opettamassa 
kaiken  maallisen  turhuutta  pienokaisten  maallista 
tietoa  janooville  sieluille. 

Fourieristisista  kokeiluista  on  kolmannella  si- 
jalla vielä  mainittava  Cerescon  siirtola  eli  Wiscon- 
sinin  Falanksi.  Se  ansaitsee  mainitsemista  etu- 
päässä sentakia  että  siellä  käytännöllisyys  otettiin 
pääasiaksi  ja  jätettiin  filosofiset  mietiskelyt  sikseen. 

Wisconsinin  Falanksi  perustettiin  1844  Fond 
du  Lac  kauntissa.  Parisen  kymmentä  Fourierin 
aatteisiin  innostunutta  miestä  läksi  sanotun  vuo- 

den  keväällä  Wisconsinin  sydänmaille  jossa  he 
ostivat  ison  maapalasen  käteisellä  rahalla  ja  perus- 
tivat Ceresco  nimisen  siirtolan.  He  laativat  itsel- 
lensä tarkat  säännöt  ja  laillistivat  Wisconsinin 
Falanksin  nimisenä  yhdyskuntana.  Kun  koko 
paikkakunnalla  ei  paljon  muita  ollut  kuin  fourie- 
risteja,  saivat  he  käytettäväkseen  paikkakunnan 
valtiolliset  ja  kunnalliset  oikeudet  joita  he  myös 
ymmärsivät  hyväksensä  käyttää.  Kolme  vanhinta 
jäsentään  he  valitsivat  rauhantuomareiksi,  kolme 
jäsentään  he  lähettivät  valtion  senaattiin  ja  yksi 
heikäläisistä  kerran  pyrki  valtion  kuvernööriksikin 
silloisen  »Free  Soil»  puolueen  vaalilistalla,  mutta 
joutui  tappiolle. 

Työssään  he  olivat  uutteria  ja  kohottivat 
siirtolansa  omaisuutta  siten  melkoisesti.  Sarja- 
ja  Ryhmäjärjestelmää  he  eivät  noudattaneet,  mutta 
pysyivät  muuten  tuotannon  tulosten  jaossa  niin 
lähellä  kuin  suinkin  Fourierin  ajatuksia.  Keski- 
määräinen palkka  oli  6  —  7  senttiä  tunnilta  ja 
asunto  ja  ruoka  y.  m.  tarpeet  maksoivat  60  —  70 
senttiä  viikolta.  Jäseniä  yhdyskuntaansa  valites- 
saan he  pitivät  silmällä  hakijan  varallisuutta  ja 
ruumiillista  kykeneväisyyttä.  Aineellinen  menes- 
tys Falanksilla  sentakia  olikin  koko  hyvä,  mutta 
henkinen  ei  kehumista  kestä.  Kirjastoa  ei  heillä 
ollut  eikä  mitään  muutakaan  henkisten  tarpeitten 
tyydyttämistä  varteen  otettu. 

Keskinäiset  riidat  ja  innostuksen  puute  Wis- 
consinin  Falanksinkin  lopulta  sortivat.  Yhdyskun- 

taan  muodostui  kaksi  puoluetta;  toinen,  hiukan 
vanhempi,  vaati  yhteiselantoa,  toinen  taas  yksi- 
tyistä. Yhteiselannon  kannattajat  olivat  kaiken 
aikaa  voitolla,  mutta  yksityiselannon  puoltajat 
eivät  enemmistön  tahtoon  taipuneet.  Lopulta 
sitten  päätettiin  palata  takaisin  maailmaan,  ja  jon- 
kinlaista tyytyväisyyttä  lie  kokeilijoille  tuottanut 
se  seikka  että  kun  yhdyskunnan  omaisuus  myytiin 
huomattiin  että  osakkeen  omistajat  saivat  takaisin 
pääomansa  ja  vielä  kahdeksan  prosentin  koronkin. 
Wisconsinin  Falanksi  yksin  fourierististen  kokei- 
lujen joukossa  osottaa  aineellista  voittoa. 

Muista  fourieristisista  kokeiluista  ei  ole  suu- 
ria sanomisia.  Pennsylvanian  karuilla  vuorimailla 
tapahtui  useita  kokeita,  samoin  New  Yorkissa  ja 
Ohiossa.  Mainittava  on  myös  Michiganin  Alp- 
hadelphia  Falanksi,  joka  toista  vuotta  kuolemata 
pakoili  ja  jonka  onnistui  jäsenlukunsa  kohottaa 
aina  1,200  asti.  Kaikkien  pääpiirteet  olivat  samat: 
tavaton  innostus  perustettaessa  jota  kesti  niin 
kauan  kuin  oli  huomattu  että  ponnistukset  olivat 
liian  raskaita  ja  tulokset  liian  pieniä.  Ihmisillä 
on  erinomainen  taipumus  syyttää  toisiaan  yhtei- 
sistä vastoinkäymisistä,  ja  niin  olivat  vastoinkäy- 
miset alituisten  riitojen  lähteinä.  Fourieristisia 
Falankseja  lasketaan  kaikkiaan  olleen  puolisen 
sataa  Amerikassa  ja  jokaisella  niistä  oli  samallai- 
nen  loppunsa.  Suuret  taloudelliset  häviöt,  jotka 
asian  uurastajat  saivat  kärsiä,  koituivat  voitoiksi 
vapaan    kilpailun    yritteliäille  keinottelijoille,  jotka 

osasivat  hedelmät  niittää  fourieristien  vaivalloi- 
sista kylvöistä.  He  niistä  yritelmistä  hyötyivät, 
kommunistiset  haaveilijat  hävisivät.  Ja  aineellinen 
häviö  oli  pientä  henkiseen  verraten.  Sillä  tap- 
pioitten katkeruudet  johtivat  joko  epätoivoon  tai 
itsekkäiseen  välinpitämättömyyteen.  Myöhempinä 
aikoina  tapaamme  fourieristisen  liikkeen,  inhimil- 
lisen vapauden,  tasa-arvon  ja  ihmisoikeuksien  liik- 
keen eturivin  miehiä  itse  sydämmettömässä  nyl- 
kemis-  ja  riistämistoimissa,  näemme  heidän  julki- 
suuden miehinä  taistelevan  vanhoillisuuden  ja 
kapitalismin  pääleireissä  yhä  nousevan  köyhälis- 
tön vapautusliikettä  vastaan,  jonka  hyväksi  he 
nuoruutensa  tanakimman  tarmon  ja  intohimoisen 
innostuksensa  ovat  uhranneet.  Ja  me  näemme 
itse  jäntevyyden,  itse  tarmokkuuden,  Fourierin 
suurimman  opetuslapsen  Brisbanen  katselevan 
alati  epäillen,  joskin  myötätuntoisena  valtavata 
työväenliikettä,  joka  kuitenkin  alati  saavuttaa 
voittoja  hänen  saarnaamiensa  tarkoitusperiensä 
toteuttamiseksi. 

Epätoivon  ja  pohjattoman  itsekkyyden  läh- 
teinä me  usein  löytäisimme  koko  kasan  petty- 
neitä ihanteita  ja  toiveita. 

Fourierin  puolustukseksi  on  kuitenkin  sanot- 
tava että  hänen  Falanksejansa  ei  milloinkaan  ole 
koetettukaan  toteuttaa  sillä  tavalla  kuin  hän  itse 
tarkoitti.  Käytäntö  ei  siis  oikeastaan  ole  suora- 
naisesti todistanut  hänen  Falanksiensa  mahdotto- 

muutta.  Mutta  se  mahdottomuus  on  kuitenkin 
todistettu,  sillä  käytäntö  on  todistanut  sen  että 
ihmisriistäminen  ei  ennen  lopu  kuin  se  riistämi- 
sen kautta  saavutettavissa  oleva  yksilön  hyöty 
on  tehty  mahdottomaksi. 


Robert  Owen. 

Suurista  haaveilijoista  oli  Robert  Owen  epäi- 
lemättä lähimpänä  niin  sanoaksemme  käytännöl- 
listä yhteiskunnallista  totuutta.  Häntä  useat  pitä- 
vät nykyaikaisen  sosialismin  varsinaisena  isänä, 
ja  varmaa  onkin  että  tieteellisen  sosialismin  jär- 
jestäjät Marx  ja  Engels  häneltä  saivat  paljon  vai- 
kutelmia. 

Robert  Owen  syntyi  1771  Newtovnin  kylässä 
Skottlannissa  köyhistä  vanhemmista.  Hänen  opil- 
linen kasvatuksensa  rajoittui  sangen  vähään,  sillä 
jo  11  vuotiaana  hänen  oli  lähteminen  kauppa- 
palvelukseen  Lontooseen.  Hänen  luontaisia  omi- 
naisuuksiansa  jo  tällöin  olivat  tavaton  järjestä- 
miskyky,  uupumaton  uutteruus,  erinomainen  huo- 
miokyky varsinkin  ihmisluonteisiin  nähden  ja 
syvä  myötätuntoisuus  kaikkia  kovaosaisia  koh- 
taan. Nämä  ominaisuudet  täydensivät  hänen  puut- 
teellisia alkeistietojaan  ja  loivat  hänelle  loistavia 
mahdollisuuksia  liike-elämässä. 

Jo  poikasena  hän  alkoi  tekemään  havaintoja 
elämästä  ja  yhteiskunnasta,  ja  jo  nuorena  hänellä 

oli  niissä  asioissa  vakaumus,  jolle  hän  uskolli- 
sena pysyi  koko  elämänsä  ajan.  -Ihmisestä  tulee 
kurja,  julma  raakalainen,  ihmissyöjä  tai  korkeasti 
sivistynyt  ja  hyvä  olento  riippuen  niistä  olosuh- 
teista joiden  alaiseksi  hän  syntyessään  joutuu». 
Se  oli  hänen  elämänkäsityksensä  juuri.  Rohkeasti 
hän  teki  väitöksensä.  »Ihmisluonne  on  alkupe- 
rältään hyvä  ja  sitä  voidaan  harjoittaa,  kasvattaa 
ja  muodostaa  syntymästä  alkaen  sillä  tavoin  että 
kaikkien  lopulta  on  tultava  sopusointuisiksi,  hy- 
viksi, viisaiksi,  terveiksi  ja  onnellisiksi.  —  —  — 
Ihmisluonteen  muodostavat  häntä  ympäröivät  olo- 
suhteet, eikä  hän  siis  ole  sovelias  enemmän  ylis- 
tykselle kuin  moitteellekaan,  ja  jokainen  yleis- 
luonne voidaan  maailmalle  lähettää  joko  hyvänä 
tai  pahana  käyttäen  keinoja  jotka  suureksi  osaksi 
ovat  inhimillisten  hallitusten  käytettävissä». 

Jo  tällöin  siis  Owen  viittaa  hallituksella  ole- 
van velvollisuuksia  joita  ei  vielä  oltu  velvolli- 
suuksiksi tunnustettu.  Yhteiskunnan  oma  syy 
oli  että  sen  jäsenissä  oli  huonoja  luonteita,  yhteis- 
kunnan itsensä  oli  parannettava  olosuhteet,  jotka 
ihmisistä  loivat  huonoja  luonteita.  Mutta  hän  ei 
pysähtynyt  vielä  tähän.  Owen  käsitti  että  kaikki 
elämän  ilmiöt  olivat  siksi  riippuvaisia  toisistaan 
että  jos  johonkin  niistä  koskee,  täytyy  kaikkia 
järkäyttää.  Ja  pysyen  uskollisena  omalle  vakau- 
mukselleen hän  rohkeasti  tuomitsi  »kaikenlaisen 
uskonnon  jota  tähän  asti  on  ihmiselle  opetettu». 
Sen  hän  teki  aikana  jolloin  hän  itsekin  uskoi  ole- 

vansa  sivistyneen  maailman  huomatuin  henkilö 
ja  »vaikutusvaltaisin  brittiläisen  kabinetin  ja  halli- 
tuksen enemmistössä». 

Ja  se  lie  ollut  totta.  Suuri  loordi-  ja  hert- 
tuajoukko  oli  hänen  kannattajaväkeänsä  Englan- 
nissa ja  ulkomaitten  ruhtinaatkin  hänelle  armoansa 
tuhlailivat.  Wenäjän  perintöruhtinas  Nikolai  kävi 
hänen  luonansa  pestailemassa  häntä  Venäjälle  ja 
Preussin  kuningas  hänelle  kirjoitti  korkean  oma- 
kätisen  kirjeen  jossa  selitti  antaneensa  ministeril- 
leen käskyn  panna  Owenin  periaatteet  käytän- 
töön Preussin  kasvatuslaitoksessa.  Se  armo  ja 
suosio  oli  kuitenkin  väliaikaista  laatua.  Owenin 
uskonnon  tuomio  vei  kirkkoruhtinailta  kaiken 
halun  ja  innostuksen,  ja  kun  huomattiin  että 
Owen  tavoitteli  halvan  työjuhtajoukon  kohotta- 
mista korkeitten  herrojen  tasalle  itse  käytännölli- 
sessä elämässä  eikä  vain  teoriassa,  tuli  näitten 
korkeitten  herrojenkin  innostus  nolatuksi  kylmä- 
kiskoisuudeksi. 

Jo  19  vuotiaana  Owen  pääsi  erään  Manches- 
terin kehruutehtaan  johtajaksi,  ja  tehtaan  isäntä 
teki  hänen  kanssaan  kirjallisen  sopimuksen,  jonka 
mukaan  Owenin  kolmen  vuoden  kuluttua  oli 
määrä  päästä  hänen  liiketoverikseen.  Tällöin  hän 
jo  alotti  ihanteittensa  käytännöllistä  toteuttamista 
toivoen  voivansa  ne  päättää,  kun  oli  palkkakau- 
tensa  kuluttua  saava  enemmän  sanomista.  Isän- 
nän ahneus  hänen  aikeensa  kuitenkin  katkasi. 
Tämä  oli  nimittäin  saanut  sivulta  päin  toisen  tar- 

jouksen  ja  halusi  rikkoa  Ovvenin  kanssa  teke- 
mänsä sopimuksen  vissistä  korvaussummasta. 
Owen  silloin  poltti  sopimuksensa  eikä  suostunut 
enää  rupeamaan  tehtaan  palvelukseenkaan,  vaikka 
hän  itse  olisi  saanut  palkkaetunsa  määrätä. 

Vuonna  1800  Owen  lopulta  tapasi  sopivan 
koekentän  ihanteilleen.  Muutamain  liiketuttavainsa 
kanssa  hän  tällöin  nimittäin  osti  New  Lanarkin 
puuvillatehtaat  joita  hän  itse  ryhtyi  johtamaan. 
Tehtaissa  työskenteli  tällöin  noin  2,500  ihmistä 
jotka  perheineen  asuivat  ympäröivässä  tehdas- 
kylässä.  Koko  paikkakunta  oli  luonteenomainen 
näyte  sen  ajan  tehdasliikkeestä.  Työväestöön 
kuului  noin  500  lapsukaista,  jotka  oli  sinne  tuo- 
tettu Edinburgin  »armeliaisuuslaitoksista».  Suuri 
kasarmimainen  lato  oli  heidän  asuntonaan,  ja  las- 
ten ikä  oli  kuudesta  vuodesta  ylöspäin  sekä  työ- 
aika kello  kuudesta  aamulla  seitsemään  illalla. 
Luonnollinen  seuraus  tästä  oli  että  lapset  kaikki 
olivat  näivettyneitä  kääpiöitä,  ne  nimittäin  jotka 
jaksoivat  jonkunkaan  vuoden  tätä  kidutusta  kes- 
tää aikaiseen  hautaan  sortumatta.  Työ  oli  yleensä 
kovaa  ja  palkat  pienet,  ja  siksi  täyskasvuinen  työ- 
väestö oli  yhteiskunnan  hylkyjoukkoa.  Koko  kylä 
oli  sentakia  siivotonta  ja  asukkaat  raakoja.  Juop- 
pous, murhat,  varkaudet  ja  haureus  olivat  elämän 
pääpiirteitä,  ja  asukkaat  kaikki  velassa  kapakoitsi- 
joille ja  kauppiaille. 

Owenilla  oli  alusta  pitäen  valta  panna  toi- 
meen sellaisia  uudistuksia  joita  hän  sopivina  piti, 

ja  heti  hän  ryhtyi  innokkaasti  kyläkuntaa  paran- 
tamaan joka  puolelta.  Hän  perusti  ensiksi  kaup- 
papuoteja joissa  kyläläisille  tarpeita  myytiin  kus- 
tannushintoihin  ja  siten  pakotti  entiset  nylky- 
kauppiaat,  jotka  ala-arvoista  tavaraa  olivat  myy- 
neet tavattomilla  hinnoilla,  sulkemaan  kauppansa. 
Kapakat  ajettiin  kylän  laiteille,  kadut  puhdistettiin 
ja  kunnollisia  asuntoja  rakennettiin  entisten  hök- 
keleitten  tilalle.  Entisen  omistajan  tekemä  sopi- 
mus Edinburgin  »armeliaisuuslaitosten»  kanssa, 
jonka  mukaan  sieltä  orpolapsia  kuljetettiin  teh- 
dastyöhön, rikottiin  ja  lasten  työ  lopetettiin  koko- 
naan. Sen  sijaan  perustettiin  lapsille  koulu  ja 
kaikkia  opinhaluisia  autettin  auliisti.  Ankarat  ran- 
gaistusmääräykset työväestöltä  poistettiin,  työaikaa 
lyhennettiin  ja  palkkaa  korotettiin. 

Aivan  luonnollista  oli  ettei  näitä  parannuksia 
saatu  toimeen,  ennenkuin  oli  hankaloita  vastuksia 
voitettu.  Niistä  hankalimmat  olivat  työväestön 
oma  epäluulo  ja  eri  osastonjohtajain  vastustus. 
Kidutettu  työväestö  ei  voinut  ymmärtää  että  nyl- 
keväin  isäntien  joukossa  ainoatakaan  saattoi  olla 
sellaista  joka  heidän  etujansa  vapaaehtoisesti  tah- 
toisi valvoa.  Siksi  he  Owenin  kaikkia  parannuk- 
sia epäillen  katselivat  odottaen  jokaisen  sellaisen 
takana  piilevän  uuden  nylkemis-  ja  kidutuskeinon, 
ja  työnjohtajat  taasen  pitivät  Ovvenia  rikkiviisaana 
hohkona  jonka  järjettömyyksiltä  he  omaa  työ- 
osastoansa koettivat  suojella  niin  paljon  kuin 
suinkin.     Ovvenin    oli    senvuoksi    turvautuminen 

vain  omaan  itseensä  ja  tavattomalla  tarmollaan 
hän  sai  suuria  aikaan. 

Kun  vuonna  1806  Yhdysvallat  kielsivät  puu- 
villan raaka-aineen  viennin,  täytyi  Englannin  puu- 
villatehtaitten  lopettaa  toimintansa;  tuhannet  täl- 
löin menettivät  elinehtonsa  ja  saivat  nälkää  näh- 
den käydä  työn  etsinnässä.  New  Lanarkissa  ei 
kuitenkaan  puutetta  ollut,  sillä  neljä  kuukautta 
kestävän  työttömyyden  aikana  Owen  maksoi  työ- 
väestölle täyden  palkan,  vaikka  tehtaat  kaikki  sei- 
soivat. Tätä  erinomaista  jalomielisyyttä  ei  työ- 
väestö enää  voinut  epäillä,  vaan  se  tästä  lähin 
alkoi  uskoa  Owenin  vilpittömiin  tarkoituksiin. 

Mutta  tuskin  oli  Owen  tästä  vastuksesta 
päässyt,  kun  jo  toinen  ilmestyi.  Hän  esitti  liike- 
toverilleen  suuren  koulun  ja  lasten  kasvatuslai- 
toksen perustamista  kylään,  ja  silloin  nämä  nou- 
sivat kapinaan.  He  valittivat  että  liikevoitot  muu- 
tenkin alkoivat  kutistua  ja  jos  uusiin  kustannuk- 
siin vielä  ruvettaisiin,  kuivuisivat  ne  ihan  mität- 
tömiin. He  eivät  olleet  kapitaaliansa  sijoittaneet 
armeliaisuuden  harjoittamiseksi,  vaan  liikeyrityk- 
seen. Owen  kahdesti  vaihtoi  liiketovereita,  mutta 
ei  saanut  sen  parempia.  Kapina  isännistössä  päin- 
vastoin yltyi  ja  kysymys  syntyi  hänen  erottami- 
sestaan liikkeen  johtajan  virasta. 

Silloin  turvautui  Owen  kynänsä  voimaan. 
Hän  laati  seikkaperäisen  selityksen  New  Lanar- 
kin  tehtaista  ja  omista  aikomuksistaan  sekä  mitä 
vastuksia  hänellä  oli  voitettavana.   Tätä  selvitystä 

hän  levitti  liikemaailmassa  ja  sai  ennen  pitkää 
puolellensa  seitsemän  miestä,  jotka  suostuivat 
sijoittamaan  yritykseen  rahoja  ehdolla  että  viisi 
prosenttia  maksetaan  korkoa  kapitaalille  ja  loput 
käytetään  paikkakunnan  olosuhteitten  parantami- 
seksi. Siten  saaduilla  rahoilla  hän  osti  uppinis- 
kaisten liiketoveriensa  osuudet  ja  alkoi  toteuttaa 
täydellä  voimalla  suuria  aikeitansa. 

Ja  tulokset  olivat  loistavia.  Entinen  siivoton 
New  Lanark,  jossa  rikokset  ja  epäsiveellisyys  oli 
kukoistanut,  oli  muutaman  vuosikymmenen  ku- 
luessa muuttunut  tehdaskaupungin  malliksi;  siis- 
teys, kauneus  ja  onni  siellä  asusti.  Ja  Owen  itse 
oli  mainehikas  suurmies,  kuninkaitten  ja  ruhti- 
naitten  ystävä;  ja  näiden  ystävien  muotiasiana 
oli  käydä  katsomassa  hänen  kättensä  töitä,  ylis- 
tellä häntä  ja  tehdä  hänelle  loistavia  tarjouksia. 
Suurmiehen  olisi  vain  tarvinnut  jäädä  laakereilleen 
lepäämään  ja  porvarillinen  yhteiskunta  olisi  hä- 
nen nimensä  piirtänyt  kultakirjaimilla  historiansa 
lehdillä! 

Mutta  hän  ei  levännyt,  ja  siksi  nouseva  pol- 
vi sai  hirtoriastaan  lukea  että  Robert  Owen  oli 
—  kerettiläinen,  uskonnollinen  vääräoppinen,  mel- 
keinpä polttorovion  ansainnut! 

New  Lanarkin  erinomainen  menestys  oli 
Owenille  vain  yllykettä.  Hän  oli  mielestänsä  vasta 
käytännöllisesti  todistanut  että  ihminen  on  häntä 
ympäröiväin  olosuhteitten  tulos,  ja  hän  ryhtyi 
johdonmukaisesti     käsityskantaansa    kehittämään. 

Ihmisystävästä,  armeliaasta  kapitalistista,  joka 
maailmalle  hyvin  kelpasi,  tuli  täysiverinen  kom- 
munisti joka  ei  kelvannut  paljon  kenellekkään, 
koska  hän  johdonmukaisesti  väitti  että  jos  ker- 
ran halutaan  ihmisten  siveellisyys-  ja  onnellisuus- 
kantaa  yhtäläiseksi,  edellyttää  se  että  kaikki  aineel- 
liset elämän  ehdotkin  tulee  kaikilla  ihmisillä  olla 
samanlaiset.  Tällöin  ei  New  Lanark  enää  riittänyt 
hänen  toiminnalleen,  vaan  hän  ryhtyi  aatteitansa 
ajamaan  maailmassa  kaikilla  keinoin  jotka  käytet- 
tävissä olivat.  Työpäivän  lyhentäminen,  tehdas- 
lainsäädäntö,  lasten  ja  naisten  työn  rajoittaminen, 
koululaitoksen  parantaminen  —  n.  s.  lasten  tar- 
hat ovat  hänen  alotteestaan  syntyneet  —  asunto- 
olojen  korjaaminen,  yleisten  kylpylaitosten  perus- 
taminen, osuuskuntaliikkeen  harrastaminen  — 
kaikki  sai  hänen  tarmokasta  apuaan,  sekä  aineel- 
lista että  siveellistä  kannatusta. 

Tähän  aikaan  »tehdas-  ja  työköyhälistön 
avustamiseksi»  perustettu  yhdistys  oli  asettanut 
komitean  tutkimaan  köyhälistön  tilaa  ja  se  komi- 
tea tiedusti  Owenin  mielipidettä,  kysyen  mihin 
toimenpiteisiin  olisi  ryhdyttävä  yhä  lisääntyvän 
köyhyyden  lieventämiseksi.  Esityksessään  Owen 
selitti  että  vapaan  kilpailun  järjestelmän  tuotta- 
man työn  tulosten  lisäys  ehdottomasti  huononsi 
työväestön  tilaa,  koska  yhä  paraneva  koneisto 
riisti  yhä  useammilta  tuhansilta  työn  mahdolli- 
suuden ja  alensi  työväen  elinkantaa.  Kun  kerran 
näin    oli    asianlaita,    on    mahdotonta   ajatellakaan 

mitään  väliaikaista  ja  vähäpätöistä  parannuskei- 
noa, oli  käytävä  syvemmälle.  Senvuoksi  Owen 
esitti  teollisuusyhteyksien  perustamista  keskinäi- 
sen yhteistoiminnan  perusteelle.  Tällaisiin  yhteyk- 
siin kuuluisi  500—1,500  henkilöä,  ja  he  yhteisesti 
tuottaisivat  kaikki  elintarpeet.  Kun  teollisuutta 
näin  suuressa  asteikossa  harjoitettaisiin,  kävisi 
tuotanto    halvaksi    ja  jokainen   saisi  siitä  osansa. 

Tämä  esitys  ei  tietysti  komitealle  kelvannut,  se 
oli  liian  radikaalinen,  mutta  Owen  ryhtyi  nyt 
julkisesti  kommunistisia  mielipiteitään  ajamaan. 
Vuonna  1820  hän  julkaisi  teoksen,  jossa  esitti 
tuloksensa  New  Lanarkissa  sekä  samalla  keinonsa 
yhteiskunnan  parantamiseksi.  Keino  oli  samal- 
lainen  kuin  hän  jo  oli  antanut  yllämainitulle  ko- 
mitealle. Maailma  oli  »jaettava  300  —  2,000  sie- 
lua sisältäviin  kyläkuntiin,  800—1,200  oli  sopivin 
luku;  kullekin  henkilölle  oli  luovutettava  maa-alue 
puolesta  eekkeristä  kolme  kertaa  suurempaan, 
riippuen  siitä  oliko  kysymyksessä  oleva  yhdys- 
kunta enemmän  tai  vähemmän  taipuvainen  maan- 
viljelykseen;  näiden  200  tai  300  perheen  asunto- 
huoneet  oli  rakennettava  yhteen  suunnikkaan 
muotoon  yhteisine  keittiöineen,  ruokailuosastoi- 
neen,  kouluineen  ja  juhlapaikat  keskellä;  yksilöl- 
lisyyttä ei  näissä  kyläkunnissa  olisi  suvaittava; 
itsekunkin  olisi  työskenneltävä  kaikkien  hyödyksi; 
kaikkien  jäsenten  olisi  syötävä  samassa  pöydässä 
ja  yhdyskunnan  määräämiä  ruoka-aineita». 

Täydellä    todella    ryhtyi    Owen  kommunisti- 

seen  uudistustyöhönsä.  Apua  hän  odotti  ylhäältä- 
päin, esittäen  aluksi  mietelmänsä  Venäjän  silloi- 
selle tsaarille  ja  Aachenissa  vuonna  1818  pide- 
tylle hallitsijain  kokoukselle,  Ne  vetoamiset  oli- 
vat kuitenkin  turhia.  Kokeiluansa  varten  hän 
ensiksi  vaati  750,000  puntaa,  mutta  alensi  sitten 
vaatimuksensa  50,000  puntaan.  Se  summa  hänelle 
lopulla  Englannissa  taattiinkin,  ja  muuan  hänen 
innostuneista  oppilaistaan  tarjosi  hänelle  maa- 
alankin  yhdyskuntaa  varten.  Sitä  yritystä  ei  kui- 
tenkaan koskaan  perille  ajettu,  sillä  Ovvenin  katse 
kääntyi  samaan  aikaan  Amerikaan,  jossa,  George 
Rappin  perustama  Harmonyn  uskonnollinen  yh- 
dyskunta oli  samaan  aikaan  myytävänä.  Owen 
jätti  silloin  kaikki  aikeensa  Englannissa  ja  Irlan- 
nissa, jossa  hänellä  myös  oli  kommunistisen  siir- 
tolan hankkeita,  ja  läksi  Amerikaan. 

Amerikassa  Robert  Ovvenin  yhteiskuntako- 
keilut sitten  suoritettiin  useissa  eri  yrityksissä. 
Niistä  puhumme  myöhemmin.  Sanottakoon  nyt 
vain  että  Owen  neljä  eri  kertaa  kävi  Amerikassa 
aatteitaan  ajamassa,  ja  vaikka  hänen  käytännölli- 
set yrityksensä  myttyyn  menivät,  ei  hän  menettä- 
nyt toimintakykyänsä.  Amerikan  tappioiden  jäl- 
keen tapaamme  hänet  uudelleen  täydessä  toimessa 
Englannissa,  missä  hän  1832  oli  perustamassa 
uutta  yritystä,  pankkia  nimeltä  »Equitable  Banks 
of  Labor  Exchange».  Tämän  yrityksen  aatteesta 
sanoo  Owen:  »Sen  keskimääräisen  ihmistyön 
määrä,    jonka    jokin    tarve-esine    sisältää,  määrää 

sellaisen  tarve-esineen  arvon;  jos  siis  tuottaja 
arvostaa  ja  vaihtaa  kaikki  tarve-esineet  sen  kan- 
nan mukaan,  ei  kapitalistilla  ole  mitään  tilaa  teol- 
lisuudessa eikä  kaupassa,  ja  työntekijälle  jääpi 
työnsä  koko  tuote».  Yllämainittu  pankki  perus- 
tettiin tämän  periaatteen  nojalla  Lontooseen,  ja 
tarkoituksena  oli  että  kukin  hyödyllisten  tarve- 
esineiden  tuottaja  toisi  tuotteensa  pankin  yhtey- 
dessä olevaan  myymälään  ja  saisi  siitä  pankin 
puolesta  setelin  jonka  tuli  edustaa  niin  monta 
työtuntia  kuin  esineen  valmistamiseen  oli  tarvittu. 
Näillä  seteleillä  tuottaja  saattoi  ostaa  toisia  myy- 
mälässä olevia  tavaroita,  jotka  samoin  olivat  arvos- 
tetut niiden  valmistukseen  kuluneitten  työtuntien 
mukaan. 

Pankin  menestys  ei  ollut  pitkäaikainen.  Se 
ei  kyennyt  ollenkaan  pitämään  tasapainossa  tuo- 
tantoa ja  menekkiä;  kaikkia  tarve-esineitä  otettiin 
vastaan,  olipa  niillä  sitten  kysyntää  ja  menekkiä 
tai  ei.  Tuloksena  luonnsllisesti  oli  että  kaikki 
tavarat,  joiden  menekki  oli  runsas,  katosivat  myy- 
mälästä ja  sijalle  tuli  sellaisia  joiden  kysyntä  ja 
menekki  oli  aivan  rajoitettu  tai  pian  täytetty. 

Myöhemmin  otti  Owen  virkeästi  osaa  kaik- 
kiin työväestön  tilan  parantamista  tarkoittaviin 
liikkeisiin.  »Kaikkien  luokkien  ja  kansojen  yhdis- 
tys» perustettiin  hänen  myötävaikutuksellaan,  ja 
senkin  valtiollinen  vaikutus  oli  koko  vahva.  Laaja 
chartistinen  liike  oli  hänen  herättämänsä  ja  am- 
mattiunioiden   toiminnassa    hän   oli  mukana,  toi- 

mien  esimiehenä  unioitten  ensimmäisessä  kansal- 
lisessa edustajakokouksessakin. 

Robert  Owen  kuoli  1858.  Neljä  poikaa  hä- 
neltä jäi  jotka  kaikki  muuttivat  Amerikaan.  Isänsä 
aatteiden  kannattajana  on  näistä  mainittava  Robert 
Dale  Owen,  jolla  Amerikan  yhteiskunnallisessa 
elämässä  on  huomattava  sijansa. 

Harvan  ihmisen  elämä  on  ollut  niin  vaiku- 
telmista ja  tapauksista  vaihteleva  kuin  Robert 
Owenin.  Toinen  puoli  hänen  elämästään  sisälsi 
pelkkiä  pettymyksiä,  toinen  puoli  täynnä  voittoja 
ja  laakereita.  Sittenkin  on  pettymyksellinen  puoli 
maailmalle  paljon  tärkeämpi,  niinkuin  yleensä. 
Sillä  tappiot  opettavat  ihmisiä  paljon  enemmän 
kuin  voitot.  Owenin  tappiot  ovat  sosialistisen 
liikkeen  ohjanneet  pois  kommunististen  pikku 
yritelmäin  salakarisesta  saaristosta  yleismaailmal- 
lisille selville  vesille. 


Owenin  kokeilut  Amerikassa. 

Robert  Owen  saapui  Amerikaan  perusta- 
maan suurta  yhdyskuntaa  ja  kuuden  viikon 
kuluessa  yritelmän  alkamisesta  oli  hän  koonnut 
ympärilleen  800  henkeen  nousevan  ihmisjoukon, 
joka  syksyllä  1825  oli  noussut  jo  900.  Hänen 
menestyksensä  ei  kovin  suurta  ihmettelyä  ansaitse. 
Saman  vuoden  alkupuolella  tiedettiin  hänen  osta- 
neen 30,000  eekkeriä  maata  josta  noin  3,000  oli 
täysin  perattua;  siellä  oli  komeat  hedelmätarhat, 
18  eekkeriä  rypäletarhoja,  säännöllinen  kaupunki, 
jossa  oli  160  taloa,  komeat  yleiset  rakennukset. 
Ja  vielä  tiedettiin  että  ostaja  ei  aikonut  käyttää 
tätä  hyvyyttä  omaksi  hyödykseen,  vaan  luovutti 
sen  yhdyskunnalle  ja  yhteistyössä  toimisi  kaik- 
kien jäsentensä  keskinäiseksi  hyvinvoinniksi. 

Uusi  yhdyskunta  oli  Wabash  joen  varrella 
Indianan  valtiossa.  Owen  osti  sen  150,000  dolla- 
rin hinnasta.  Koko  hankkeella  oli  erinomaiset 
edellytykset;  paikka  oli  valmis,  perkaajan  vaivat 
eivät  olleet  rasittamassa  ja  kaikki  oli  velkataa- 
kasta vapaa.  Owenin  apuna  oli  vielä  koko  joukko 

tiedemiehiä  ja  oppineita,  ja  kuten  ylempänä  mai- 
nittiin kasaantui  hänen  kutsumuksensa  johdosta 
lähes  tuhatkunta  ihmistä  kokoon  valmiina  alotta- 
maan  uuden  ihanneyhteiskunnan  luomista  sen 
salaisuuden  keksijän  kanssa.  Epäilemättä  oli  jou- 
kossa runsaasti  niitäkin  jotka  todellisesta  innos- 
tuksesta itse  aatteeseen  mukaan  tulivat,  joilla 
todella  oli  tarkoitus  vilpittömästi  toteuttaa  mesta- 
rin aatteita.  Mutta  suuri  joukko  oli  mukana  onnen- 
onkijoitakin, jotka  eivät  vähintäkään  välittäneet 
Ovvenin  ihanteista  eivätkä  niitä  edes  tunteneet, 
olivat  vain  tulleet  mukaan  hyötyäkseen  rikkaan 
»merkillisyyden  omituisesta  päähänpistosta».  Siinä 
oli  väkeä  kaikenlaatuista  seikkailevasta  tyhjäntoi- 
mittajasta oppineeseen  professoriin  asti,  ja  kun 
mitään  seulomista  ei  tapahtunut,  kun  kenenkään 
vaikuttimia  ei  kyselty  eikä  tiedusteltu,  saattoi  jo 
ennakolta  arvata  että  koko  yritys  oli  päättyvä  sur- 
keaan sekasotkuun  ja  ristiriitaisuuteen. 

Siitä  huolimatta  käytiin  yhdyskuntaa  järjestä- 
mään. Ovvenin  mielestä  ei  täydellistä  kommunis- 
tista ohjelmaa  heti  voitu  käytäntöön  ottaa,  koska 
»järjettömässä  yhteiskuntajärjestelmässä  kasvanut 
ihminen  ei  voi  muuttaa  järjelliseen  järjestelmään 
ensin  siihen  valmistumatta».  Yhdyskunnan  ensim- 
mäisessä peruslaissa  —  niitä  laadittiin  kaikkiaan 
seitsemän  kahden  vuoden  aikana  —  säädettiin 
senvuoksi  että  jäsenten  ensiksi  oli  »valmistavan 
komitean»  johdannon  alaisina  työskenneltävä  kol- 
me koevuotta,  ennenkuin  pääsivät  täysiarvoisiksi 
yhdyskunnan  jäseniksi. 

Jo  seuraavana  vuonna  tammikuussa  New 
Harmony  —  se  oli  yhdyskunnan  uusi  nimi  — 
näyttää  huomanneen  että  kolme  vuotta  oli  liian 
pitkä  koeajaksi,  sillä  silloin  muodostettiin  siirtola 
kokonaan  kommunistiseksi.  Yleisellä  kokouksella 
oli  ylin  valta  ja  kuusijäseninen  johtokunta  oli 
toimeenpanevana  valtana.  Sekään  muoto  ei  onnis- 
tunut ja  seuraava  aste  oli  se  etiä.  Ovvenille  annet- 
tiin täydellinen  diktaattorivalta.  Erinomaisella  jär- 
jestämiskyvyllään  Owen  saikin  järjestyksen  palau- 
tetuksi ja  yhdyskunta  varttui.  Mutta  jo  huhti- 
kuulla osa  jäsenistöstä  vaati  siirtolan  jakamista 
erinäisiin  itsenäisiin  yhdyskuntiin.  Siihen  Owen 
ei  tahtonut  suostua,  vaan  esitti  jälleen  uuden 
peruslain,  jonka  mukaan  jäsenet  jaettiin  kolmeen 
luokkaan,  ehdollisiin  jäseniin,  koejäseniin  ja  »tut- 
kimusten alaisiin  henkilöihin»  ja  uusien  jäsen- 
hakemusten hyväksyminen  jätettiin  25-jäseniselle 
komitealle.  Tällä  ei  kuitenkaan  jakokysymystä 
ratkaistu,  ja  toukokuulla  Owen  vihdoin  suostui 
jakamaan  yhdyskunnan  neljään  eri  osastoon,  joilla 
kullakin  oli  oleva  oma  hallituksensa.  Kolmen  kuu- 
kauden kuluttua  kaikki  virkailijat  poistettiin  ja  nii- 
den tilalle  asetettiin  kolmihenkinen  diktaattorival- 
lalla  varustettu  komitea.  Vihdoin  syyskuussa  seit- 
semäs peruslaki  laadittiin  ja  sen  kautta  koko  hal- 
linto jätettiin  Owenin  käsiin  ja  hän  sai  joka  vuosi 
nimittää  neljä  jäsentä  apulaisikseen. 

New  Harmony  ei  kuitenkaan  ollut  pelastet- 
tavissa.    Hallinnolliset  ja  uskonnolliset  riidat  oli- 

vat  pääasiallisina  syinä  lopulliseen  hajaantumi- 
seen. Uskonnollisia  riitoja  näyttävät  synnyttä- 
neen kuljeksivat  saamamiehet,  jotka  kuitenkin  saa- 
tiin siirtolasta  kaikkoutumaan  sangen  mukavalla 
keinolla.  Ilmoitettiin  että  saarnamiehille  siirtolan 
ovet  ovat  aina  auki,  mutta  saarnan  päätyttyä  on 
kullakin  kuulijalla  täysi  oikeus  tiedustella  saarna- 
miehen  mielipiteitä  eri  kysymyksissä.  Siitä  seu- 
rasi saarnamiehille  sangen  ikävä  ristikuulustelu, 
jota  välttääkseen  he  eivät  kuukausiin  käyneet 
siirtolassa. 

Riidat  hallitusmuodosta  näyttävät  olleen  pal- 
jon turmiollisemmat  kuin  uskonnolliset.  Kaksi 
joukkokuntaa  pääjoukosta  erkanikin  ja  he  perus- 
tivat siirtolan  alueille  kaksi  itsenäistä  yhdyskun- 
taa, jotka  tunnetaan  nimellä  »Macluria»  ja  »Feiba 
Peven».  Ja  vähitellen  tippui  jäseniä  pois  yhä 
enemmän,  kunnes  heinäkuussa  1827  koko  yritys 
tukehtui.  Yksityisille  jäsenille,  jotka  liittoutuivat 
pikku  yhdyskunniksi,  antoi  Owen  maantilkkuja 
New  Harmonyn  laiteilta.  Maa  näille  vuokrattiin 
10,000  vuodeksi  50  sentin  nimellistä  vuokraa  vas- 
taan eekkeriltä  ja  ehdolla  että  maata  ei  saa  käyt- 
tää muuten  kuin  kommunistisiin  tarkoituksiin. 
Ne  yritelmät  tukehtuivat  heti  alkuunsa  ja  varsi- 
naiselle yhdyskunnan  asuinsijalle  työntäytyi  yksi- 
tyisiä liikemiehiä,  kapakat  ja  viinaporvarit  avasi- 
vat turmiolliset  laitoksensa,  ja  ennen  pitkää  vapaan 
kilpailun  hillitsemätön  vallattomuus  metelöi  pai- 
koilla mistä  ihmiskunnan  onnen  oli  määrä  alku- 
kaavansa  saada. 

Entä  Owen? 

Vapauden  päivänä  1826  hän  vielä  piti  tove- 
reilleen innostuttavan  puheen  joka  oli  täynnä  toi- 
voa.    Hillquit  siitä  lainaa  seuraavan  palan: 

»Minä  nyt  julistan  teille  ja  maailmalle  että 
ihminen  tähän  hetkeen  asti  on  ollut  kaikissa 
maailman  osissa  hirvittävimmän  pahekolminai- 
suuden  orja  mikä  on  voinut  liittoutua  henkisen 
ja  ruumiillisen  pahan  juurruttamiseksi  koko  ihmis- 
sukuun. Minä  tarkoitan  yksityistä  eli  yksilöllistä 
omaisuutta,  mielettömiä  ja  järjettömiä  uskontojär- 
jestelmiä sekä  avioliittoa  joka  on  perustettu  yksi- 
lölliselle omaisuudelle  ja  muutamille  näistä  järjet- 
tömistä uskontojärjestelmistä.» 

Mutta  jo  muutaman  kuukauden  kuluttua  oli 
hänen  äänensä  muuttunut.  Puhuessaan  yhdys- 
kunnan tarkoitusten  epäonnistumisesta  hän  sanoo: 

»Vaadin  raittiutta,  sen  sijaan  sain  olla  alitui- 
sissa selkkauksissa  juoppouden  kanssa.  Vaadin 
rehellisyyttä,  sain  epärehellisyyttä.  Vaadin  uutte- 
ruutta, laiskuutta  tapasin.  Vaadin  puhtautta,  löy- 
sin likaa.  Vaadin  huolellisuutta,  tuhlausta  tapa- 
sin. Toivoin  tapaavani  tiedonhalua,  havaitsin  mie- 
lentylsyyttä.  Halusin  että  luonnetta  muodostavat 
periaatteet  ymmärrettäisiin,  ne  ymmärrettiin  vää- 
rin. Halusin  näiden  hyvien  ominaisuuksien  yhdis- 
tyvän itsekussakin  yhdyskunnan  yksilössä,  mutta 
niitä  ei  löytynyt  enkä  voinut  löytää  sellaisiakaan 
jotka  olisivat    olleet  kyllin  uhraavaisia  ja  kestäviä 

valmistaakseen  ja  kasvattaakseen  lapsiansa  näitä 
ominaisuuksia  omistamaan.» 

Toisista  Ovvenin  periaatteille  perustetuista 
kommunistiyhteiskunnista  on  mainittava  Yellovv 
Springsin  yhdyskunta  Cincinnatin  lähellä.  Se 
aiheutui  Ovvenin  luennoista  joita  hän  siellä  piti. 
Yhdyskunnan  perustajana  oli  Daniel  Roe,  sikä- 
läisen Svendenborgin  kirkkokunnan  pappi.  Kirk- 
kokunnan jäsenet  olivat  yhteiskunnan  hienostoa, 
rikasta  väkeä,  ja  ostamallaan  tilalla  he  kiitettävällä 
hartaudella  kävivät  käsiksi  ruumiilliseen  työhön. 
Puoli  vuotta  kesti  hartautta,  sitten  papit  näkivät 
että  sielujen  paimentaminen  oli  helpompaa,  kaup- 
piaat palasivat  auran  kurjesta  mittapuunsa  ääreen 
ja  hienot  naiset,  jotka  patoja  ja  keittoastioita  oli- 
vat alentuneet  liikuttelemaan,  pestasivat  jälleen 
palkollisia  työhön.  Koko  yritys  oli  vain  rik- 
kaitten kevytmielistä  huvittelua  työn  teolla  joka 
jonkun  verran  maksoi,  mutta  tuotti  toivottua 
huvitusta. 

Vuonna  1825  perusti  Frances  Wright  Nasho- 
ban  yhdyskunnan  Tennesseen  valtiossa  Owen 
periaatteiden  pohjalle.  Erikoistarkoituksena  oli 
kasvattaa  neekerit  vaikeitten  tasalle  yhteiskunnal- 
liseen ja  taloudelliseen  tasa-arvoisuuteen.  Hän 
osti  neekeriorjia  lainasi  toisia  ja  ajoi  suurella  in- 
nolla asiata,  kunnes  hänen  sairauden  takia  oli 
mentävä  Europan  puolelle.  Yhdyskunta  ei  elänyt 
kauvan  eikä  sen  tuloksista  ole  mitään  mainit- 
tavaa. 

Kaikkiaan  lienee  Ovenin  vaikutuksesta  kom- 
munistisia yhdyskuntia  perustettu  kymmenkunta. 
Ne  kaikki  olivat  lyhytikäisiä,  ja  New  Harmony, 
jota  mestari  itse  oli  johtamassa,  on  ainoa  yritelmä 
joka  mainitsemista  ansaitsee. 


Muita  kommunistisia  kokeiluja. 

Aatos  yhteiselannosta  ja  sen  autuaakai  teke- 
västä voimasta  oli  viime  vuosisadan  alkupuolella 
niin  syöpynyt  ihmisten  mieliin  että  käytännölliset 
kokeilut  kommunistisen  yhteiskunnan  toteuttami- 
seksi eivät  rajoittuneet  vain  siihen  mitä  »suuret 
haaveilijat»  aikaan  saivat.  Kapitalistinen  tuotanto- 
järjestelmä saavutti  niin  mahdottoman  suuria  voit- 
toja että  vain  harvat  porvarikunnan  piirissä  — 
jotka  niistä  voitoista  vain  etuja  niittivät  —  jaksoi- 
vat hurmauksiltaan  nähdä  sen  vielä  suurempia 
siveellisiä  ja  aineellisia  turmioita.  Ja  ne  jotka  sen 
huomasivat,  ne  eivät  kyenneet  syitä  keksimään, 
pintapuoliset  teoreettiset  arvailut  olivat  heille  tar- 
peeksi, sillä  ne  jo  loivat  mielikuvituksessa  ihan- 
neyhteiskunnan, jossa  kapitalistisen  tuotantojär- 
jestelmän edut  vain  olivat  vallitsevina  —  haitat 
poissa.  Kommunistiset  kokeilut  osottavat  sen- 
takia säännöllisesti  tavatonta  innostusta  alussa, 
joka  vähitellen  herpaantuu  sitä  mukaa  kuin  elä- 
män todellisuus,  kapitalistisen  tuotantojärjestel- 
män järkähtämättömät  lait  osottavat  että  sen  epä- 

kohdat  eivät  ole  poistettavissa  muuten  kuin 
koko  järjestelmän  muutoksella  koko  yhteiskun- 
nassa. 

Toisista  kommunistisista  kokeiluista  on  etu- 
päässä mainittava 

Icarialainen  liike. 

Se  oli  monessa  suhteessa  sangen  omituinen. 
Kansanvaltainen  kommunismi  oli  siinä  liikkeessä 
edustettuna  puhtaana,  vapaana  kaikista  sivupiir- 
teistä ja  syrjäaatteista.  Sitä  ajettiin  merkillisellä 
sitkeydellä  huolimatta  tavattomista  vastoinkäy- 
misistä. 

Icarialaisen  liikkeen  perustaja  oli  ranskalai- 
nen kirjailija  Etienne  Cabet.  Hän  syntyi  1788  ja 
alotti  poliittisen  uransa  37  vuotiaana,  jolloin  hän 
tuli  erään  salaisen  poliittisen  yhdistyksen  »Car- 
bonarin»  johtajaksi.  Vuonna  1830  hän  oli  erään 
kapinakomitean  jäsen  ja  allekirjoitti  tällöin  päänsä 
uhalla  erään  kapinallisen  julistuksen.  Sitten  hänet 
nimitettiin  Korsikan  yleiseksi  syyttäjäksi,  mutta 
menetti  pian  sen  virkansa  radikaalisen  toimin- 
tansa takia.  Ranskan  parlamenttiin  hän  tuli  jäse- 
neksi 1831,  ja  siellä  pitämistään  kuningasta  ja 
ministeristöä  purevista  puheistaan  tuomittiin  hänet 
joko  kahdeksi  vuodeksi  vankilaan  tai  viideksi 
vuodeksi  maanpakoon.  Cabet  läksi  maanpakoon 
ensin  Belgiaan,  josta  hänet  karkoitettiin  edelleen. 
Englannista  hän  turvapaikan  tapasi  ja  alkoi  siellä 

tutkiskella  yhteiskunnan  historiaa  sekä  julkaisi 
useampia  historiallisia  teoksia. 

Näissä  tutkimuksissaan  hän  tuli  siihen  huo- 
mioon että  historian  joka  lehdellä  tavattavan  epä- 
järjestyksen syynä  on  yhteiskunnallisen  järjestel- 
män raihnaisuus.  Parempi  täytyi  olla  löydettä- 
vissä, mutta  sellaisessa  ei  saa  rikkaus  ja  köyhyys 
olla  yhtaikaa  tavattavissa.  Kun  tämä  kerran  on 
ehtona,  täytyy  uudessa  järjestelmässä  omaisuu- 
den yhteisyys  olla  ensimmäisenä  kulmakivenä. 
Kommunistinen  yhteiskunta  on  siis  maailman 
ainoa  pelastus,  ja  maailman  filosoofien  teoksia 
tutkiessaan  hän  ymmärsi  että  ne  kaikki,  Kristus 
etupäässä,  ovat  päässeet  samaan  lopputulokseen. 

Tällaisilla  eväillä  varustettuna  hän  palasi  viisi- 
vuotisen maanpakonsa  jälkeen  Ranskaan  ja  jul- 
kaisi siellä  1840  teoksen  nimeltä  »Matkustus 
Icariaan»  (»Le  Voyage  en  Icarie»),  sujuvan  kerto- 
muksen muodossa  esittäen  siinä  ajatelmansa. 

Tämä  teos  on  icarialaisen  liikkeen  synnyt- 
täjä ja  se  muutti  tekijänsä  koko  elämän  uran. 
Teoksen  juoni  on  yksinkertainen:  Nuori  englan- 
tilainen loordi,  nimeltä  Carisdall,  on  sattumalta 
saanut  tietoonsa  että  muusta  maailmasta  koko- 
naan erillään  on  jossakin  yhteiskunta  jonka  nimi 
on  learia.  Hän  päättää  lähteä  tänne  eriskummal- 
liseen maahan  ja  ne  kokemukset  ja  huomiot,  joita 
hän  matkallansa  teki  maan  ensimmäisestä  hallin- 
nosta, järjestyksestä  ja  tavoista,  ovat  teoksen 
sisällyksenä.      Ensimmäisessä     osassa    kerrotaan 

ko-operativisen  teollisuusjärjestelmän  tuottamasta 
siunauksesta,  kuinka  se  on  hienostanut  ja  paran- 
tanut elintavat,  kasvatuksen  ja  siveellisyyden,  tuot- 
tanut ehdottoman  vapauden  sekä  poliittisessa  että 
sukupuolisuhteessa  sekä  luonut  todellisen  onnen. 
Toinen  osa  sisältää  maan  historian,  josta  sel- 
viää että  vuonna  1782  muuan  Icar  niminen  kan- 
sallissankari on  toimeen  pannut  vallankumouksen 
ja  kapitalistisesta  yhteiskuntajärjestelmästä  luonut 
kommunistisen  järjestelmän.  Kolmas  osa  käsit- 
telee kommunististen  aatteiden  kehitystä  aina 
Platosta  alkaen. 

Tällaisten  kehysten  sisällä  Cabet  esittää  tavan 
millä  yhteiskuntajärjestelmä  on  muutettava.  Suh- 
teellinen tulovero,  perintö-oikeuden  poistaminen, 
palkan  määrääminen  valtion  huostaan,  kansalli- 
set työpajat,  maanviljelyssiirtolat  sekä  perusteelli- 
nen ja  kaikista  ulkopuolisista  vaikuttimista  vapaa 
kasvatus  —  siinä  on  ne  pääkohdat  joihin  on 
toiminta  suunnattava.  Teoksessa  on  jotenkin 
kaikki  kommunistiset  ajatussuunnat  esitettyinä 
käytännölliseksi  kokonaisuudeksi. 

Tuskin  mikään  teos  maailmassa  lienee  saanut 
niin  nopeasti  valtavata  liikettä  aikaan  kuin  tämä 
»Matkustus  Icariaan».  Siitä  otettiin  painos  toi- 
sensa jälkeen  ja  sitä  levisi  Ranskan  työväestön 
piireihin  satoja  tuhansia  kappaleita.  Ranskan 
yhteiskunnallisen  uudistuksen  harrastajat,  jotka 
tällöin  olivat  vailla  varsinaista  perusteellista  ohjel- 
maa, liittyivät  kaikki  Gabetin  ympärille,  joka  me- 

nestyksestään  innostuneena  alkoi  julkaista  kom- 
munistista lehteä,  »Le  Populaire».  Siinä  sekä 
lukuisissa  lentokirjasissa  hän  kehitteli  aatteitaan, 
ja  todellinen  kommunistinen  kuume  kävi  huu- 
mauksena yli  koko  Ranskan  ja  ulottui  laajem- 
mallekin. 

Selvää  oli  ettei  hallitus  voinut  sulattaa  lii- 
kettä, ja  kaikin  keinoin  alettiin  ahdistaa  icarialaisia. 
Hallitus,  kirkko,  oikeusistuimet,  poliisi,  kapitalis- 
tinen sanomalehdistö  ja  suurporvarit  olivat  kaikki 
yksimielisiä  siitä  että  tämä  suuri  hyökyaalto  oli 
pirstottava  hinnalla  millä  tahansa.  Mutta  vaikka 
keinoja  ei  suuresti  valittukaan,  näytti  liike  yhä 
vain  paisuvan,  ja  vuonna  1847  icarialaisten  rivei- 
hin laskettiin  kuuluvan  noin  400,000  henkeä. 
Niitä  oli  Ranska  tulvillaan,  uskollisia  kannattajia 
oli  Sveitsissä,  Espanjassa,  Saksassa  ja  Englannis- 
sakin ja  yhä  oireet  osottivat  liikkeen  suurene- 
mista. 

Cabet  ei  ollut  voinut  tällaista  tulosta  aavis- 
taa eikä  hänellä  alkuperäisesti  lie  ollut  ajatusta- 
kaan mietelmäinsa  käytännöllisestä  toteuttami- 
sesta. Hän  päinvastoin  oli  sitä  mieltä  että  kom- 
munistiseen yhteiskuntaan  johtaa  vain  vaivalloi- 
nen ja  pitkä  kasvatuksen  polku  ja  että  osittaiset 
kokeilut  vain  vahingoittaisivat  itse  asiata.  Mutta 
kun  liike  yhä  paisui,  ja  kun  ystävät  vaatimalla 
vaativat  häntä  käytännössä  osottamaan  järjestel- 
mänsä pätevyyden,  suostui  hän  lopulta.  Ja  vuonna 
1847  hän  julkaisi  kirjoituksen  jossa  kehoitti  kaik- 

kia  asian  harrastajia  avustamaan  suuren  kommu- 
nistisen yhteiskunnan  luomista. 

Kehoituksen  vaikutusta  ei  tarvinnut  kauan 
odottaa.  Jo  pian  sensälkeen  Cabet  saattoi  sanoa 
että  kokeiluun  osanottajia  oli  tuleva  ainakin  mil- 
joonaan nouseva  joukko. 

Cabet  matkusti  Englantiin  tiedustelemaan 
sopivata  uuden  yhteiskunnan  paikkaa.  Owenin 
kanssa  kauan  asiasta  keskusteltuaan  hän  pääsi 
siihen  vakaumukseen  että  Texasin  valtio  Yhdys- 
valloissa oli  sopivin  sellaista  yhteikuntaa  varten. 
Läpeensä  epäkäytännöllisenä  miehenä  hän  Lon- 
toossa joutui  erään  Peters  Companyn  verkkoihin, 
joka  myi  maita  Texasissa.  Tämä  valtio  oli  vuotta 
ennen  yhdistetty  Yhdysvaltoihin  ja  sen  maita 
koetettiin  nyt  kansoittaa  kaikin  tavoin.  Peters 
Company  oli  yksi  onkijoista.  Sen  kanssa  Cabet 
teki  kauppasopimuksen  uskoen  vahvasti  näiden 
vakuutuksiin  maan  erinomaisista  ominaisuuksista. 
Seuraavan  vuoden  alussa  sitten  »Le  Populaire» 
ilmoitti  innostuksesta  palaville  icarilaisille  että 
monien  tarkastelujen  jälkeen  oli  havaittu  Texasin 
koillisosa  erinomaiseksi  yhteiskunnan  paikaksi  ja 
että  sieltä  oli  varattu  toista  miljoonaa  eekkeriä 
maata  Red  Riverin  varrelta  icarialaisten  kommu- 
nistiseksi onnelaksi. 

Sitten  alettiin  valmistella  lähtöä  tänne  uuteen 
onnelaan.  Tuhansia  oli  pyrkimässä  ensimmäisinä 
matkalle.  Niiden  joukosta  Cabet  valitsi  69,  kaikki 
hänen  innostuneimpia  oppilaitaan  ja  nuoria  miehiä. 

Suuret  olivat  toiveet.  Lähtijät  juhlallisesti  allekir- 
joittivat pitkän  plakaatin  jossa  sitoutuivat  nou- 
dattamaan kommunismin  periaatteita  uutta  siirto- 
laa perustaessaan  ja  lupasivat  kaikkensa  tehdä 
yhteishyvän  edistämiseksi.  Satoja  tuhansia  kom- 
munisteja oli  kokoontunut  lähteviä  saattamaan, 
lujia  lupauksia  tehtiin  ja  suunaton  innostus  val- 
litsi. »Le  Populaire»  lehdessä  Cabet,  joka  vielä 
jäi  vanhalle  manterelle,  kirjoitti  seuraavat  lähtiäis- 
sanat:  »Sellaisia  miehiä  katsellessani  kuin  tässä 
etujoukossa  oli,  en  voi  epäillä  ihmissuvun  uudel- 
leen parantumista.  Tuorstaina  helmikuun  3  p. 
1848  kello  9  aamulla  suoritettiin  muuan  ihmis- 
suvun historian  suurimpia  tekoja  —  etujoukko 
läksi  Havresta  valtamerelle  matkustaakseen  Ica- 
riaan.  Nämä  urhoolliset  icarialaiset,  seisoen  lai- 
van etukannella,  virittivät  yksiäänisesti  jäähyväis- 
laulun  »Partout  pour  Icarie»,  johon  katselijat  vas- 
tasivat tuhansin  huudoin:  »Näkemiin!»  Olkoot 
tuulet  ja  aallot  apunanne,  te  ihmisyyden  sotilaat! 
Ja  me  icarialaiset,  jotka  jälelle  jäämme,  valmistau- 
kaamme  aikaa  menettämättä  yhtymään  ystäviimme 
ja  veljiimme!» 

Se  valmistautuminen  sai  kuitenkin  koko  tun- 
tuvan kolauksen  muutaman  viikon  kuluttua,  sillä 
Ranska  julistettiin  tasavallaksi.  Suuret  toiveet 
kiinnitettiin  tähän  julistukseen,  kuten  aina  valtiol- 
lisiin suurmuutoksiin.  Uuden  ajan  toivottiin  koit- 
tavan, toiminnan  vapaus  oli  jälleen  taattu  ja  sa- 
malla vähentynyt  halu  lähteä  merten  takaa  onnen 
maita  etsimään. 

Icarilaisessa  liikkeessä  tapaus  vaikutti  masen- 
tavan hajaannuksen.  Suurin  joukko  vaati  etujou- 
kon takaisin  kutsumista,  koska  nyt  muka  oli  täysi 
mahdollisuus  toteuttaa  ihanteet  omassa  maassa. 
Itse  Cabet,  joka  läksiäiskirjoituksessaan  näytti  ole- 
van täynnä  pyhää  ja  innostavaa  uskon  tulta  asiansa 
menestymiseen  nähden  alkoi  horjua,  sillä  hänet- 
kin nimitettiin  uuden  tasavallan  presidentiksi. 
Vakavammat  liikkeen  jäsenet  kuitenkaan  eivät 
tasavaltaankaan  luottaneet,  vaan  koettivat  ylläpitää 
horjuvaa  uskoa  alkuperäisiin  kommunisti-ihantei- 
siin. Heihin  myöskin  lopulla  liittyi  Cabet,  ja  niin 
yhä  edelleen  jatkettiin  valmistuksia  toista  Icarian 
matkaa  varten. 

Etujoukko  saapui  New  Orleansiin  maalis- 
kuun lopulla.  Tieto  Ranskan  valtiomuodon  muut- 
tumisesta oli  ehtinyt  jo  sinne  ja  matkalaisissakin 
syntyi  epäilystä,  tokko  enää  erämaahan  lähtemi- 
nen mitään  hyödyttäisi.  Se  epäilys  kuitenkin 
torjuttiin  ja  alettiin  kulkea  päämäärää  kohti,  vaik- 
kakin heti  alussa  ensimmäinen  pettymys  mat- 
kailijoita kohtasi.  Kertomusten  mukaan  heidän 
piti  kaikessa  rauhassa  päästä  laivatietä  matkansa 
perille.  Mutta  todellisuudessa  saatiinkin  tietää 
että  heidän  oli  kulkeminen  250  mailia  synkkiä 
metsiä,  soita  ja  rämeikköä.  Tarvittiin  todella  jou- 
kon innokkaimpain  koko  tarmo,  ennenkuin  sille 
matkalle  lähdettiin.  Mutta  kolmen  härkäparin 
avulla  he  kuitenkin  läksivät  samoamaan  toivoen 
perillä    saavansa   kärsimystensä  palkaksi  onnelan 

ja  paratiisin.  Matka  oli  äärettömän  vaikea.  Här- 
käparit voivat  vain  suorittaa  runsaasti  puolet 
matkasta,  toisen  puolen  saivat  uutisasukkaat  kul- 
kea rähmien  ja  rypien  soissa.  Tällä  tavalla  matka 
kesti  lähes  haksi  kuukautta,  toukokuussa  vasta 
he  pääsivät  omille  alueilleen. 

Siellä  heitä  kohtasi  uusi  pettymys.  Sen  mil- 
joonan eekkerin  asemasta,  joka  oli  muka  ostettu, 
he  tapasivat  maan  joka  oli  vallattavissa  sillä  että 
kukin  mies  sai  haltuunsa  320  eekkeriä,  jos  rakensi 
asuinmajan  alueelleen  ennen  heinäkuun  1  päivää. 
Se  heille  selvästi  ilmoitettiin  ja  katsellessaan  kaup- 
pasopimustaan saivat  icarialaiset  nähdä  että  hei- 
dän profeettansa  ei  ainakaan  pystynyt  kauppa- 
asioissa  kilpailemaan  Amerikan  maa-agentien 
kanssa.  Kontrahdissa  oli  nimittäin  selvästi  sanottu 
että  Cabetille  oli  maayhtiö  myynyt  miljoonan 
eekkeriä  maata  siten  että  3,125  henkilöä  tai  per- 
hettä kukin  ottaa  haltuunsa  320  eekkeriä  ennen 
heinäkuun  neljättä  päivää!  Kun  nyt  uutisasuk- 
kaita  etujoukossa  vain  oli  69,  eivät  he  heinäkuu- 
hun mennessä  saaneet  pystyyn  muuta  kuin  32 
majaa,  jotka  heille  oikeutti  kaikkiaan  10,240  eek- 
keriä maata  eli  sadasosa  miljoonasta!  Sitäpaitsi 
olivat  nämä  320  eekkerin  kappaleet  siten  jaetut  että 
kunkin  640  eekkeriä  sisältävän  sektsioona-alueen 
toinen  puoli  jäi  maayhtiön  huostaan.  Icarialais- 
ten  alue  oli  sentakia  pirstautuneena  moniin  pikku 
palasiin,  kaikkien  vähimmän  sopiva  kommunisti- 
selle uudissiirtolalle. 

Cabet  näyttää  kuitenkin  valinneen  etujouk- 
konsa sangen  kestävistä  aineksista,  sillä  kaikista 
näistä  vastuksista  huolimatta  he  yhtyivät  toimiin 
konstikkaasti  sijoitetun  maansa  viljelemiseksi. 
Mutta  vastoinkäymiset  eivät  loppuneet.  Kesän 
kuumin  aika  oli  käsissä,  ja  keltakuume  iski  pelot- 
tavalla voimalla  icarialaisten  harvaan  parveen. 
Elokuun  lopulla,  kun  toinen  joukkokunta,  19  sie- 
lua yhteensä  odotetun  1,500  asemasta,  saapui 
tänne  ihannemaahan,  oli  neljä  etujoukosta  kuol- 
lut, heidän  ainoa  lääkärinsä  auttamattomasti  mie- 
lipuolena ja  koko  muu  joukko  sairaana.  Se  ei 
ollut  mikään  lohduttava  näky  uusille  tulokkaille, 
jotka  olivat  suunnattomia  vastuksia  jo  tiellä  koke- 
neet, ja  niin  päätettiin  jättää  koko  onneton  siir- 
tola omille  hoteilleen  ja  palata  takaisin  New 
Orleanssiin.  Kolmessa  eri  joukossa  ja  kolmea 
eri  tietä  he  läksivät  murheelliselle  paluumatkal- 
leen, ja  äärettömiä  vaivoja  kärsittyään,  jätettyään 
monia  tovereitaan  tielle  vainajina  tai  parantumat- 
tomasi sairaina,  saapuivat  tähteet  New  Orlean- 
siin  vuoden  loppupäivinä.  Siellä  heidät  Cabet, 
joka  vasta  oli  kolmannen  joukon  kerralla  Rans- 
kasta saapunut,  keräili  ympärilleen,  ja  he  viettivät 
surullisen  talvensa  täällä  odotellen  tilaisuutta  uutta 
valloitusretkeä  alkaakseen. 

Talven  aikana  hupeni  joukko  hupenemistaan. 
Cabet  oli  Ranskasta  tuonut  tullessaan  400  icaria- 
laista.  Pari  sataa  kyllästyi  näistä  vastoinkäymi- 
siin ja  palasi  takaisin  Ranskaan.  Loppujen  kanssa 


85 

Cabet  maaliskuulla  läksi  pohjoista  kohti  saatuaan 
tietää  että  Nauvoo  niminen  paikka  Illinoisissa  oli 
mormooneilta  jäänyt  melkein  autioksi.  Sinne  saa- 
pui noin  250  henkinen  joukkokunta  maaliskuun 
lopulla,  sittenkuin  Mississipin  ruttotaudit  olivat 
matkalla  lepytysuhrinsa  vaatineet. 

Tältä  paikkakunnalta  olivat  mormonit  moni- 
naisten vainojen  jälkeen  siirtyneet  Utahiin,  ja 
jälelle  jääneet  asiamiehet  kauppailivat  heidän  omai- 
suuttaan. Icarialaiset  heiltä  vuokrasivat  800  eek- 
keriä maata  ja  ryhtyivät  entistä  hartaammalla 
innolla  rakentamaan  aatteittensa  mukaista  yhteis- 
kuntaa. Ja  vastahakoinen  onnetar  näytti  heitä 
nyt  rupeavan  suosimaan.  Aineelliset  yritykset 
onnistuivat  sangen  hyvin,  ja  he  saattoivat  ruveta 
pitämään  henkisistäkin  asioista  huolta.  Niistä  on 
etupäässä  merkittävä  lasten  kasvatus  kouluissa, 
joissa  huolta  pidettiin  että  heihin  jo  aikaisin  istutet- 
tiin icarialainen  maailmankatsomus.  Teatteri  heillä 
oli  omista  jäsenistään  kokoonpantu,  samoin  useita 
musikaalisia  yhteyksiä.  Ja  ankaraan  aatteittensa 
levittämistyöhön  he  ryhtyivät  myös.  Heillä  oli 
sanomalehti  ja  lentokirjasia  levitettiin  kaikilla  Ame- 
rikan kirjavilla  kielillä.  Pariisissa  oli  yhä  edelleen 
heidän  pääkortteerinsa  ja  sieltä  levitettiin  aatetta 
ympäri  maailmaa.  Kun  Cabet  1850-luvun  alku- 
puolella kävi  Europassa,  oli  hän  taas  pääsemässä 
ensimmäisten  joukkoon  »yhteiskunnallisten  refor- 
maattorien» seassa  missä  hänen  asemansa  vas- 
toinkäymisten   johdosta    jo    sangen    pahasti    oli 

ruvennut    horjumaan.     Icarian    yhdyskunta    tällä 
tavalla    saavutti  mainetta,  niin  että  sen  jäsenluku 
alkupuolella    yllämainittua    vuosikymmentä  oli  jo 
500  ja  omaisuutta   arvioittiin    olevan  75,000  doll. 
Mutta  varallisuuden  ja  hyvinvoinnin  mukana 
seurasi   myös  erimielisyys.     Cabet  näyttää  olleen 
jonkinlaisena    diktaattorina   joukossaan  aina  vuo- 
teen   1850   asti.     Silloin    hän  vaati  yhdyskunnan 
jäseniltä  ehdotonta    puhtautta  elämän  tavoissa  ja 
oli  sangen  kärkäs  moittimaan  rikoksista  näitä  vaa- 
timuksia  vastaan.     Sillä    tavoin  hän  ehkä  ensiksi 
sai    muutamia    vihollisia  itselleen  omien  alamais- 
tansa  joukossa.     Vuonna    1850    hän  sitten  esitti 
kansallensa  perustuslain  joka  hyväksyttiin  käytän- 
töön   otettavaksi.     Sen  mukaan  hallinto  annettiin 
kuusihenkisen  johtokunnan  käsiin,  jonka  jäsenistä 
viisi    edusti  erikoista  hallinnon  haaraa,  siten  että 
ensimmäisellä  oli  hallussaan   raha-asiain  ja  talou- 
den hoito,    toisella   vaatetus-   ja  asuntoasiat,  kol- 
mannella kasvatus,  terveys  ja  huvitus,  neljännellä 
teollisuus  ja  maanviljelys  ja  viidennellä  kirjapaino- 
asiat.  Kuudes  taas  oli  sekä  johtokunnan  että  koko 
yhdyskunnan  presidenttinä.  Yleinen  kansankokous 
oli  ylin  lainsäätäjävalta.   Presidentiksi  valittiin  nyt 
joka  vuosi    Cabet.     Hänen  toimintansa  kävi  kui- 
tenkin   vuosi   vuodelta  yhä  tiukemmaksi  ja  vaati- 
vaisemmaksi,  samalla  kuin  hän  yhä  edelleen  tah- 
toi ylläpitää  ehdotonta  sanontavaltaansa.  Se  syn- 
nytti monissa  jäsenissä  pahaa  verta,  ja  hänen  kan- 
nattajajoukkonsa alkoi  vähetä.  Sentakia  hän  yht'- 

äkkiä  keskellä  tilivuotta  1855  vaati  että  perustus- 
laki oli  korjattava  siihen  suuntaan  että  presidentti 
valittaisiin    neljäksi    vuodeksi  ja  että  hänellä  sinä 
aikana  olisi  oikeus  erottaa  ja  nimittää  kaikki  alem- 
mat virkamiehet.  Vaatimusta  vastaan  nousi  suuri 
joukko  jäseniä,  eikä  se  laiksi  tullutkaan.  Päinvas- 
toin kansankokous,  jossa  äänioikeus  oli  jokaisella 
20  vuotta  täyttäneellä  miespuolisella  jäsenellä,  oli 
selvästi    enemmistöltään    Cabetia  vastaan.     Muut 
hallintomiehet  olivat  taas  hänen  puolellaan.    Vai- 
voin   saatiin    uhkaava    yhteentörmäys    kuitenkin 
tällä  kerralla  vältettyä,  mutta  1856  elokuussa  tapah- 
tui sittenkin    lopullinen  rymäys.     Tällöin  valittiin 
johtokuntaan    kolme  Cabetin  suoranaista  vastus- 
tajaa, joita  muut  hallitusmiehet    eivät    suostuneet 
ottamaan  vastaan.  Siitä  seurasi  monenlaista  seka- 
sortoa, jossa  vastalauseet  ja  julistukset  näyttelivät 
pääosaa  ja  toisinaan    johtivat  väkivallan  tekoihin. 
Paikkakunnan    viranomaiset  asettivat  silloin  väki- 
sin valitut    virkailijat    toimiinsa.     Cabet  kannatta- 
jineen tästä  sydämmistyi.  He  muuttivat  eri  raken- 
nuksiin   asumaan    ja  taukosivat  työnteosta  koko- 
naan. Vastapuolelta  tämän  johdosta  annettiin  julis- 
tus että  jotka  eivät  ota  osaa  työntekoon,    heidän 
ei  liioin  anneta  syödäkään. 

Kun  näin  Cabet  kannattajineen  näki  valtansa 
ehdottomasti  menneen,  lähettivät  he  anomuksen 
valtion  lainlaatijakunnalle  vaatien  yhdyskunnan 
lupakirjan  peruuttamista.  Tämä  toimenpide,  jonka 
tarkoituksena  nähtävästi  oli  kukistaa  koko  siirtola 

ehdolla  millä  tahansa,  sai  kansankouksen  vim- 
moihinsa, ja  Cabet  erotettiin  »yksimielisesti»  yh- 
dyskunnasta. Mieli  synkeänä  ja  toiveissaan  pet- 
tyneenä hän  marraskuussa  170  uskollisen  kan- 
nattajansa kanssa  Iäksi  St.  Louisiin,  jossa  mielen- 
liikutuksesta  aiheutunut  sydämmen  halvaus  lopetti 
hänen  päivänsä  viikon  kuluttua  sinne  saapumi- 
sestaan. 

Icarialaisliikkeen  isä,  alkaja  ja  perustaja  ei 
siis  varsin  onnellista  loppua  nähnyt.  Erotettuna 
itse  perustamansa  siirtolan  jäsenyydestä,  taval- 
laan maanpakolaiseksi  tuomittuna  hän  kuoli  kau- 
kana isänmaastaan  hyvää  tarkoittavassa  itsekkäi- 
syydessään  katkerana  itse  kasvattamiaan  oppilaita 
kohtaan.  Hän  ei  uskonut  toisten  voivan  asioita 
hoitaa,  halusi  sentakia  itse  olla  ainoana  päämie- 
henä,  jolle  toiset  johtovallan  luovuttaisivat  kan- 
sanvaltaisuudenkin vallitessa.  Kun  se  toivo  ei 
täyttynyt,  halusi  hän  ennen  hävittää  oman  työnsä 
hedelmät  kuin  niiden  johtoa  muihin  käsiin  uskoa. 
Siksi  sanomme  että  hänen  itsekkyytensä  oli  hyvää 
tarkoittavaa  —  yhtä  vaarallinen  laji  itsekkyyttä 
kansanvaltaisessa  yhdyskunnassa  kuin  se  on  selvä 
todistus  omistajansa  täydellisestä  epäuskosta  joh- 
dettavain  usein  vain  vaistomaiseen  ymmärrykseen. 


Cabetin  kuoltua  hänen  uskollinen  joukko- 
kuntansa  joutui  aivan  epätoivoon;  muutamat  niin 
syvälle    tähän    epätoivoon    vaipuivat    että  tekivät 

itsemurhan.  Kun  heillä  ei  ollut  mitään  toiveita 
uuden  yhdyskunnan  aikaan  saamisesta,  sijoittui- 
vat he  toistaiseksi  St.  Louisiin  jossa  ryhtyivät 
työhön.  Yhteytensä  he  kaikesta  huolimatta  piti- 
vät voimassa.  Yhdessä  he  julkaisivat  lehteä  ni- 
meltä »Revue  Icarienne»,  jossa  he  yhä  aatettansa 
koettivat  tutuksi  tehdä.  Sitäpaitsi  heillä  oli  omat 
sivistysharrastuksensa,  lukusalinsa,  musikaaliset  ja 
teatraaliset  toimintansa. 

Toista  vuotta  he  näin  yhteytensä  säilyttivät 
mitään  omaa  asuntopaikkaa  omistamatta.  Keväällä 
1858  he  ostivat  28  eekkeriä  käsittävän  maapalstan 
St.  Louisin  vierestä,  maksaen  siitä  25,000  doll 
Paikka  tunnettiin  nimellä  Cheltenham.  Loistavat 
eivät  uuden  yhdyskunnan  edellytykset  olleet.  Ica- 
rialaisilla  ei  luonnollisesti  ollut  suuriakaan  varoja, 
ja  he  sentakia  heti  alussa  velkaantuivat.  Seutu  oli 
sitäpaitsi  epäterveellinen  eikä  juuri  erityisesti  puo- 
leensa vetävä.  Mutta  kuitenkin  he  parastansa 
yrittivät.  Ammattilaiset  kävivät  työssä  kaupun- 
gissa ja  toiset  laittoivat  maatilaa.  Cabetin  nimi 
oli  heille  apuna.  Ranskassa  oleva  icarialaisten  pää- 
toimisto  tunnusti  heidän  yhdyskuntansa  ainoaksi 
oikeaksi  ja  sieltä  he  saivat  tuntuvasti  apuvaroja. 
Vuoden  kuluttua  oli  yhdyskunta  sentakia  jo  aineel- 
lisesti sangen  hyvällä  kannalla  ja  menestymistoi- 
veet  suuret. 

Mutta  silloin  erimielisyyden  paholainen  taas 
ilmestyi  heidän  keskellensä.  Riita  jälleen  syntyi 
perustuslaista  ja  hallinnosta.  Toiset,  Cabetin  alku- 

peräiset  asetoverit  ja  joukon  vanhemmat  vaativat 
että  hallintovalta    oli  keskitettävä  yhden  henkilön 
käsiin,  samoin  kuin  Cabet  oli  vaatinut  Nauvoossa; 
nuoremmat    taas    tahtoivat  täysin  kansanvaltaista 
hallitusta.     Erimielisyys    kehittyi    niin    kiihkeäksi 
että  kun    vanhemmat    lopullisesti  asiasta  ratkais- 
taessa pääsivät  voitolle  läksi  nuoremmista  viitisen- 
kymmentä jäsentä  tiehensä  koko  yhdyskunnasta. 
Sitä  ei  nuori    siirtola   voinut    kestää,    vaan  1864^ 
viisi  vuotta   tämän    eron  jälkeen    se  taukosi  ole- 
massaolostaan.    Yhdyskunnan    viimeisistä    vuo- 
sista sen  viimeinen  ylistetty  presidentti  A.  Sauva 
kirjoittaa  näin: 

»Tämän    eroamisen   jälkeen  yhdyskunta  kai- 
kin tavoin  riutui.    Monia  ymmärtäväisempiä  jäse- 
niä,   monia   taitavimpia   ammattimiehiä  oli  niiden 
joukossa   jotka   erosivat  ja  tappio  oli  korvaama- 
ton.   Pienentynyt    yhteiskunta    taisteli    uhraavai- 
sesti  viisi  vuotta  eteenpäin,  huolimatta  vastuksel- 
listen    tapahtumain    sarjasta,  jotka  näyttivät  salaa 
liittoutuneen    sitä  kukistamaan;  ja  1864  oli  jälellä 
vain  kahdeksan  miestä,  seitsemän  naista  ja  muu- 
tamia lapsia.     Kiinnityksen  omistaja  ahdisti  mak- 
sua ja  uhkasi  anastaa  omaisuuden.   Rahastot  oli- 
vat   tyhjät    eikä  ollut    mitään  tehokkaita  tuloläh- 
teitä.   Agitatiooni  oli  loppunut,  eikä  mitään  apua 
kuulunut  Ranskasta.   Viimeinen  ponnistus  tehtiin 
kuitenkin  vielä.     Kaksi  jäsentä  lähetettiin  Nebras- 
kaan   etsimään    soveliasta   seutua  valtion  maista; 
mutta    heidän    palatessaan    oli    moraali  niin  hei- 

kennyt  ja  siirtoa  varten  tarvittavia  rahoja  puuttui 
niin  täydellisesti  että  siitäkin  aikomuksesta  oli 
pakko  luopua.» 


Nauvoossa  oleva  yhdyskunta  ei  myöskään 
kestänyt  sitä  voimain  vähennystä,  kun  Cabet  kan- 
nattajineen sieltä  lähti.  Heidän  asiansa  rupesivat 
luistamaan  huonosti,  velat  lisääntyivät  ja  sitä 
mukaa  innostus  väheni.  Mutta  heillä  oli  kui- 
tenkin   paluutie    tavallaan    turvattu.     Huomattava 

nimittäin  on  että  Cabetin  siirtyessä  kansansa 
kanssa  Nauvoon,  pidettiin  sinne  asettumista  vain 
väliaikaisena  toimenpiteenä,  koska  se  seutu  ei 
icarialaisten  varsinaisille  tarkoituksille  sopinut  pie- 
nuutensakaan  takia.  Pari  vuotta  siellä  oltuaan  he 
olivat  sentakia  ostaneet  3,000  eekkeriä  käsittävän 
maa-alueen  Iovassa,  joka  Nauvoon  yhdyskunnan 
nimissä  yhä  vielä  oli.  Kun  nyt  asiat  rupesivat 
luistamaan  vinolleen  Nauvoossa,  päättivät  jäsenet 
1857  siirtyä  sieltä  tänne  Iovan  alueelle  ja  jättää 
yhdyskuntansa  velkojain  käsiin.  Tämän  päätök- 
sensä he  toteuttivatkin  kolmea  vuotta  myöhem- 
min, siirtyen  asutuilta  seuduilta  tänne  tiettömään 
korpeen,  jossa  kaikki  oli  aivan  alkuperäisellä 
luonnon  kannalla.  Siellä  he  koettivat  ponnistella 
uudisasukkaiden  luontoperäisellä  sitkeydellä  kaik- 
kia luonnon  vastuksia  vastaan,  mutta  ylen  huo- 
nolla menestyksellä.  Yhä  useampi  jäsenistä  kyl- 
lästyi   yksitoikkoiseen    rasittavaan    elämään,    yhä 

useampi  vetäytyi  yhdyskunnasta  pois;  tämän 
ohella  heidän  kiinnityslainansa  kantoi,  kymmenen 
prosenttia  korkoa,  ja  kun  eivät  he  korkoa  edes 
jaksaneet  maksaa  lisääntyi  se  velka  tavattomasti. 
Vuonna  1863  heidän  lukumääränsä  kaikkiaan  teki 
35  ja  velka  oli  noussut  15,000  doll.  Nämäkin 
viimeiset  olivat  jo  haluttomat  kaikkeen  työhön, 
ja  koko    yhteiskunta   oli  aivan   kukistumaisillaan. 

Silloin  puhkesi  Amerikan  sisällissota  ja  se 
yhdyskunnan  pelasti.  Heidän  maansa  arvo  kohosi 
ja  samoin  heidän  tuotteensa.  Heillä  oli  kylliksi 
älyä  tällöin  myydä  2,000  eekkeriä  maastaan,  josta 
saivat  10,000  doll.  Sillä  tavoin  he  uudelleen  pää- 
sivät elämisen  alkuun.  Jäsenistö  alkoi  jälleen 
lisääntyä  ja  aineellinen  hyvinvointi  päästä  alulle. 
Muutaman  vuoden  kuluttua  he  jo  voivat  ostaa 
takaisin  osan  myymästään  maasta,  hankkia  kai- 
kellaisia  mukavuuksia. 

Yhdyskunta  eleli  koko  rauhallista  elämää  nyt 
vuosikausia  erikoisemmin  kuitenkaan  omia  aat- 
teitaan levittämättä.  Mutta  vähitellen  kasvoi  paik- 
kakunnalle uusi  polvi,  tuli  uusia  jäseniä  ulko- 
maailmalta ja  he  toivat  tullessaan  uusia  aatteita. 
Siitä  ajasta,  jolloin  ensimmäinen  »matkustus  Ica- 
riaan»  tehtiin,  oli  maailma  suuresti  muuttunut. 
Valtiollistaloudellinen  työväenliike  oli  syntynyt 
vankalle  pohjalle  ja  alkanut  saavuttamaan  menes- 
tystä. Pariisin  kommuni  oli  syntynyt  ja  kuollut, 
synnyttänyt  uusia  ajatuksia,  uusia  menettelymuo- 
toja.    Nämä    kaikki  tunkivat  myös   icarialaiskylän 

vanhollisuuteen,  jossa  liikkeen  ensimmäiset  esi- 
taistelijat tunsivat  vain  icariansa,  ihannevaltionsa, 
jota  he  haaveilivat,  tuntematta  mitään  yhteiskun- 
taa johtavista  laeista.  He  olivat  taistelleet  tuimat 
taistelunsa  erämaan  karua  luontoa  vastaan,  heistä 
oli  tullut  piintyneitä  vanhoillisia  farmareita,  jotka 
uuden  ajan  mielipiteissä  näkivät  vain  veriin  piir- 
tyneen ihanteensa  sortovoimia.  Niitä  he  eivä* 
ymmärtäneet,    oman    Icariansa   he   vain  tajusivat. 

Tällä  tavalla  yhdyskuntaan  syntyi  kaksi  jyrk- 
kää puolueryhmää  jotka  1870-luvulla  alkoivat 
tanakasti  ottelemaan.  Edistyspuolueen  miehet  vaa- 
tivat kaikellaisia  uudistuksia.  Vaativat  naisille 
äänioikeutta  sekä  uusia  mielipiteitä  vaativat  tun- 
nusteltavaksi. Vanhat  iskivät  vastaan  ja  pysyivät 
enemmistössä  nuorien  ponnistuksista  huolimatta. 
Vuonna  1877  nuoret  vaativat  muodollista  eroa, 
ja  kun  vanhat  eivät  siihenhään  suostuneet,  he 
vetosivat  oikeuteen  vaatien  yhdyskunnan  lupakir- 
jan peruuttamista,  koska  muka  yhdyskunta  oli 
kommunistisilla  tarkoituksillaan  rikkonut  lupakir- 
jan määräyksiä.  Tässä  puuhassaan  he  onnistui- 
vatkin, sillä  seuraavana  vuonna  piirikunnan  oikeus 
tuomitsi  lupakirjan  peruutetuksi  ja  yhdyskunnan 
hajotettavaksi. 

Nuoret  pääsivät  tällä  tavalla  erilleen.  He 
saivat  haltuunsa  vanhan  kotikylän,  mutta  siellä 
he  eivät  menestyneet,  vaan  muuttivat  1884  Califor- 
niaan,  jossa  koko  heidän  hommansa  kuoli  1887. 

Vanhat    taasen    sijoittuivat  maa-alan  itäiseen 

osaan  jonne  he  rakensivat  majansa  ja  rupesivat 
uudelleen  maanviljelyshommiinsa.  Vähitellen  vanha 
polvi  kuoli  pois  ja  heidän  mukanansa  innostus 
ja  vanhat  ihanteet,  ja  vuonna  1895  tämä  viimei- 
nen icarialaisyhdyskunta  nimellisestikin  hajaantui. 
Vuonna  1877,  juuri  ennen  viimeistä  kahtia 
jakaantumista,  oli  yhdyskunnan  presidenttinä  A. 
Sauva,  joka  Cheltenhamin  yhdyskunnan  oli  lopet- 
tanut. Hän  kirjoittaa  yhdyskunnan  silloisista 
periaatteista  seuraavaa: 

»Avioliitto  on  pakollinen  täällä,  se  on,  aviot- 
tomuutta  pidetään  luonnon  vastaisena  epäsäännöl- 
lisenä tilana,  jota  suvaitaan  vain  siinä  tapauk- 
sessa että  jäsenten  luku  on  siksi  rajoitettu  että  se 
estää  aviottomia,  miehiä  ja  naisia,  löytämästä 
sopivia  puolisoita.» 

»Yhdyskunnan  periaatteiden,  lakien  ja  sää- 
döksien rikkominen  rangaistaan  julkisilla  nuh- 
teilla, kansalaisoikeuksien  riistämisellä  tai  rikkojan 
erottamisella  rikosten  laadun  mukaan.» 

»Jäsenten  toimialan  määräävät  persoonalliset 
taipumukset  ja  työn  vaatimukset.» 

»Naiset  ottavat  osaa  kansankokouksen  neu- 
votteluihin; heillä  on  oikeus  tehdä  ehdotuksia  sekä 
keskustella  toisten  tekemistä  esityksistä;  he  voi- 
vat esittää  mielipiteensä  ja  neuvonsa,  mutta  he 
eivät  saa  äänestää.» 

»Me  ylläpidämme  kommunistisia  periaatteita 

ja  eritoten  veljeyden  periaateitta  uskonnon  tilalla; 
mutta  kristillisyys  alkuperäisessä  puhtaudessaan 
on  keskuudessamme  suuressa  arvossa;  ja  per- 
soonallisten mielipiteiden  suhteen  uskonnollisissa 
asioissa  Icariassa  vallitsee  mitä  suurin  suvaitsevai- 
suus, edellyttäen  että  sen  ilmaukset  eivät  aiheuta 
hämminkiä  ja  epäjärjestystä  yhdyskunnalle». 


Icarialainen  liike,  joka  niin  tavattomalla  innos- 
tuksella alkoi,  on  osottanut  siis  verraten  vähän 
tuloksia.  Sillä  on  vastuksia  ollut  pitkin  matkan 
vartta  voitettavissa  ehkä  enemmän  kuin  millään 
muulla  samanlaisella  liikkeellä,  mutta  sen  kannat- 
tajat ovat  myös  osottaneet  sitkeyttä  ja  uhraavai- 
suutta  verrattomassa  määrässä.  Koskaan  eivät 
he  kuitenkaan,  enemmän  kuin  muutkaan  puhtaasti 
kommunistiset  yritelmät,  ole  pystyneet  edes  käy- 
tännössä aatteitaan  toteuttamaan  muuta  kuin  mi- 
tättömäksi osaksi.  Sitäpaitsi  ei  koko  liikettä  ole 
kannattamassa  sellaiset  edellytykset  kuin  Ovvenin 
ja  Fourierin  alkamilla  liikkeillä  oli,  sillä  Cabet  ei 
lunnnon  lahjojensa  enemmän  kuin  tietojensakaan 
puolesta  ollut  kummankaan  veroinen.  Hän  esitti 
koko  yhteiskuntajärjesjelmänsä  vain  unelmana, 
jota  hän  ei  aikonut  toteuttaa,  vasta  toisten  innos- 
tuksesta hänenkin  innostuksensa  heräsi.  Kun 
Owen  ja  Fourier  olivat  varsinaisia  yhteiskunnan 
parantajia,  jotka  täydellisesti  järkiperäisen  harkin- 
nan   mukaan    esittivät    ehdotuksensa,    oli   Cabet 

vain  pintapuplinen  haaveilija,  joka  ehkä  enemmän 
uneksi  omia  kunnianhimoisia  suunnitelmiaan  kuin 
varsinaista  lähimmäistensä  tilan  parantamista- 
Siksi  icarialaisella  liikkeellä  aina  on  ollut  vain 
pintapuolinen  leimansa  joka  ei  ole  koskaan  kyen- 
nyt tunkeutumaan  yhteiskunnallisen  ja  taloudel- 
lisen kysymyksen  ytimeen,  vaan  on  ollut  vain 
perheellistä  yhteiselämää  omain  jäsenten  keskuu- 
dessa. 


Icarialaisen  liikkeen  mukana  kommunistiset 
suuryritelmät  sammuivat.  Sen  jälkeen  ei  ole  kyetty 
enää  sitä  aatetta  nostaa  niin  korkealle  että  se  valo- 
soihtuna olisi  kyennyt  mukanansa  tempaamaan 
tuhansia  ihmissieluja.  Yhteiskunnan  parantamis- 
aatteet,  etsittyään  turhaan  käytännöllistä  ratkaisua 
ihmisen  olemuksen  parantamisen  hämärältä  ja  ris- 
tiriitaiselta pohjalta,  järjestyivät  viime  vuosisadalla 
suureksi  sosiaalidemokraattiseksi  liikkeeksi,  jonka 
pohjana  ei  ole  ihanteelliset  valehaaveilut,  vaan  tie- 
teellisten tosiasiain  vankka  pohja.  Kun  tämä 
pohja  kerran  oli  löydetty,  tappoi  se  ikipäiviksi 
yksityisiä  mallionneloita  tavoittelevan  kommunis- 
min, joka  kilpailussa  kapitalistisen  suurtuotannon 
kanssa  itsesäilymisestä  oli  joutunut  surkeasti 
tappiolle. 

Meidän  päivinämme  on  suurista  kommunisti- 

liikkeistä  jälellä  vain  vähäpätöisiä  jätteitä,  pääasial- 
lisesti uskonnollisia  joukkokuntia,  joita  yhteinen 
lahkolaisusko  vain  heikosti  enää  koossa  pitää. 
Toiset  ovat  jonkinlaisia  varakkaiden  ihmisten 
ylläpitämiä  siirtoloita,  joissa  koetetaan  saarnata 
kommunistisia  aatteita.  Sellaisista  mainittakoon: 
Altruistien  yhdyskunta  St.  Louisissa,  Mo.,  jolla 
on  pieni  farmi  hallussaan  Missipin  varrella  ja  jul- 
kaisee lehteä  The  Altruist;  Israelin  yhdyskunta 
Texasissa,  joka  tavoittelee  ensimmäisten  kristitty- 
jen elintapoja;  osuustoiminnallinen  veljeskunta 
Burleyssa,  Wash.,  joka  on  jälellä  viime  vuosi- 
kymmenellä Amerikassa  perustetusta  Social  De- 
mocratic  Partysta ;  yhdenvertaisuusyhdyskunta 
Washingtonissa  j.  n.  e. 


Mainittava  vielä  on  muuan  yritys,  joka  tun- 
netaan nimellä  American  Go-operatlve  Association 
ja  joka  ylpeästi  on  ilmoittanut  aikovansa  paisua 
kahdenkymmenennen  vuosisadan  suurliikkeeksi. 
Sen  yhdistyksen  aikomuksena  ei  ole  kulkea  »vas- 
tavirtaa kapitalistista  lainlaadintaa  vastustamaan, 
vaan  pysytellä  keskellä  väylää  ja  kulkea  täy- 
dellä vauhdilla  myötävirtaa,  käyttäen  apunansa,  ei 
esteinä,  niitä  lakeja,  jotka  monopooli  on  saanut 
aikaan.»  Tämä  merkitsee  että  se  aikoo  trusti- 
yhdistyksien  keinoja  käyttäen  perustaa  mahdotto- 
man suuren  tuotantoyhteyden,  joka  tuottamispii- 
riinsä    kokoaa    kaiken    maailman    tuotantohaarat, 

4 


98 

antaa  työtä  jokaiselle  sitä  haluavalle  ja  jakaa 
työntuotteet  tasan  kaikille  jäsenilleen.,  »Maailmaa 
käsittävä  osastokauppa»  on  siitä  yrityksestä  syn- 
tyvä, niin  voimakas  että  nykyiset  trustiyhteydet 
eivät  sitä  kykene  nielemään,  vaan  se  päinvastoin 
nielee  ne,  kuiviin  juoksuttaen  niiden  markkina- 
paikat. Yritys  on  siis  tavallinen  tuotanto-osuus- 
kunta, pöyhkeilevässä  muodossa  esitetty.  Yrityk- 
sen etunenässä  on  suuria  kauppapomoja,  pap- 
peja, porvarillisia  »ihmisystäviä»  y.  m.  ja  sen  pää- 
asiallisena sisällyksenä  lienee  vain  jonkinlainen 
vastapainon  yritys  yhäti  nousevaa  sosialistista 
mielialaa  vastaan.  Kommunistisen  värityksensä 
saapi  yritys  sen  kautta  että  se  tarkoituksiinsa 
lukee  suuremmoisten  siirtolain  perustamisenkin, 
joissa  kommunistinen  yhteiselämä  olisi  toteutet- 
tuna. Jotenkin  selvää  on  että  jos  käytännössä 
yrityksellä  voi  sanoa  olevan  jotakin  rehellistä  tar- 
koitusta, on  se  vain  uuden  suuren  komppanian 
luominen  samoille  perusteille  kuin  entisetkin  ovat. 
Huomautettava  kaiketi  kommunististen  yritel- 
mäin joukossa  on  myös  suomalainen  yritys.  Mal- 
kosaaren  yhteiskunta.  Erityisemmin  ei  se  eroa 
muista  kommunistisista  kokeiluista  minkään  puo- 
lesta; yksin  sen  lopullinen  menehtyminenkin  johtui 
samoista  syistä  kuin  useampain  muiden.  Icaria- 
laista  liikettä  se  ulkonaisesti  ehkä  eniten  muis- 
tuttaa, varsinkin  viimeiset  vaiheet  ovat  jotenkin 
samallaiset  kuin  Nauvoon  yhdyskunnan  kohtalot. 
Malkosaaren    perustajan    Matti  Kurikan  moninai- 

sista  aatoksista  selvimpänä  pistää  esille  tarkoitus 
että  erikoisissa  siirtoloissa,  »Sointuloissa»,  voitai- 
siin kasvattaa  valiojoukko  valistunutta  väkeä, 
samalla  kuin  siirtolat  saatettaisiin  taloudellisesti 
tukevalle  pohjalle.  Kun  nämä  kaksi  tarkoitus- 
perää olisi  saavutettu,  läksisi  näistä  »Sointuloista» 
valloitusjoukot  maailmalle  johtajiksi  taloudellisiin 
työn  ja  kapitaalin  välisiin  taisteluihin;  heillä  olisi 
aina  selkänojanansa  »Sointulat»  aineellisina  kan- 
nattajina, eikä  heidän  sentakia  tarvitsisi  olla  riip- 
puvaisia kapitalisteista.  Samoin  kuin  Fourierin 
Falanksien,  piti  »Sointuloidenkin»  leviämän  ympäri 
maailman  ja  siten  muuttaman  maailman  sopu- 
sointuisaksi onnelaksi. 

Malkosaaren  siirtolan  kukistumisen  ulkonai- 
set syyt  olivat  eripuraisuus  ja  itsekäs  johtohimo. 
Mutta  tietysti  varsinainen  sisällinen  syy,  joka 
samallaiseen  lopputulokseen  olisi  joka  tapauk- 
sessa johtanut,  oli  itse  ajatuksen  mahdottomuus. 
Kapitalistisen  suurtuotannon  vaikuttimet  ovat  niin 
laajat  ettei  niitä  voi  korpeenkaan  pakenemalla 
välttää,  ja  niin  kauan  kuin  ne  vaikuttimet  sekä 
niiden  synnyttäjä,  itse  järjestelmä,  ovat  olemassa, 
ei  mitään  valiojoukkoa  ihmisistä  voi  luoda.  »Soin- 
tujalta» puuttuu  siis  sen  ensimmäiset  edellytyk- 
set, samoinkuin  kommunistisilta  yhteiskunnilta 
yleensä. 


Havaintoja  ja  mietelmiä. 

Muinaisina  aikoina,  kun  kulkuneuvot  olivat 
huonot  ja  yleismaailmallisesta  tuotannosta,  enem- 
män kuin  yleismaailmallisesta  kaupastakaan  ei 
mitään  tiedetty,  vaan  jokainen  pienempikin  yhdys- 
kunta, jopa  perhekin  itse  tuotti  omat  elintar- 
peensa,  olisi  viime  vuosisadalla  esiintynyt  kom- 
munistinen liike  saanut  aivan  toisen  pohjan,  kun 
sitä  arvostellen  olisi  katseltu  kuin  nykyään.  Vielä 
pikkutuotannon  aikana,  ennen  suuria  keksintöjä, 
olisi  ollut  mahdollista  toteuttaa  aatokset  erikoi- 
sesta muusta  maailmasta  irrallaan  olevasta  yhteis- 
kunnasta. Kauppatavarata  ei  siihen  aikaan  vielä 
ollut  siinä  merkityksessä  kuin  nykyään,  sillä  tuo- 
tanto yleensä  perustui  tilaukseen,  ja  tavara  val- 
mistettiin vain  siinä  määrässä  kuin  hetkellinen 
kysyntä  vaati.  Tällä  tavalla  pienikin  yhteiskunta 
tuli  omillaan  toimeen,  ja  kommunistisen  yhteis- 
kunnan luominenkaan  ei  silloin  olisi  erikoisem- 
paa vaikeutta  kohdannut. 

Mutta  silloin  taas  ei  ollut  itse  kommunisti- 
sella   liikkeellä    mitään    edellytyksiä.     Tavallisina 

aikoina,  kun  sota,  rutto  tai  kato  ei  ollut  ihmis- 
kuntaa kiusaamassa,  oli  yleinen  toimeentulo,  sen 
ajan  yksinkertaisten  vaatimusten  rajoissa,  kuta- 
kuinkin kohtuullinen.  Varsinainen  köyhälistö,  ja 
varsinkin  sen  alin  kurjalisto,  on  vasta  suurtuotan- 
non synnyttämä,  patriarkkaalisissa  oloissa  ei  sitä 
luokkana  tunnettu.  Alituinen  kärsimys-  ja  kurjuus- 
tila  ei  sentakia  myöskään  ollut  niin  silmiinpistävä. 
Ja  sitäpaitsi  oli  raja  köyhän  ja  rikkaan  välillä  san- 
gen himmeä,  mahdottomia  rikkauksia  ei  ollut  yksi- 
lölle kasaantunut  ja  varakkaammatkin  katsoivat 
velvollisuudekseen  elää  kättensä  töistä  ja  otsansa 
hiessä  leipää  syödä.  Kommunistinen  liike,  jos 
sitä  olisi  vaikka  mitä  pontevamminkin  yritetty 
herättää,  ei  olisi  asiain  tällä  kannalla  ollen  mitään 
vastakaikua  saanut  kansassa,  vaan  sen  olisi  ollut 
pakko  tukehtua  tarpeettomuuteensa. 

Mutta  kun  suurtuotanto  oli  syntynyt,  sorti 
se  nopeasti  pikku  mestarit  palkkalaisiksi,  ajoi 
lukemattomat  pikku  tilalliset  ja  maalaistyöväestön 
tehtaisiin  ja  siten  synnytti  erikoisen  kansanluo- 
kan jolla  koskaan  ei  ollut  toivoa  palkkalaisase- 
masta  kohota  työnantajaksi,  kuten  laita  oli  ollut 
vielä  pikkutuotannon  vallitessa.  Ja  samalla  se 
myös  synnytti  luokkasodan,  jossa  melkein  sään- 
nöllisesti palkkalaisjoukko  joutui  tappiolle.  Sa- 
malla hallitus  laati  lakeja  työväestön  kurissa  pitä- 
miseksi ja  siten  yhä  enemmän  painoi  toiveita 
joita  palkkalaisissa  saattoi  olla  oman  tilansa 
parantamisen  suhteen.  Ja  samassa  määrässä  kuin 

ne  toiveet  huononivat,  kohosi  tiedon  levitessä 
parempain  olosuhteiden  kaipuu  synnyttäen  usein 
vaistomaista  epätoivoa  koko  yhteiskuntarakenteen 
parantamismahdollisuuksien  suhteen.  Työväestö 
näki  kohtuullisimpiinkin  toivomuksiinsa  ja  vaati- 
muksiinsa  vastattavan  vain  pilkalla  ja  pakko- 
sakoilla  isäntien  puolelta  ja  viattomimpienkin 
tekojen  varalle  oli  olemassa  hallitus  ja  laki  joka 
sääti  vankeutta  ja  julmia  rangaistuksia  sille  joka 
vain  oikeuttansa  etsi. 

Aivan  luonnollista  oli  että  tällainen  asiain 
tila  ensiksikin  synnytti  aatoksen  kommunisti- 
sesta yhteiskunnasta  ja  että  se  aatos  sitten  niin 
mahtavan  vastakaiun  aikaan  sai  sekä  työväestön 
keskuudessa  että  senlaisissakin  ihmisissä,  joita 
isäntien  eduskunnan  ja  hallituksen  julkea  puo- 
lueellisuus alkoi  ällöttää.  Kommunististen  aatos- 
ten leviäminen  synnytti  jälleen  yhtä  kiihkeän  halun 
niiden  käytännölliseen  toimeenpanemiseen.  Oli- 
vathan ne  aatteet  niin  helpot  toteuttaa!  Lupasi- 
vathan  ne  niin  tavattoman  paljon!  Kaikki  kur- 
juus, johon  voitonhimo  oli  ihmiskunnan  vaivut- 
tanut, oli  poistuva;  kaikki  vääryys,  jota  oli  saatu 
kokea,  oli  väistyvä  veljellisen  yhteistoiminnan 
tieltä!  Ja  kun  kerran  yksikin  veljeskunta  oli  pe- 
rustettu, oli  esimerkki  uusia  synnyttävä,  maailma 
oli  vähitellen  pelastuva  suurtuotannon  tuotta- 
masta pahasta  ja  vain  sen  hyvät  puolet  jäisivät 
vaikuttamaan ! 

Mutta  maailmapa  ei  ollutkaan  enää  sama  maail- 

ma  kuin  ennen  pikkuteollisuuden  vallitessa.  Suur- 
tuotanto oli  ehtinyt  hävittää  yksityisten  yhteis- 
kuntien omintakeisuuden  ja  luonut  maailmasta 
elimillisen  tuotantokokonaisuuden,  joka  ei  sietä- 
nyt mitään  yksityisiä  omistaan  eläviä  yhdyskun- 
tia. Oli  syntynyt  maailmaan  kauppatavara,  jota 
ei  valmistettu  enää  kysynnän  ja  kulutuksen  mu- 
kaan, vaan  alituisesti,  sen  kun  koneisto  ehti.  Eikä 
tätä  kauppatavaraa  myyty  enää  vain  oman  tuvan 
pieluksilla,  vaan  yhä  nouseva  kilpailukiihko,  joka 
muodostui  varsinaiseksi  kauppasodan  käynniksi 
eri  tuotantoyhteyksien  ja  eri  kansojen  välillä,  sekä 
alati  kasvava  tuotannon  suuruus  pakotti  etsimään 
markkinapaikkoja  joka  maailman  kolkalta.  Missä 
vain  ihmisiä  asusti,  sinne  myös  kauppatavara 
tiensä  löysi.  Ja  missä  uusi  tuatantoyhteys  syn- 
tyi, siellä  kilpailun  vimma  pakotti  taisteluun  elä- 
mästä ja  kuolemasta. 

Tällä  mahdottoman  suurella  tuotantovoimalla 
joka  eteenpäin  kulki  samallaisella  möhkälepuris- 
tuksella  kuin  jäämassa  koskessa  keväällä  kulkee, 
oli  ja  yhä  on  vastustamaton  taipumus  kasata 
yhteen  suuret  tuotantohaarat,  aivan  kuin  se  vais- 
tomaisesti pelkäisi  kiihkoisan  kilpailun  kokonaan 
hävittävän  sen  oman  olemuksen.  Sillä  tämä  tuo- 
tantohaarojen  yhteen  kasaantuminen  merkitsee 
juuri  kilpailun  kukistamista,  ja  se  on  yhtä  luon- 
teenomainen suurtuotannolle  sen  edelleen  kehi- 
tyksessä kuin  itse  vapaa  kilpailu  on  ehdoton 
edellytys    suurtuotannon    alkamiselle.     Taipumus 

poistamaan  kilpailua  tuotannosta  on  jälleen  se 
mahtava  voima  joka  tekee  mahdottomaksi  kilpai- 
levan tuotantojärjestelmän  valtaan  pääsemisen 
suurtuotannon  sivulla.  Sillä  yhtä  mahdotonta 
kuin  on  yksityisen  tehtailijan  tulla  toimeen  kil- 
pailussa suurtrustin  kanssa,  yhtä  mahdotonta  on 
minkään  uuden  järjestelmän  saada  jalansijaa  suur- 
tuotantojärjestelmän  rinnalla.  Se  nielee  kokeilut 
ehdottomasti,  sillä  se  tarvitsee  toimeen  tullakseen 
jokaisen  kolkan  maan  pinnalta  jotka  se  jo  onkin 
itsellensä  anastanut. 

Tällaisessa  yhteiskunnassa  oli  tietysti  kom- 
munististen aatteiden  mahdoton  toteutua.  Tar- 
koituksena nyt  oli  luoda  yhteiskunta  tämän  ääret- 
tömän tuotantovoiman  ulkopuolelle  katkasta  sen 
yhteys  ehdottomasti  maailmasta,  mutta  toteuttaa 
kuitenkin  pienoiskoossa  kaikki  ne  suuret  keksin- 
nöt, edistykset,  sivistyksen  tulokset,  mitä  vuosi- 
tuhansien kuluessa  ihmiskunta  oli  voittanut.  Aiko- 
muksena oli  katkaista  yhteys  toisten  ihmisten 
kanssa  aikana,  jolloin  jo  jokainen  lähimmäises- 
tään riippui,  jolloin  koko  maailma  pysyi  pystyssä 
sen  nojalla  että  itse  kukin  —  tai  suurin  osa, 
työväestö  teki  työtä  kaivoksissa,  tehtaissa,  pel- 
loilla, niityillä,  rautateillä,  valtamerillä,  jolloin  kaik- 
kia näitä  töitä  ja  kaikkia  näitä  työpaikkoja  tar- 
vittiin ehdottomasti  ihmiskunnan  toimeentulon 
tuotannossa.  Kommunistien  korviin  täytyi  joka 
aika  kuulua  kohina  siitä  mahdottomasta  työstä 
ja    toiminnasta    mitä    maailmassa    suoritettiin    ja 

heidän  täytyi  raskaissa  ponnistuksissaan  alitui- 
sesti huomata  voimain  ja  ainesten  puutteen,  jota 
ulkopuolella  taas  oli  yllin  kyllin.  Kokeilujen  tulok- 
sena täytyi  olla  vain  köyhyyden  tapaaminen  kaik- 
kialla ja  lopulta  selvä  huomio  siitä  että  jos  yri- 
tys ja  kokeilu  onnistuisikin,  jos  heidän  onnis- 
tuisi erottautua  maailmasta  itsenäiseksi  yhdys- 
kunnaksi, täytyisi  heidän  kehityksensä  kulkea 
taaksepäin  raakalaisuuden  kannalle,  koska  aines- 
ten ja  edellytysten  köyhyys  pakotti  luopumaan  jo 
saavutettuja  sivistyksen  voittoja  käyttämästä  ja 
turvautumaan  alkuperäisiin  muinaiskeinoihin. 

Kommunistisessa  liikkeessä  me  tällä  tavalla 
tapaamme  kahdenkertaisen  kehityksen  huipun. 
Toisella  tiellä  kommunistit  ehdottomasti  pitivät 
kiinni  alkuperäisistä  aatteistaan  tavattomilla  pon- 
nistuksilla pyrkien  kohti  unelmoitua  ihanneyhteis- 
kuntaa; tuloksena  oli  ehdoton  häviö  verraten 
lyhytaikaisen  toiminnan  jälkeen.  Toisella  tiellä 
jälleen  näemme  kommunistien  esteitä,  pettymyk- 
sistä ja  tappioista  oppivan  tinkimään  omien  peri- 
aatteittensa ja  unelmainsa  kanssa  ja  menestyvän 
sitä  paremmin  mitä  enemmän  he  tinkiessään  sai- 
vat työnnettyä  syrjään  aatettansa.  Mutta  sillä 
tiellä  he  myös  lopulta  luisuvat  pois  koko  polul- 
tansa ja  pääsevät  tavallisen  osakeyhtiön  rajoihin 
ja  tuotantotoimintaansa  ajavat  aivan  kapitalistis- 
ten tuotantosääntöjen  mukaan.  Valittavana  on 
vain  kaksi  ehtoa:  joko  kulkea  vastarintaan  ja 
väsyä  tai  kääntyä  myötävirtaan  —  ihanteista  todel- 

lisuuteen.    Onnistumisen    mahdollisuutta    ei   ole, 
voi  vain  hukkua  tai  palata. 

Mutta  kommunistisen  liikkeen  tuloksia  ei  silti 
saa  vähäisiksi  arvostella,  sillä  liikkeellä  on  ihmis- 
luonteen ja  taloudellisen  elämän  ymmärtämisessä 
sangen  suuria  ansioita.  Yhä  vieläkin  kuullaan 
useasti  väitettävän  että  ihmisten  keskinäinen  kil- 
pailu toimeentulosta  on  muka  ainoa  nerokkuuden 
ja  uutteruuden  lähde.  Jos  todella  tämä  väite  paik- 
kansa pitäisi,  olisi  ihmiskunnan  tulevaisuus  san- 
gen lohdutonta.  Sillä  kapitalistinen  tuotantojär- 
jestelmä, kuten  jo  ylempänä  huomautettiin,  pyr- 
kii ehdottomasti  kaiken  kilpailun  hävittämään  ja 
muuttamaan  tuotannon  yhteiskunnalliseksi  pro- 
sessiksi, joka  riippuu  kokonaan  yksilöitten  uutte- 
ruudesta. Sen  yksilöllistä  luonnetta  osottaa  enää 
yksityinen  omistus,  joka  sekin  jo  siinä  määrässä 
on  hävinnyt  ettei  voida  enää  paljon  puhua  yksi- 
tyisistä suurtuottajista,  vaan  suurtuottajain  luo- 
kasta, osakkeen  omistajista.  Seuraava  askel  jo  on  se 
asiain  tila  jolloin  koko  kansa  kuuluu  näihin  osak- 
keenomistajiin, eikä  silloin  tietysti  voi  puhetta 
olla  kilpailusta.  Kilpailu  häviää  siis  tuotannosta 
aivan  luonnollisessa  järjestyksessä,  ja  jos  se  vain 
olisi  uutteruuden  ja  nerokkuuden  kannattajana 
tässä  maailmassa,  saisimme  jo  lähimmässä  tule- 
vaisuudessa valmistautua  vastaan  ottamaan  näi- 
den ominaisuuksien  häviämistä  maailmasta. 

Onneksi  ei  sellaista  epätoivoa  tarvitse  pelätä. 
Edistyminen  ja  kehitys,  sen  mukana  uutteruus  ja 
nerokkuuskin,     ovat    ihmisluonteen,    samoinkuin 

koko  luonnon  syntyperäisiä  ominaisuuksia,  jotka 
eivät  häviä  minkään  erikoisen  järjestelmän  mu- 
kana. Ja  kommunistisen  liikkeen  kokemuksissa 
on  meillä  osittain  käytännöllisiä  todistuksia  tästä 
seikasta.  Vaikka  nimittäin  kommunistisissa  yhteis- 
kunnissa kellään  yksilöllä  ei  ollut  yksinomaista 
persoonallista  etua  uutteruudestaan  ja  toimekkuu- 
destaan,  osottavat  kuitenkin  kaikkien  kertomukset 
että  siellä  ei  ollut  laiskoja  vetelyksiä  ollenkaan, 
vaan  kaikki  olivat  uutteria.  Vieläpä  väittävät  monet 
kokemuksista  tietonsa  saaneet  että  näissä  yhteis- 
kunnissa osottivat  hämmästyttävässä  määrässä 
erikoisominaisuuksia  sellaisetkin  henkilöt,  joilta  ei 
tavallisessa  elämässä  olisi  saanut  mitään  puriste- 
tuksi. Eikä  siinä  ole  mitään  merkillistä.  Kun  asiat 
ovat  sillä  kannalla  että  mitkään  ulkonaiset  olo- 
suhteet eivät  ole  ihmisen  kehitystä  ja  vapaata 
valintaa  estämässä,  on  varmaa  että  ketään  sel- 
laista ei  ole,  jolla  ei  taipumuksia  olisi  ja  halua 
hyödylliseen  toimeen.  Sellaiset  käsitteet  kuin  lais- 
kuus ja  ahkeruus  ovat  tuotantojärjestelmän  hedel- 
miä, joka  vapaan  kehitysmahdollisuuden  ja  valin- 
tavallan  yksilöiltä  riistää. 

Tunnettu  amerikalainen  kirjailija  Charles  Nord- 
hoff  on  persoonalliset  kokemuksensa  kommu- 
nistiyhteiskunnista  sovittanut  seuraaviin  ponsi- 
lauseisiin: 

»Kommunistit  eivät  raada  järjettömästi. 

»Kommunistiyhteiskunnassa  ei  ole  kukaan 
jäsen  palvelija.» 

»Kommunistin  elämä  on  täynnä  mietelmiä 
persoonallisen  helppouden  ja  mukavuuden  edis- 
tämiseksi.» 

»Kommunistit  eivät  ole  laiskoja.» 

»Kommunistit  ovat  rehellisiä.» 
»He  ovat  ihmisystävällisiä  ja  armeliaita.» 
»Kommunistit  elävät  hyvin  ja  paljon  terveel- 
lisemmissä    olosuhteissa    kuin    tavallinen   maan- 


» Kommunistit  ovat  raittiita,  ja  juoppous  on 
heidän  kesken  tuntematonta.» 

»Kommunisteja  hoidetaan  huolellisesti,  kun 
ovat  sairaina  ja  vanhoina  päivinä  heidän  elämänsä 
muodostetaan  kevyeksi  ja  miellyttäväksi.» 

»Kommunistit  ovat  pitkäikäisimmät  kansam- 
me seassa.» 

»Kukaan  kommunisti  ei  tee  omaisuuden  ko- 
koamisesta elämänsä  päätehtävää;  heillä  ei  ole 
mitään  kiirettä  rikkaaksi  tulemisessa.» 

»Kommunismielämä  varaa  suurempia  vaihte- 
levaisuuksia toiminnassa  itse  kullekin  yksilölle  ja 
siten  lisää  ihmisten  taitoja  ja  laajentaa  mahdolli- 
suuksia.» 

Se  tarjoo  laajemmassa  asteikossa  terveellisiä 
nautintoja  ja  myös  vankempia  rajoja  turmelevia 
huvituksia  vastaan.» 

»Se  antaa  itsenäisyyttä  ja  teroittaa  mieliin 
järkevyyttä  ja  huolellisuutta;  se  vaatii  itseuhrausta 
ja  estää  itsekkyyttä  ja  kateutta;  ja  siten  lisääntyy 
onnellisuus  joka  johtuu  ihmisluonteen  moraali- 
sesta puolesta.» 

»Se  vapauttaa  yksilön  elämän  suuresta  tus- 
kallisten huolien  joukosta,  ylityön  välttämättö- 
myydestä ja  uuvuttavasta  raadannasta  ja  onnetto- 
muuden pelosta  sekä  vanhuuden  päivien  häpeäl- 
lisestä armeliaisuudesta.» 

»Vertaillessani  tyytyväisen  ja  varakkaan,  se 
on  onnistuneen  kommunistin  elämää  tavallisen 
maanviljelijän  tai  mekaniikon  elämään  meidänkin 
varakkaassa  maassamme,  taikka  etenkin  työmies- 
ten ja  heidän  perheittensä  elämään  etenkin  suur- 
kaupungeissamme, täytyy  minun  tunnustaa  että 
kommunistin  elämä  on  niin  paljon  vapaampaa 
huolista  ja  epäonnistumisen  uhasta,  niin  paljon 
helpompaa,  niin  paljon  parempaa  monin  tavoin 
ja  kaikissa  aineellisissa  suhteissa,  että  minä  vil- 
pittömästi toivon  sen  edelleen  kehittyvän  Yhdys- 
valloissa.» 

Näissä  huomioissa  on  epäilemättä  paljon 
totta,  vaikka  ne  ovatkin  kirjoitetut  aikana,  jolloin 
kommunististen  kokeilujen  mahdollisuuksista  saat- 
toi vielä  puhua,  ja  sivuuttaen  asianhaarat  joita 
kapitalistisen  tuotantojärjestelmän  kehitys  ei  vielä 
ollut  selvinä  esille  loihtinut.  W.  A.  Hinds,  toi- 
nen Amerikan  kommunismin  historioitsija,  löytää 
kommunismista   m.  m.    seuraavia  johtopäätöksiä: 

»Että  omaisuuden  yksilöllinen  omistaminen 
ei  ole  oleellista  teollisuudessa  eikä  monimutkai- 
sen liikkeen  tehokkaassa  ajamisessa; 

»Että  kurjuudella  ja  löysäläisyydellä,  jotka 
ovat    yksilöllisen    omistus-  ja  kilpailujärjestelmän 

välttämättömiä  tuloksia,  sen  kautta  kun  toiset 
tulevat  äärettömän  rikkaiksi,  toiset  äärettömän 
köyhiksi,  ei  ole  mitään  tilaa  kommunismissa; 

»Että  käräjöiminen  ja  muut  kalliit  pahat,  jotka 
ovat  yksityisomaisuuden  välttämättömiä  seuraajia, 
häviävät  täysin  kommunistisista  yhteiskunnista; 

»Että  siveellisen,  henkisen  ja  sielullisen  sivis- 
tyksen välikappaleet  voidaan  kommunistisessa 
yhteiskunnassa  saattaa  jokaisen  jäsenen  ulot- 
tuville; 

»Että  kommunismi  lisää  tuottajain  lukua  ja 
vähentää  samassa  suhteessa  ei-tuottajain  lukua, 
ja  on  sillä  tässä  sekä  muissa  suhteissa  suuria 
taloudellisia  etuja  yksilöllisyyden  rinnalla». 

Paitsi  näitä  ja  muita  kokemuksellisia  tuloksia 
kommunismista,  saattaisi  vielä  luetella  koko  jonon 
sellaisia  jotka  eivät  ole  seurauksia  kommunis- 
mista, vaikka  niitä  itsepintaisesti  tahdotaan  kom- 
munismin tiliin  merkitä.  Vaikeimpana  syntinä 
kirkollisuuden  puolelta  on  kommunistisen  liik- 
keen niskoille  sälytetty  se  erilainen  uskonnolli- 
nen katsantokanta  joka  jokaisessa  kommunisti- 
liikkeessä on.  Mikään  niistä  nimittäin  ei  ole  tai- 
punut vallitsevien  kirkkojen  puhdasoppisuuteen, 
vaan  on  muodostanut  oman  uskonnollisen  käsi- 
tyksensä joko  jonkun  lahkon  oppisuunnan  mu- 
kaan tai  itsenäisesti  koko  kristillisen  kirkon  aja- 
tuskannasta  poikkeavaksi.  Siitä  johtuvat  ne  kat- 
kerat vihamieliset  hyökkäykset  joita  kommunista 
liikettä  vastaan  on  aikojen  kuluessa  tehty  ja  jotka 

ovat  kristillisessä  maailmassa  saaneet  jonkinlaisen 
kammon  koko  kommunismin  nimeä  vastaan. 

Kaikesta  tästä  huolimatta  itse  kommunisti- 
sessa aatteessa  on  jotakin  niin  suurta  ylevää, 
jaloa  ja  niin  paljon  ihmisten  keskinäistä  rakkautta 
sisältäviä  piirteitä  että  kristillinen  kirkko,  luke- 
malla pois  sen  ensimmäiset  olemassaoloajat,  ei 
ole  milloinkaan  kyennyt  sellaista  tuskin  osotta- 
maan,  vielä  vähemmin  toteuttamaan.  Itse  kommu- 
nismin perusajatus,  joka  sisältää  sen  että  käsit- 
teet »minun»  ja  »sinun»  väistyvät  pois  »meidän» 
tieltä,  on  niin  peräti  luonnollinen  ja  se  jokaisen 
ihmisen  sydämmessä  herättää  suloista  vastakai- 
kua että  on  vaikeata  syvemmin  ajatellen  käsittää, 
miten  ollenkaan  kommunismi  nimelle  on  voinut 
tulla  se  ruma  väritys,  jota  kirkko  sille  aina  on 
tahtonut  työntää.  Jos  mikään  on  sopivainen  pohja 
tulevalle  haaveksitulle  »tuhatvuotiselle  valtakun- 
nalle», niin  on  se  juuri  kommunistinen  aatos, 
sillä  se  on  niin  puhdas  kaikesta  siitä  mikä  huo- 
noksi ihmisluonteessa  tunnetaan.  Ja  jos  milloin- 
kaan inhimillinen  yhteiskunta  omaksuu  veljeyden 
olemuksensa  kannattajaksi,  niin  on  kommunis- 
milla ensimmäinen  oikeus  ja  myös  välttämättö- 
myys toteutua. 

Mutta  sittenkin,  me  emme  nyt  elä  veljeyden 
aikakaudessa,  vaan  päinvastoin  vihan,  itsekkäi- 
syyden  ja  voitonhimon  aikakautena.  Ja  sellaisena 
aikakautena  saarnat  veljeydestä  eivät  merkitse 
mitään,    ellei    samalla    muutosta    tapahdu    niissä 

olosuhteissa  jotka  kaikkea  veljeyttä  vastustavat. 
Nälkäisen  joukon  ensimmäisenä  ihanteena  on 
nälän  tyydyttäminen,  veljeyden  saarna  ei  sitä 
ravitse.  Janoovalle  on  juomaa  ensin  annettava, 
ennenkuin  hänen  ihannepyrkimyksensä  voi  kor- 
keammalle ulettua.  Ivalta  tuntuu  keskinäisen  rak- 
kauden kehoitus  ihmispoloisille,  joiden  henki  riip- 
puu siitä  että  saa  yksin  syödä  tarjona  ole- 
van aterian.  Tuntehikkainkin  silloin  menettää 
tunteensa  ja  eläimeksi  muuttuu.  Onko  meillä  siis 
oikeutta  mitään  parannusta  saarnata,  ennenkuin 
on  mahdollisuudet  valmistettu  parantumiselle? 
On  varmaankin,  mutta  vain  sillä  edellytyksellä 
että  samalla  paljastetaan  ne  välttämättömät  edel- 
lytykset, joiden  kaiken  parannuksen  edellä  pitää 
käymän. 

Sillä  vasta  sitten  ihminen  parantua  voi,  kun 
yhteiskunta  on  sen  arvoinen  että  siinä  ihmissuku 
voi  parantuneena  toimeen  tulla. 


(s^Tt^S) 


